
إلى القارئ 
#كتب هذا السيناريو في أواخر عام 2009» ودخل مرحلة الإنتاج 
الفعلي في 2010. ثم جاءت أحداث 25 يناير 2011 في مصرء 
فتوقف الإنتاج» ككل المشاريع السينماتية التي توقف إنتاجها في 
تلك الفترة. ومنذ ذلك الحينء لم أرجع لقراءة السيناريو مجدداً. 
ثم شاءت الصدفة أن أعيد قراءته قبيل الذكرى التاسعة للثورة 
فوجدت أن شيئاً لم يتغير» لا في مصرء ولا في باقي بلادنا العربية 
الحبيبة. فقلت: فلانشره كما هوء بلا تعديل ولا تغيير» ولا حتى 
حرفا واحداء فربما يكون شاهداً على أن الأمور في بلادنا تسير- 
بإخلاص منقطع النظير- وفقاً لقانون ميرفي: إلى الأسوأ دائماً! 
ومن المفارقات؛ المضحكات المبكياتء أن هذا السيناريو قد وافقت 
عليه الرقابة المصرية وقتها؛ أي قبل الثورة بعدة أشهرء ثم دخل 
في مرحلة الإنتاج الفعلي في أواخر عصر مباركء أي في عهد 
حكومة نظيف الثانية» وعهد سيادة اللواء حبيب العادلي» فتأمل إلى 
أين صارت الأحوال؛ ونحن اليوم يستحيل علينا التفكير في إنتاج 
عمل درامي مماثل» أي بعد تسع سنوات كاملة على قيام ثورتنا 
المصرية. فرحم الله الأخ ميرفي ألف رحمة ونور على روحه 
الصادقة. 
محمد الفقي 
الإسكندرية في 25 يناير 2020 


بيرة في الكلوب 


1. خارجي. بلكونة بشقة أهل محفوظ - نهار 


سليمان (والد محفوظء خمسيني) يقف في البلكونة ويرى وصول 
السيارة النصف نقل التي كان بانتظارهاء تزمر السيارة» ويطل 
سائقها منهاء ويلوح لسليمان» الذي يلوح له بدوره؛ ثم يسرع 
بالدخول. 


سليمان يقترب من أم محفوظ (زوجته؛ خمسينية) حاثا إياها على 


الإسراع. 
سليمان 
يللا شهلي ياام محفوظ العربية وصلت . أمال وديع فين؟! 
أم محفوظ 
في المطبخ, يعني ها يكون فين يعني! 
سليمان 





تاني » هو مش لسه طافح من شوية . 
لا لالالاء ده مش ممكن يكون جوع أكل! 
ده جوع عاطفي .ء الواد أكيد حاسس بفراغ جواه عايز يملاه » 
يا وديع ٠‏ يا وديع» يا بني يللا العربية وصلت هنتأخر على 
اخوك! 
يخرج وديع (بدين جدآء 17-16 سنة) من باب المطبخ والأكل في 
فمه ويديه» وملامح الغضب على وجهه. 


وديع 
إيه وبعدين بقىء الله! 
يعني بلاش الواحد ياكل لقمة يعني , بلاش ناكل يعني! 


سليمان 
خلاص يا حبيبي بالراحة حقك عليا » 
أقولك » هات المطبخ كله معاك تحت في العربية . 
آهى العربية واسعة والسكة لسه طويلة » 
وأقعد براحتك كل لغاية ما نوصل! 





3 داخلي. سلالم العمارة نت نهار 

يخرج سليمان وأم محفوظ وبديع (يحمل في يديه الآن كيسين 
كبيرين من الأكل) من باب الشقة» الذي يغلقه سليمان بالمفتاح. 
تطل عليهم من باب الشقة المجاورة جارتهم أم شوقي (خمسينية). 


أم شوقي 
صباح الخير يا ام محفوظ, إزيك عاملة إيه؟ 


أم محفوظ 
يسعد صباحك يا ام شوقي . إزيك إنتي وإزاي شوقي عاملين إيه 
يا اختى؟ 
أم شوقي 
الله يسلمك يا حبيبتي » إزيك ياوديع » 
(متمتمة) ينيلك ١‏ هو الواد ده مابيشبعش! 
إيه ياختي رايحين بالسلامة تزوروا محفوظ؟! 


أم محفوظ 
أيوه النهارده معاد الزيارة عقبال عندك. 
أم شوقي 
ربنا يسمع منك يا رب وينولهالنا يارب » 
بحق جاه النبي ١‏ 
ياما نفسي أشوف الواد شوقي ابني في الأملة اللي فيها اسم 


النبي حارسه محفوظ . 
إنما تقولي إيه » المتعوس متعوس ولو علقوا على راس امه 
فانوس! 


4. خارجي. أمام العمارة - نهار 

يخرج سليمان وأم محفوظ ووديعء؛ ويستقلوا السيارة النصف نقل» 
يجلس سليمان بجوار السائق وبجواره زوجته» في حين يصعد 
وديع للصندوق الخلفي للسيارة» ويشرع في إخراج الطعام من 
الآكياس ويبدأ في التهامها. 


5 خارجي: السيارة النصف نقل وشوارع - نهار 
السيارة النصف نقل تسير على قشر بيض في أحد شوارع القاهرة 
المكتظة بازدحام مروري مريع. 


أم محفوظ 
شفت بنت الكلب الحقودة اللي نازلة نق على الواد » 
(بتنمر على أم شوقي) نفسي اشوف ابني في الأملة اللي محفوظ 
فيها! ده لما تشوفي حلمة ودنك يابومة يا ام اربعة واربعين » 
إيش جاب لجاب » حكم! 


ناس وسخة ماعندهاش دم » 
أكيد هي أم قويق دي اللي نشت الواد وديع عين » 
عشان يخلص على خيرنا أول بأول . 
إنتي فكرك يعني الواد نازل لهط كده من تلقاء نفسه . أكيد 


سليمان 


معموله عمل! 
يبدو القلق على أم محفوظ. التي تبدو من ذلك النوع الذي يؤمن 


بالحسد. 
السيارة مازالت تبدو كالمتوقفة وسط الازدحام المروري الشديد. 


نرى لافتات الإعلانات بالشوارع تعلن عن منتجات وخدمات تعد 
بالرفاهية والمتعة (عيش عالنت ب 280ج "موبينيل" - الدهب 
مضمون .. بس أوعى تنسى الكوبون "كابسي للدهانات" - في 
مايوركا الميه مش هتفارق عينيك "قرية بورتو مايوركا" - إنت 
واصل "1122051" - سحر الماضي بإبداع المستقبل "سرايات 
القطامية" - النهارده .. اللي مايشتري .. يتفرج "المصرية 
للسيارات" - رفاهية القيادة "فورد"). 


6. خارجي. أمام سجن أبو زعبل - نهار 
تصل السيارة النصف نقل» وتركن أمام بوابة السجن؛ التي تظهر 
فوقها بوضوح لافتة تعلن عن: (سجن أبو زعبل). 


7 داخلي. صالة الزيارات بالسجن - نهار 
الصالة فاخرة جداً كأنها ريسبشن استقبال شركة كبرى أو فندق 5 
نجوم. يبحث سليمان وزوجته ووديع (الذي مازال مستمرأ في 


الأكل) عن 0 وسط المساجين وعائلاتهم. أخيراء يرى 
اديت ف التظارهة فسخ سليمان والعائلة ن نحوه 58 
يشيرون إليه متهللي الوجوه. يقف محفوظ لهمء ويسلم عليهم بشوق 
ماداً كلتا يديه إليهم؛ لفصل الطاولة بينهم. 


محفوظ 
أهلا وسهلا ياجماعة الكلوب نور والله » 
ياألف خطوة عزيزة ياألف مرحب. 
سليمان 


ياسلام يامحفوظ يابني , دانتا عايش في نعيم وهنا ملوش آخر . 
يابختك! 





أم محفوظ 
أمسك الخشب ياراجل مايحسد المال الا صحابه! 


محفوظ 
وانتو ياجماعة عاملين إيه بره وإزيكو وازي الأحوال عندكو 
كده؟! 


أم محفوظ 
أسكت يابنى الأحوال ماتسرش لا عدو ولا حبيب » 
الدنيا بقت صعبة قوي ياحبيبي . 
إلهي يديم عليك السجن نعمة ويحفظهالك من الزوال يارب. 


محفوظ 
ألا صحيح يابابا الكلام اللي بنسمعه ده » 





بيقولوا إشاعات كده إن أنفلونزا الطيور استوطنت عندكو! 








سليمان 

يابني الإشاعات دايما صح. 
محفوظ 

بالمناسبة يابابا » يعني إيه أنفلونزا الطيور استوطنت؟! 
سليمان 
يعني خدت الجنسية المصرية. 
أم محفوظ 
هي أنفلونزا الطيور وبس . 
ورخرا انفلونزا الخنازير دي كمان الله يجحمها! 
محفوظ 
الله »ء طب والحكومة ياجماعة مش قادرة تعمل حاجة 
للأمراض دي؟! 

سليمان 


يابني الحكومة بتعمل اللي تقدر عليه » 
الحمد لله الحكومة عندنا قضت على الطيور . 
والحمد لله قضت على الخنازير » 
فاضل بس تقضي ع الأنفلونزا. 


محفوظ 
يامسهل ياكريم ياربء قادر على كل شيء . 
بالمناسبة يا بابا سمعت دي » 
بيقولك كان فيه حفرة كبيرة كل يوم واحد يقع فيها . 


فالناس اشتكت للحكومة وطلبت حل لمشكلة الحفرة دي » 
الحكومة بعتتلهم عربية إسعاف تقف جنب الحفرة. 
يضحك سليمان ووديع؛ بينما لايبدو على أم محفوظ أنها قد فهمت. 


محفوظ 
الحكومة اتغيرت وجت بعدها حكومة أذكى منها شوية »2 
فعملت إيه بقفى؟ بنت مستشفى جنب الحفرة. 
يزداد ضحك سليمان ووديع» وأم محفوظ مبلمة. 


محفوظ 
عموماً ياجماعة أنا عملت حسابي المرة دي 
وزودتلكو راتب الطيور واللحمة أكتر من كل مرة. 
ينحني محفوظ تحت الطاولة» ويخرج بعدد كبير من البط والدجاج 
والديولك الرومية المذبوحة والمنتوفة كبيرة الحجم جداء ويضعها 
تباعا على الطاولة أمام أهله. 


محفوظ 
كلو براحتكو ياجماعة وانتو مطمنين » 
الطيور دي من مزرعة الكلوب » يعني مضمونة 24 قيراط . 
أكتر من منظمة الصحة العالمية ومنظمة الغذاء العالمي 


أم محفوظ 
أيوه ياحبيبي عارفين ومتأكدين » 
هو فيه زي خير السجن ولا نضافة السجن ولا ضمان السجن! 
يختفي محفوظ تحت الطاولة» ؤيخرج بصعوبة فخذة كبيرة أ لعجل 
ويضعها على المائدة» ثم يختفي مجدداًء ويخرج بفخذة أخرى. 

محفوظ 
ودي ياماما من عجول الكلوب, يعني لافيها لاأنفلونزا ولاجنون 
ولايحزنون. 


أم محفوظ 
إلهي مايحرمنا من خير السجن . ويخليلنا عجول السجن وبقر 
السجن » 
بقولك إيه ياحبيبي » البيض , البيض والنبي يابني لحسن خلص 
النهاردة الصبح من عندنا, - 
محفوظ 
أيوه ياماما أنا مجهزه آهو. 
ينحني محفوظ تحت الطاولة ليُخرج صفاً طويلآً من أطباق البيض 
ذي الحجم الكبير». مرصوصة فوق بعضها البعضء لدرجة'تخفي 
وجهه هو شخصيآء يضعها على المائدة» ثم يخرج بصف آخر 
طويل. 
محفوظ 
البيض ده ياماما من أبو صفارين اتنين » 
لو لقيتي بيضة واحدة بصفار واحد قوليلي وانا اخرب بيتهم! 
سليمان 
هه ياحبيبي وفين السجاير بتاعتي؟ 
محفوظ 
كله موجود يابابا أنا مانسيتش حاجة. 


ينحني تحت الطاولة ويخرج ب 6 خراطيش من سجائر كليوباترا 
داخل علب حمراء اللون مبططة ولها شكل فاخر جدا. 

سليمان 
أيوه كده ياحبيبي الله يباركلي فيك 
السجاير الملوكي دي مابتتعملش ألا مخصوص للسجن هنا 
وبس. 
ثم يشرع محفوظ في إخراج أسبتة كثيرة من الخضار والفاكهة من 
تحت الطاولة. 





محفوظ 
وده خضار وفاكهة متنوعة 
عشان بنسمع إشاعات صح إنها مسممة عندكم 
وبتجيب تيفود. 
يُخرج محفوظ من تحت الطاولة سبت كبير مليء بالخبز؛ أقرب 
إلى الفطير المشلتت في حجمه ومنظره الشهيء ثم سبت آخرء ثم 





محفوظ 
وده عيش علشان الإشاعات الصح اللي بنسمعها 
عن عدم صلاحية العيش عندكم للاستهلاك الآدمي. 
ثم يُخرج بصعوبة شوالاً كبيراً جداً. 
محفوظ 
وده رز من مضرب الكلوب علشان ماتاكلوش من الرز المسوس. 
ويخرج شوالاً كبيراً آخر. 
محفوظ 
وده دقيق فاخر جداً من مطحن الكلوب 
علشان تخبزي ياماما براحتك من غير الحاجة ماتبوظ. 
ويخرج من تحت الطاولة سطل لبن كبير جداًء ثم سطلاً آخرء 

محفوظ 
وده لبن من ابو قشطة علشان اللبن عندكم مغشوش. 
ثم يخرج صناديق كثيرة ملونة تبدو كالمستوردة ويضعها على 
الطاولة. 


محفوظ 
وده شاي سيلاني أصلي من بتاع بلاده 2 
وبن يمني لسه جاي سخن من صنعاء » 
ونسكافيه برازيلي بدل الفول السوداني اللي بتشربوه. 


أم محفوظ 
الله »ء شامة ريحة سمنة السجن البلدي . الله ريحتها مفحفحة 
قوي! 
يخرج محفوظ بصفيحة كبيرة ويضعها على الطاولة:» ثم صفيحة 
أخرى. 


أم محفوظ 
اتعودنا خلاص على السمنة المفتخرة دي » 
ماعدناش بنستطعم لا الدنماركي ولا النيوزلاندي. 
ثم يخرج صفيحة جبنة كبيرة» ثم أخرى» ويضعهما على الطاولة 
تباعا. 


محفوظ 


ودي جبنة بيضا من بتاعة الكلوب اللي بتحبوها. 
ثم يخرج بلاص جبنة قديمة ويضعه بصعوبة على الطاولة. 

محفوظ 
وده بلاص جبنة قديمة . 
إبقي هوي البيت ياماما وانتي بتفتحيه لأنه مختوم بقاله 4 سنين. 
ثم يخرج طشت كبير من البلاستيك مملوء بصدور وأوراك دجاج 


محفوظ 
ودي فراخ محمرة جاهزة عشان وديع يتسلى وهو مروح » 
على فكرة وديع مش عاجبني المرة دي شكله هفتان! ١‏ 
والنبي ياماما تخدي بالك منه وماتحرمهوش من حاجة أبداً . 
تمام كده ياجماعة . الزيارة بتاعة كل مرة آهه . فيه حاجة 
ناقصة؟ 





سليمان 

شفت بقى يامحفوظ يابني » نسيت الميه ياحبيبي! 
ينحني محفوظ بسرعة ويُخرج من تحت الطاولة تباعاً عدداً كبيراً 
من العبوات الكبيرة للمياه المعددية (20 لتز). ينمج محفوظ من 
التعب بعد المجهود الذي بذله. 





يقترب منه سليمان بأقصى ما يستطيع» وطاولة الزيارة تفصلهماء 
ويهمس له. 
سليمان 


بقولك إيه ياحبيبي » 
ملاقيش معاك كده فكة قد تلتميت خمسميت تسمعيت جنيه 2 
بس عشان العربية اللي هنأجرها تشيل الزيارة دي. 

محفوظ 
إيه يابابا انت ح تأجر العربية ولا ح تشتريها؟! 


سليمان 
لأ ياحبيبي هأجرها بس. 
يدس محفوظ يده في جيبه ويعطيه باكو جديد لانج من المال. 


محفوظ 
إنت تؤمر بس يا بابا. 
تقف الأسرة الآن صفاًء فى مواجهة محفوظء وبينهما تل الخيرات 
الموضوعة على الطاولة ” 


سليمان» وأم محفوظ. ووديع 
ربنا مايحرمناش من خير السجنء» 
ولا من نعيم السجن 2 
ويدمها عليك يا محفوظ نعمة. 
ويحفظها من الزوال » 
أمين يارب العالمين. 
(ملاحظة: طوال المشهدء يقوم باقي المساجين أيضا بتقديم أطعمة 
وخيرات أخرى مشابهة لأهاليهم ووضعها على طاولة الزيارة). 


8. خارجي. شارع مزدحم بالمرور - غروب 

تقترب ببطء سيارة متواضعة تقودها امرأة (ثلاثينية) من خلف 
السيارة النصف نقل الواقفة بسبب ازدحام المرور. تستعرض 
السائقة خيرات السجن التي تملئ السيارة النصف نقل بحسد 
واضح.ء حتى تحاذي الشباك الذي تجلس بجواره أم محفوظ. 

السائقة 
ولامؤاخذة ياطنطء إنتو جايين من السجن مش كده؟ 


أم محفوظ 
أيوه ياشابة مظبوط. 


السائقة 
عشان كده! 


أم محفوظ 
عقبالك ياشابة ربنا يوعدك. 
السائقة 
من بقك لباب السما ياطنط » 
(متمتمة) آدي الحظ ولا بلاش! 
تغلق أم محفوظ الشباك وهي تخمس في اتجاه السائقة. 
أم محفوظ 
إنت ياراجل انت 
أنا مش قايلالك تجبلنا عربية بوكس عشان عيون الناس المدورة 
اللي بالشكل ده! 


9. داخلي. حمام السجن - ليل 7 
الحمام فاخر للغاية بالقشاني والسيراميك. محفوظ يأخذ دشأ وهو 
واقف بجوار زميله أبو شامة (ثلاثيني» بزبيبة صلاة كبيرة على 
جبهته). 

ياسيدي ع الإنتعاش! 
مش عارف ليه ياأخي الواحد بيحس إنه بقى وسخ وقذر بعد 
زيارات الأهل! 
قولي يامحفوظ . إنت مش حاسس إن الأهل اليومين دول بقوا 
رزلين قوي؟! 





محفوظ 
بيقولك مرة واحد رزل قابل واحد رزل قاله تيجي نرزل على 
بعض »2 
قاله لا ؛ قاله ليه , قاله رزالة! 


محفوظ 
ومرة واحد متدين زيك كده لسه لغاية النهاردة بيستحمى 
بالكوز » عارف ليه؟ عشان الدش حرام! 
يزداد ضحك أبو شامة. 


محفوظ 
أبو شامة . والنبي تناولني صابونة بدل دي عشان دي ريحتها 
مش عاجباني. 
هي الصابونة اللي معاك بريحة إيه؟ 
محفوظ 
بريحة الورد. 

انو شلعة 
وانت عايزها بريحة إيه؟ 





04 ظّ 
عايزها بريحة العطر الفرنساوي. 
يتشمم أبو شامة عدداً من قطع الصابون على رف بجواره. 


أبو كباعة 
دي بريحة الياسمين. 


محفوظ 
لا لأماتنفعش. 


أبو شامة 
ودي بريحة الفل . 
ودي بريحة القرنفل . 
ودي بريحة المسك. 


4 ظّ 
طقء لأ يابو شامة مش ح ينفع. 


م بي ار 
قليلا ويطل منه الختدر اه وار (أريعيتي» فو لواف غليظة 
هائلة الحجم). 





شواربي 
عايز إيه يامحفوظ؟ 

محفوظ 
والنبي ياح صول عايز صابونة بريحة العطر الفرنساوي. 


شواربيى 
مافيش غير اللي عندك وبس. 


محفوظ 
ياح صول شواربي دانا محسوبك برضه . الله! 
والنبي تشوفلي واحدة بريحة العطر الفرنساوي. 


شواربى 
يامحفوظ لو فيه أنا ماعزش عليك ماانت عارف! 


محفوظ 
كده » طب والله ماانا مستحمي. هه! 


شواربي 
لا كله إلا كده! 
استهدى بالله كده يامحفوظ وكمل حمومك وصلي ع النبي » 
أنا في عرضك يابني بلاش تقطع عيشيء أنا داخل على جواز! 


محفوظ 
إيه ده انت خلاص خطبت ياح صول؟! 


شواربي 
ايوه امبارح عقبال عندك يا محفوظ. 





محفوظ 

ويا ترى اللي هاتتجوزها دي واحدة ست؟! 


شواربى 
واحدة ست! بقى ده سؤال » طبعا ست 2 


إيه عمرك شفت حد بيتجوز راجل؟! 
محفوظ 
و 





شواربي 


مين ده!! 


محفوظ 
بنت عمي اتجوزت راجل. 


محفوظ 
أضحكك ياح صول . 
بيقولك واحد بلدياتنا دخل على عروسته فلاقاها مكسوفة 
قوي فقالها: هو الأخت برضه أول مرة تتجوز؟! 
يزداد ضحك أبو شامة» ويضطر شواربي إلى الابتسام هو الآخر. 


0. داخلي. كوريدور الزنازين» وزنزانة محفوظ بالسجن - ليل 

زنازين النوم بالسجن فاخرة للغاية كأنها غرف فندق 5 نجوم. 
شواربي يجر أمامه طاولة بدورين مليئة بنسخ كثيرة مرتبة من 
نفس الكتاب (المدينة الفاضلة: تأليف/ فاضل أبو الفضيل)» يقوم 
شواربي بتوزيع نسخ الكتاب على المساجين في الزنازين 

المختلفة» حتى يصل إلى زنزانة محفوظ وأبو شامة» فيناول كل 
محفوظ 
ح صول شواربي ء والنبي عايز رواية صنع الله ابراهيم الجديدة. 





شواربى ١‏ 
لأ الرواية دي معندناش في المكتبة. 
يبتعد شواربي دون الالتفات إليه مواصلا توزيع الكتاب على بقية 
المساجين. 


محفوظ 
الله بس انا عايز أقرا رواية صنع الله ابراهيم! 
حفظت انا رواية المدينة الفاضلة دي وزهقت منها! 


وطي صوتك حيطان السجن ليها ودان » 
إعمل نفسك بتقرا وخلاص لغاية مايطفو النور وننام. 
يصعد محفوظ لسريره العلوي مستاءً ويفتح الكتاب بعنف وقرف. 
يكون أبو شامة قد مدد على سريره السفلي وفتح كتابه المطابق 
لكتاب محفوظ. 





محفوظ . ماتدينا واحدة كده قبل النوم. 
محفوظ 
خد عندك دي ء واحد بلدينا مؤمن قوي وبتاع ربنا زيك كده » 
بحاطط زسباقة خلى تليقونه المحمول يتقول: 

الرجاء ترك رسالة بعد انتهاء سورة البقرة. 


محفوظ 
طب شفت اللي مابياكلش غير فول وبس . ليل نهار فول نهار ليل 
فول , في الآخر طلعله الشيطان وقاله: ماهو يا إما تبطل فول يا 
إما تسمّي وتحرقني ., أنا قرفت بقى! 
يزداد ضحك أبو شامة. 


1 . (حلم). داخلي. كوريدور زنازين السجنء وأمام بار السجن - 
ليل 


إضاءة غراتبية توحي بمنطق الأحلام. محفوظ يسير عبر 
الكوريدور مستطلعاً المكان بدهشة. يصل إلى باب بجوار زنازين 
النوم عليه إضاءة من النيون والمصابيح والدمى تشبه تلك التي 
نجدها أمام البارات الأمريكية؛ على الباب هناك كلمة مومه بالنيون 
زاهية الألوان» وكذلك كلمة ,ممع » وكف يد تشير سبابتها إلى 
داخل البار. يُلعَب محفوظ حاجبيه مبتسماً في سعادة» ويفرك يديه 
ثم يدلف لداخل البار. ْ 


2. (حلم). داخلي. داخل بار السجن -- ليل 

البار من الداخل أمريكي جداً؛ يشبه بارات فنادق لاس فيجاس من 
أحيث: الأخباءة و العذاولات والاكسشوار اكه والندل» وقتياك اليار 
بملابسهن وملامحهن الأنجلوساكسونية. يدخل محفوظ منبهراً وهو 
يتفقد المكان وزبائنه من زملائه المساجين بملابس السجن 
الكاريكاتورية المقلمة. يتجه أخيراً إلى نضد البار ويعتلي إحدى 
كراسيه العالية» يأتيه شواربي كجرسون (بالملابس الميري) ويقف 

أمامه وهو ينظف بفوطته الرخامة أمام محفوظ. 
شواربى 
أأمر يا محفوظ بيه. 
محفوظ 
ح صول شواربي.. حبيبي! 
أكيد انت هنا علشان تزود دخلك , طبعاً ماانت داخل على جواز! 





شواربي 


طول عمرك تفهمها وهي طايرة يا محفوظ بيه » أأمر أجبلك إيه؟! 


محفوظ 
بيرة متلجة مشبرة وخليها وحياتك في القزازة ماتصبهاش , 
والمزة بقى فول نابت» وجبنة بيضاء وخيار مقشرء 
بس اتوصى والنبي ياح صول. 


شواربي 
عنيا يا محفوظ بيه انت تؤمر. 


ينهمك شواربي في تجهيز الطلبات ووضعها أمام محفوظ. 


محفوظ 
ومساهمة مني في جهودكم الحسيسة لإتمام زواجكم الميمون » 
ح انفحك بقى بقشيش مبقشش ماتقلش لعدوك عليه ! 


شواربيى 
لا يامحفوظ بيه مافيش هنا لا بقكشيشء. ولا حساب من أصله , 
المشاريب كلها على حساب السجن. 

محفوظ 
مش معقول.. بتتكلم جد! 





شواربي 
أيوه يا بيه المشاريب هنا كلها على حساب السجن. 


محفوظ 
ياسلااااام.. يادي النعيم اللى انت فيه يا قلبي . 
يحيا السجن . يحيا السجن . لا حياة إلا في السجن » 
لا تقولي حرية ولا ديمقراطية عيشة السجن عيشة هنية ! 
يبدأ محفوظ في الشرب من زجاجة البيرة (حجمها أكبر بكثير من 
لآخر قطرة على بق واحدء ثم يتكرع ويضع الزجاجة الفارغة 
أمامه» فيفتح شواربي فورأ واحدة أخرى ويضعها أمام محفوظ., 


محفوظ 
على حساب السجن يا ح صول؟! 


شواربىيى 
كله يا بيه على حساب السجن. 





محفوظ 
لو لم أكن في السجن لتمنيث أن أكون في السجن » 
في صحتك ياح صول! 
ويقربع الزجاجة من جديد. 

3. داخلي. زنزانة محفوظ بالسجن - ليل 

الزنزانة مظلمة الآن ومحفوظ يغط عميقا في النوم وهو مفتوح 
الفم سعيداء بينما رواية (المدينة الفاضلة) بجواره على السرير. 
يحرك شفتي ولسانه كأنه يتلذذ بطعم البيرة الباردة على شفتي : 


4. داخلي. غرفة وردة بمنزل أهلها - نهار 

غرفة فتاة من الطبقة الوسطى. وردة (أواخر العشرينيات) تستكمل 
زينتها وتتأكد من ملابسها أمام المرآة بسرعة وهي تسمع 
كلاكسات باص بالخارج. ثم تلتقط حقيبة يدها وتسرع بالخروج 
من الغرفة. 


5. داخلي. صالة منزل وردة - نهار 

صالة كيت غائلة من الطكة الرسطي فكريع ورية إلى الضالة 
مسرعة وكلاكسات الباص مازالت مستمرةء تلحقها أمها 
(خمسينية) بسندويتشات ملفوفة تناولها إياهاء فتضعها وردة 
بسرعة في حقيبة يدهاء وتسرع وهي تكلم أمها إلى باب الشقة 
الذي تفتحه. 


وردة 
متشكرة يا ماما ألف شكرء» 
مش عايزة حاجة وانا راجعة؟! 


عٍِ 55 


ام وردة 
لا ياحبيبتي كثر خيرك: 
بس افتكري والنبي اللمون عشان هاقلي السمك النهارده. 

وردة 
لأحاضر مش هانسىء ح تعملي رز ولا اجيب عيش؟! 


5 3 


ام وردة 
لأ هاعمل رز إن شاء الله. 


وردة 
أوكىء, بس ماتتعبيش نفسك في البيت» 
أنا لما ارجع هابقى انضف. يللا باي باي يا ماما. 


55 0 


ام وردة 
مع السلامة يا حبيبتي ربنا يحميكي ويحفظك من كل شر » 
(وترفع يديها بالدعاء) إلهي يجعلّك في كل خطوة سلامة يا وردة 


6. خارجي. أمام عمارة وردة - نهار 
تستقل وردة الباص الذي يقف أمام عمارتها (بأحد أحياء الطبقة 
الوسطى)» ويتحرك الباص. 


7. داخلي. الكوريدور أمام زنازين النوم بالسجن - نهار 

نفير السجن مستمر بينما النزلاء يخرجون من الزنازين المفتوحة 
ويتجمعون صفا في الكوريدورء ضباط وصولات يقفون أمامهم 
يتوسطهم مأمور السجن (خمسيني). يستعرض المأمور المساجين 
وهو يُلقي عليهم تحية الصباح وهم يردون بأدبء ثم يتوقف أمام 
محفوظ., 


26 


المأمور 





محفوظ 
صباح النور يا سعاة الباشا. 
المأمور 
هه نمت كويس إمبارح؟ 
محفوظ 
الحمد لله ياسعاة الباشا عقبال عند حضرتك. 


المأمور 
آدء النهارده إيه في الأيام يامحفوظ؟ 





محفوظ 
النهارده السيث يا سعاة الباثنا. 


المأمور 
طب سمع واجبات السبت يا محفوظ .» وبصوت عالي. 





محفوظ 
واجبات يوم السبت » 
واحد . يتم الاستيقاظ الساعة سبعمية . 

اتنين » الجري حوالين تراك الملعب من الساعة سبعمية وعشرة 

حتى الساعة سبعمية وعشرين » 
تلاتة » دش في السريع وكبينيه في السريع أيهما أولى الساعة 

سبعمية خمسة وعشرين » 
أربعة . الإفطار الساعة تمنمية , 

خمسة . بدأ العمل اليومي الساعة تسعمية. 


المأمور 
وإيه هوّ العمل اليومي ليوم السبت؟ 


محفوظ 
واحد . العمل في مزرعة السجن من الساعة تسعمية حتى 
الساعة ألف ومتين » 
ثم تناول الغداء » ومواصلة العمل في المزرعة من الساعة ألف 
وربعمية حتى الساعة ألف وسبعمية . 
اتنين » ممارسة الهواية اليومية التى تحددها إدارة السجن من 
الساعة ألف وتمنمية حتى الساعة ... 


المأمور (مقاطعاً) 
محفوظ . إيه هي الهواية المقررة ليوم السبت؟ 
محفوظ 
الهواية المقررة ليوم السبت العزف على الآلات الموسيقية 
يافندم. 
المأمور 


عال عال » برافو برافو» هايل خالص. 


8. خارجي. تراك جري بملعب السجن - نهار 
المساجين يمارسون الجري في طابورين متوازيين حول تراك 
ملعب السجن» ومعهم الصول شواربي وبعض العساكر. 

محفوظ 
أبو شامة . أما انا امبارح حلمت حتة دين حلم » إنما إيه هنا » 
هنا يا بني والله! 


00 شواربي 
(آمرأ بشخط) محفوظ . إمنع الكلام أثناء الجري! 


19 . داخلي. باص وردة - تهان ‏ 


نظن أمامها وذي أخليم | سماعانة 0 الستمع لموسيقى ادك 
بجوارها زميلتها أماني (أواخر العشرينيات) تنظر للسندويتشات 
بجوعء تناولها وردة سندويتش بآلية وكأنها معتادة على هذا الأمر 
تقضمه بسرعة:» بينما وردة مستمرة في النظر أمامها في لامبالاة. 


صالة 35 بالسجن فاخرة كأنها لفندق 5 نجوم. محفوظ في 
طابور المساجين أمام بوفيه الإفطار؛ الذي يقف عليه بعض 
الطباخين الذين يضعون كميات كبيرة من الطعام الذي يبدو منظره 
شهياً للغاية في صحف الطعام الكبيرة التي يمسكها المساجين. 


قبل أن يصل محفوظ لدوره في تلقي الطعام؛ يُعلق بسرعة ورقة 
مكتوبة على الكمبيوتر على الحائط» ثم يغمز مبتسماً لأبو شامة 
الذي يقف خلفه في الطابور. الورقة مكتوب عليها (من فضلك ء 
فى حالة حدوث حريقء إقلب هذه الصفحة واتبع التعليمات التى 
فى الخلف)», ثم يصل إلى الطباخ الأول في الصف. فيغرف 

الأخير في صينية محفوظ بعضاً من الطعام الذي أمامه. 


1. داخلي. غرفة تغيير ملابس - نهار 

وردة جالسة أمام مرآة تستكمل ارتداء زي فرعوني يبدو أوسع من 
مقاسهاء تضع بعض الكحل على عينيها لتجعلهما أوسع من المعتاد 
كسيدات الفراعنة» على رأسها أيضا باروكة ما (وربما تاج) 
لاستكمال المنظر الفرعونى. فى الحجرة أيضاً زميلتها أمانى 
وبعض الزميلات الأخريات اللاتي يستكملن ارتداء أزيائهن 
الفرعونية. ْ 


2. داخلي. صالة الطعام بالسجن - نهار 
محفوظ جالس بجوار أبو شامة يهمس له بحلم الأمس. 


محفوظ 
بقولك فضلت اشرب بيرة على حساب السجن لحد بطني مابقللت! 
دانا حتى وانا في الحمام الصبح عملت ميه كتيرة فقوي 
تقولش الحلم كان حقيقة يا جدع! 
ياسلاااام يا بو شامة » يا سلام» 
ياسلام لو الحلم ده يتحقق والسجن يبقى فيه بار . 
السجن ده مش ناقصه إلا بار ويبقى كك ُبمّل )2 
ك“بمّل و الله » ك ُْبمّل يابو شامة كمّل! 


استغفر الله العظيم من كل ذنب عظيم! 
يا أخي استغفر ربنا يا أخي , 
يعني انت كده يوم ما تحلم يا محفوظ ماتحلمش إلا بالمعصية! 

لا حول ولا قوة إلا بالله! 
ياريتك ماحلمت يا أخيء ياريتك ماحلمت! 


محفوظ 
معلش يا أخي ما هو ربنا غفور رحيم برضو , 
وانت عارف يابو شامة يعني.. هوّ ده الديفوه الوحيد اللي في 


حياتى! 
ياتي! 
بحب البيرة يا أخي! بحبها ومحروم منها من ساعة مادخلت 
الكلوب هنا! 
طب قفل بقى يا عم على الموضوع ده 
عشان حيطان السجن مطرطقة زي ما انت راسي. 
محفوظ 


أنا زهقت بقى من عصير البرتقان ده » 
أنا عايز كوكاكولا ! 
إشرب . إشرب وماتتبطرش على النعمة لحسن تزول من وشك. 
محفوظ 
سمعت دي يابو شامة ,2 
بيقولك واحد بلدينا أول مرة يشتري بيتزا سألوه إيه رأيك في 





البيتزا؟ 
قالهم حلوة جداً بس العلبة الكرتون عملتلي حموضة! 

يدور المأمور في الصالة مبتسماً مستطلعاً أحوال الطعام ورأي 
المساجين فيه. يرى الورقة المعلقة على الحائط فيتجه إليها ويقرأها 
بإمعان (من فضلك ,ء فى حالة حدوث حريقء إقلب هذه الصفحة 
واتبع التعليمات التى فى الخلف). يقلب الورقة ليجد خلفها ورقة 
أخرى مكتوب عليها (مش دلوقتى يا غبى ٠‏ قلنا لما يحصل حريق 
!)2 يد يبتسم أولآء» ثم يقطب جبينه في قلق» ويستفهم من الصول 
شواربى بي الواقف بجراره عمن كتب هذه الورقة: فيشير له شورابي 
برأسه ناحية محفوظ. ينظر المأمور لمحفوظء ويزيح الكاب للوراء 
ويمسك دقنه ويفكر بإمعان. 


3,. خارجي. مزرعة السجن - نهار 
مزرعة نموذجية في نظامها ومنظرها البديع. محفوظ يمسك 
بخرطوم مياه يروي بعض المزروعاتء بجواره أبو شامة وبعض 
المساجين الآخرين يفعلون مثله» المأمور يتفقد العمل» يصل إلى 
محفوظ فيربت على كتفه مشجعاًء ثم يخرج من جيبه ورقة 
فلوسكاب مطوية مكتوبة على الكمبيوتر ويريها لمحفوظ. 
المأمور 
دي نشرة السجن الجديدة بتاعة الإسبوع ده » 


قولي بقى رأيك كده بصراحة في التصميم بتاعها » حلو مش 
كده؟! 


محفوظ 


المأمور 
أنا برضو قولت إنه أكيد هايعجبك. 

محفوظ 
يا فندم التصميم وحش جداً . زفت الصراحة يعني! 
ده أزفت تصميم شفته في حياتي! 


المأمور 
وإيه رايك بقى » نطبع منها كام نسخة؟ 
ألف كفاية؟ أنا بقول ألف كفاية؛ 
ولا انت رأيك نطبع أكتر؟! 
ينظر محفوظ للكاميرا باستياء وهو يهز رأسه وكأنه يشهد 
المتفرجين على ما يحدث. 





المأمور 
لأصح عندك حقء ألف كفاية فعلاً . 
يتحرك المأمور حتى يصل إلى أبو شامة فيربت على كتفه مشجعاً. 





يضع محفوظ قدمه على خرطوم المياه الذي يمسكه أبو شامة 
فتنقطع المياه عن النزول. يستغرب المأمور ويمسك الخرطوم 
ويقربه من وجهه. يرفع محفوظ قدمه عن الخرطوم لتندفع المياه 
بشدة في وجه المأمور.يضحك محفوظهء بينما يبدو الاستياء على 
وجه المأمور ويغادر مسرعاًء بينما ينظر له أبو شامة ويهز رأسه 
لائماً إياه على فعلته. 


حد يعمل كده برضو! 
الراجل زعل يا شيخ! 





محفوظ 
بيقولك مرة واحد بلع سكينة اتجرحت مشاعره! 

4. خارجي. الدور العلوي لبرج القاهرة - نهار 
وردة تمسك في يدها ورقة بردي وتلف في الدور العلوي للبرج 
تستجدي كشحاتة بعض المحبين الواقفين في بعض الأركان وسط 
الهواء الطلق. بقية زميلاتها يفعلن مثلها دون جدوى أيضا. تقترب 
وردة من خلف أحد المحبين الذي يحتضن فتاته. 


وردة 
يا بيه » لو سمحت . تحب حضرتك تعرف حظك من اسمك؟ 
عندنا برنامج على الكمبيوتر بيحول اسم حضرتك لرموز 
فرعوني , وبيطلعلك ورقة بردي زي دي فيها حظ حضرتك. 
يهز الشاب رأسه نفيا بقرف واستعلاء لاقتحام وردة إياه على هذا 
النحوء ثم ينظر أمامه ويستمر فيما كان يفعله مع فتاته. 


5. خارجي. برج القاهرة - نهار 
منكان هام درج التاهررة قرافكا وبظ الحدائق الخضو ا 


6. خارجي. مزرعة السجن - نهار , 
محفوظ منحن يتفقد المزروعات» وبجواره أبو شامة يفعل مثله. 


يقف وفي يده ثمرة باذنجان كبيرة جداً وثقيلة جداً في حجم 

محفوظ 
طق. لأ. أكيد فيه حاجة غلط! 
يا أخي البدنجانية طالعة صغيرة قوي قد النبقة! 
فين البدنجان بتاع الموسم اللى فات اللي كانت الواحدة قاااد 


كده! 
أبو شامة 

تفتكر إيه السبب يا ترى؟! 
محفوظ 


مش عارفء. بس لازم أبحث الموضوع ده وأشوفله حل» 
موضوع البدنجان ده مايتسكتش عليه! 
ويعطي الباذنجانة لأبو شامة الذي تسقط منه لثقلها- ويُسرع 
بمغادر الحقل؛ ينبطح أبو شامة بجوار الباذنجانة متأملا إياها في 
استغراب. 


7. داخلي. معمل كمبيوتر بالسجن - نهار 00 
معمل كمبيوتر على أعلى مستوىء به عدد من السجناء أمام أجهزة 
الكمبيوتر. محفوظ جالس أمام شاشة كمبيوتر كبيرة وفاخرة 
وأمامه صفحة جوجل على الأنترنت؛ يكتب الجملة التى يقرأها 
بصوت عال. 1 


محفوظ 
أسباب ضعف نمو ثمرة الباذنجان. 
الشاشة. 

يدخل المعمل الطبيب النفسي (أربعيني) بالبالطو الأبيض ويتجه 
إلى محفوظء يضع يده على كتف محفوظ ويميل عليه هامسا. 


محفوظ 
أهلآ يا دكتور إزي حضرتك. 
الطبيب 
الله يسلمك يا محفوظ ., 
بقولك . لما تخلص إبقى عدي عليا في المكتب. 





محفوظ 
أوكى يا دوك. 
يربت الطبيب على كتف محفوظ الذي مايزال منهمكاً فيما يفعله 
على الكمبيوتر. 


8. داخلي. باص وردة - عصر 

وردة جالسة صامتة تنظر أمامها فى لامبالاة وفى أذنيها سماعات 
الموبايل تستمع إلى موسيقى هادئة» بجوارها أماني التي تنظر 
إليها وإلى ما في حجرها؛ حيث تضع وردة على حجرها كيس 
ليمون بجوار حقيبتها. يتوقف الباص فجأة» وتدور همهمات بين 
الركاب» ثم يقفون جميعا ويتزاحمون على المقدمة» تنزع وردة 
سماعة واحدة عن أذنيهاء ثم تنزع الأخرىء ثم تقوم من مكانها 
وتنضم للزحام بمقدمة الباص. 


أصوات متفرقة 
يا ساتر يارب » يا ساتر يارب » 
ربنا يستر ويكون سكان العمارة عرفوا يخرجوا! 

9. خارجي. بجوارء وأمام عمارة وردة - عصر 
عمارة وردة التي انهارت وأصبحت كومة من الأنقاض. 


تنزل وردة من الباص بهدوء وتحاول إيجاد طريقها عبر الزحام 
وهي لم تر بعد أنقاض العمارة. تشاهد الأنقاض أخيراً فتقف مكانها 
مصدومة دون أن تنبس» ثم تقع على الارض مغشيا عليها. 
المتجمهرين» حذاء غليظ يدوس على إحدى الثمرات ويهرسها. 


أصوات متفرقة 
لاحول الله يا رب ٠»‏ لا حول ولا قوة إلا بالله » 
إنا لله وإنا إليه راجعون! 


0. داخلي. كوريدور مكاتب الإدارة بالسجن - عصر 
محفوظ يمشي سعيداً ويديه في جيبيه يصفر لحناً ما في 
الكوريدورء حتى يصل إلى أمام باب مكتوب عليه (الأخصائي 
النفسي)» يطرقه ويفتح الباب ويدخل ويغلق الباب خلفه. تظل 
الكاميرا على الباب لفترة قصيرة» ثم ينفتح الباب أخيراً ويندفع منه 
الطبيب إلى الخارج مهرولاً عبر الكوريدورء ويخرج وراءه 
فحذوظ يمنتين اللامبالاة اليدوم 
محفوظ 
ماله الراجل ده! 

أول ماحكيتله على حلم البار طلع يجري زي المجنون! 

أما الدكاترة النفساويين دول والله حاجة غريبة الشكل! 
ثم يضع يديه في جيوبه ويتمشى الهوينا في الكوريدور بسعادة 

وهو يستكمل تصفير اللحن السابق. 


المكتب فاخر جدآ كأنه لمدير إحدى الشركات الكبرى. الطبيب 
النفسي جالس أمام مكتب المأمورء ويبدو أنهما في منتصف نقاش 
ما. 


المأمور 
بار جوه السجن ؛ غريب قوي الحلم ده! 


الطبيب 
وخطير جدا يا فندم! 





المأمور 
(مفكراً في ذهول) آه طبعاً طبعآء وانت إيه رأيك يا دكتور؟! 


الطبيب 
أنا شايف يا فندم إن دي حالة مايتسكتش عليها أبداًء 
لاحظ سيادتك إن حلم محفوظ ده كان ليه إرهاصات قبل كده! 


المأمور 
كان ليه إرهاصات قبل كده؟! 





الطبيب 
أيوه يا فندم, (وبتأكيد) إرهاصات قبل كده, 
فاكر سيادتك ماورد إلى علمنا بخصوص إن محفوظ دائم 
الشكوى , وبيحب دايماً يميز نفسه عن بقية النزلاء . 
وساعات كتير بيطلب حاجات محظورة جوه السجن! 

المأمور 
أيوه أيوه صحيح » 
دايماً بيطلب كتب محظورة » 
ومشروبات غير مسموح بتداولها في السجن . 
ده حتى ريحة الصابون بتاعنا مش عاجباه يا دكتور . 
رغم التعديلات اللي عملناها على ريحة الصابون علشان تتماشى 
مع أحدث الصيحات العالمية! 


الطبييب 


وكل ده كوم يا فندم » والسخرية من الإدارة » 


المأمور 
أيوه أيوه واخد بالي . وآخرة المتمة جاي يحلم ببار في السجن! 
إحنا لو سكتنا عليه المرة دي ممكن يُفسد النظام وينقل العدوى 
لبقية زملائه المساجين الأبرياء! 











الطبيب 
تسمحلي اقترح على سيادتك اقتراح يافندم. 
المأمور 
قول يا دكتور. 
الطبيب 
لازم نعمله اختبار ال 200 يا فندم. 
المأمور 
اختبار ال 200 يا دكتور! 

الطييب 


هم 


(بتأكيد) اختبار ال 200 يا فندم . 
هو ده اللى هايبين إذا كان لسه فيه أمل فى محفوظ, ولا 
0 نستعوض فيهرينا» | 
وبناءً عليه هانعرف هانتصرف معاه إزاي! 
يهز المأمور رأسه موافقاً ومعجباً بالاقتراح. 


2. داخلي. خيمة إيواء وردة - ليل 
الخيمة صغيرة جداً. وردة جالسة داخل الخيمة تبكي وهي تنظر 
لصورة أمها في يدها. 


3. خارجي. مخيم الإيواء - ليل 
منظر عام لمخيم إيواء مَن انهارت منازلهمء المخيم يبدو بائسا 


للغاية وفي فوضى وقذارة عارمة. 


4. داخلي. كوريدور أمام قاعة العزف الموسيقي بالسجن - ليل 
محفوظ يمشي بمنتهى الخيلاء واضعاً كلتا يديه في جيوبه يصفر 
لحناً ما وهو سعيدء يرى أمامه ورقة مالية مصرية من فئة ال 200 
جنيهاًء يخطي من فوقها بمنتهى الاستعلاء متعمداً أن يرفع رأسه 
عالياً أكثر ويرجع بكتفيه للوراء» ويكمل طريقه. 


يطل المأمور والطبيب النفسي من أحد الأركان التي كانا مختبئين 


بهاء ينظرا لبعضهما ويهزا رأسيهما في يأس وقد فقدا الأمل في 

يمر سجين آخر ويرى الورقة المالية» ينظر بسرعة يمينه ويساره 
فلا يجد أحداء فيلتقطها بلهفة» منحنياً انحناءة كبيرة» ويدسها في 
جيبه ويتابع طريقه. 


5. داخلي. قاعة العزف الموسيقي بالسجن - ليل 

القاعة كبيرة وفاخرة وتشبه قاعة تمارين بأرقى المعاهد الموسيقية. 
محفوظ يعزف على آلة الترومبيت وسط زملائه المساجين الذين 
يشكلون فرقة موسيقية كلاسيكية كبيرة الحجمء يقف أمامهم 
المايسترو الذي يشير لهم بعصا القيادة. 


الفرقة تعزف جزءًا شديد الحيوية من مقطوعة ما كلاسيكية» ثم 
تصل إلى جزء هادئ وناعم؛ فيستغل محفوظ ذلك ويهمس في أذن 
أبو شامة الذي يجلس بجواره ويعزف هو الآخر على إحدى آلات 
النفخ. 
محنوظ 
بيقولك مرة واحد حط شريط في الكاسيت وبعدين حط لسانه على 
الكاسيت . عارف ليه؟ عشان يتذوق الموسيقى! 


6 خارجي. مخيم الإيواء ليل 
تخرج وردة من خيمتها الصغيرة والدموع على خديهاء وتتجه إلى 


مسرعة وتنحني بجواره وتفرغ مافي معدتها قرفاً. 


تقف لتشم نفسها قليلا في شهيق وزفير عميقين. تتردد وهي تنظر 

الفديمم تتشي الأفر الواقع.فدكل. المرحاظى وتظلق» الذاف 
وراءها. 


7. داخلي. أمام مكتب المأمور - ليل 
محفوظ يمشي ويديه في جيبيه يصفر سعيداًء يصل إلى مكتب 
المأمورء يطرقه ولا يسمع رداًء فيفتح الباب ويستطلع المكتب فلا 
يجد أحداء فيدخل ويغلق الباب وراءه. 


8. داخلي. مكتب المأمور - ليل 
على كرسيه ويعبث في أوراقه بلا هدف محدد. 


يسمع صوت أقدام المأمور وهمهمته مع أحدهم بالخارج فيقف 
مسرعاء يبحث بعينيه سريعا في المكتبء, ثم تستقر عيناه على باقة 
ورد جميلة في فازة على مكتب المأمورء فيلتقط الورد منها 
بسرعة ويمسكه في يده وهو يغمز للكاميرا (الجمهور). 


يدخل المأمور المكتبء. فيمد محفوظ يده بباقة الورد له وهو يبتسم 
في ود مبالغ فيه» يتهلل وجه المأمور بالفرح. 


المأمور 
إيه ده. دي عشاني أنا؟! 





محفوظ 
طبعا ياسعادة الباشا أمال عشان مين يعني » 
هوّ إحنا عندنا أغلى من سعادتك يا باشا! 

المأمور 
الله » جميلة قوي . 
يا سلام على تنسيق الألوان بتاعها وعلى منظرها البديع! 
تحس كده. تحس كده. كإنها مش غريبة عليك » 
تحس كده كأنها , كإنها... 





محفوظ 
من النوع المألوف يا فندم. 
المأمور 


أيوه» تمام 2 من النوع المألوف, 
من كتر جمالها الواحد يحس كأنه شافها قبل كده في الحلم أو في 
الن.. 2 
في ال.. 


محفوظ 
في الخيال يا فندم. 


المأمور 
أيوه تمام» في الخياااال! 





محفوظ 
قالولي إن سعادتك عايزني يا فندم» تحت أمرك. 
المأمور 
أقعد يا محفوظ, 


أقعد يابني واقف ليه. 

الورد في الفازة ويقف ينسقه وهو يتحدث لمحفوظ. 


المأمور 
قولي يا محفوظ . انت دخلت السجن عندنا هنا ليه؟! 


محفوظ 
ما سيادتك عارف كل حاجة يا فندم. 


المأمور 
أيوه يعني دخلت بتهمة إيه؟! 





محفوظ 
الحقيقة التهمة يا فندم تكسف قوي سعاتك يعني! 
دخلت هنا بتهمة التحرش بالستات وغزهم بالمطوة 
ولامواخذة يعني في ال.... في ال...! 
(ومشيراً إلى مؤخرة المأمور) في ال... . 
هه سيادتك واخد بالك يا فندم! 


المأمور 
7 أيوه أيوه فاهم فاهم . 
طب وهل إنت فعلاآ يا محفوظ مذئب وعملت الحاجات المخزية 
دم 





محفوظ 
ما هو سيادتك عارف يافندم . 
حضرتك فاكر أول مادخلت هنا مش حسي اتنبح إني مظلوم 
وبريء , وفضلت أهاتي إنهم قبضوا عليا غلط وسابوا المجرم 
الحقيقي . ومحدش يا فندم رضي يصدقني . بس ده يافندم كان 

زمان ١»‏ أيام ماكان الواحد مضحوك عليه وفاهم إن الكلوب حاجة 
وحشة . بس بعد كده بقى عرفت النعيم والهنا اللي ربنا رزقني 
بيه! 
(ويرفع يديه بالشكر) ألف حمد وشكر يا رب! 


المأمور 
طب إيه رأيك بقى يا محفوظ إن براءتك ظهرت يا بني والحق 
بان! لسه جايلي خبر دلوقتي حالاً إن المباحث ؛ أخيراً : 
قبضك على المجرم الحقيقي: واعترف كمان يا سيدي! 





محفوظ 
الله الله الله الله ! 
فيه إيه يا سعاة المأمور!! 


المأمور 
الحق بان يا بني وانت لازم تخرج من السجن 
وتمارس حياتك الطبيعية في الحرية. 


يشرع محفوظ في البكاء. 
محفوظ 
هو إيه بس اللي حصل يا سعاة الباشا عشان تعملوا فيا كده! 
وعلى غفلة! 


هو انا زعلت ولا مؤاخذة سيادتك في حاجة؟! 
ليه فجأة عايزين ترموني من الدار للنار! 
ليه الظلم دهء2 ليه! 


حرام عليكو يا ناسء والله العظيم حرام عليكو! 
يتجه المأمور لمحفوظء وينهضه ساحباً إياه حتى باب المكتب 

المأمور 
يا محفوظ يا بني الحق أولى أن يُتبع » 
مكانك في السجن هنا بقى من حق المجرم الحقيقي , 
إنت بريء يا بني ولازم تخرج لأهلك وتعيش حياة الحرية بره 
السجن. 





محفوظ 
كده برضو ياسعاة الباشا! دي زومبة تعملها فيا! 
طب بلاش عشاني أنا ء على الأقل راعي إني بجري على عيلة 
غلبانة » أب وأم وأخ تخين عايشين من خير الكلوب ونعيمه . 
لو انطردت من هنا هايتشردوا! 
مستقبل العيلة كله ها يضيع! 


المأمور 
يا محفوظ آن الأوان إنك تخرج وتجرب حياة الحرية . 
التجربة دي في حد ذاتها هاتبقى مفيدة جداً ليك . 
إنت محتاجها يا بني» صدقني , 
وعموماً يا سيديء بعد ما تخرج لو احتجت أي حاجة 
افتكر دايماً إن باب مكتبي هايفضل مفتوحلك علطول. 
ويصفق باب مكتبه بعنف في وجه محفوظ وهو يهز رأسه آسفا. 


9. داخلي. خيمة وردة بمخيم الإيواء - ليل 

شخص متحرش (أربعيني) مطل برأسه من فتحة الخيمة» يراقب 
جسد وردة من الخلف بنهم؛ وردة نائمة بطريقة غير مريحة إطلاقاً 
ودموعها على خدهاء .2 : ع | 7 ش0٠‏ 55200 ير وتفتح 
عينيها فلا تجد أحداء لكنها تشك في وجود من يتلصص عليهاء 

تجد أحداء تكرر ذلك مرة ثانية» ثم أخيراً تنام بعين والحدة خلقة 
وأخرى مفتوحة. 


0. داخلي. زنزانة محفوظ - ليل 
محفوظ جالس على سريره الارضي في الزنزانة يبكي» وبجواره 
أبو شامة يحاول التهوين عليه. 


محفوظ 
مظلوم يا عالم » مظلوم يا هو! 
ليه الظلم ده بس يا رب ليه؟! 


مانت كمان يا محفوظ يا خويا غلطان! 
إيه اللي خلاك بس تحكي للإدارة عن الحلم يا أخي! 


محفوظ 
طب إفرض فعلاً أنا غلطت وحلمت ببار جوه السجن » 
يقوم العقاب يبقى إعدام! 


حرام ده ولا حلال يا عالم! يرضي مين ده بس! 
كل ده علشان حلمت مرة ٠‏ مرة واحدة بس! 
مرة واحدة إز تو ماتش يا محفوظ. 
يزداد بكاء محفوظ. 
محفوظ 
يادي المصيبة . يادي الوقعة المهببة! 

والعمل إيه دلوقتي يا بو شامة » دبرني! 
يا محفوظ يا خويا المكتوب مكتوب مافيش منه مهروب » 
قدر الله وما شاء فعل! 
يزداد بكاء محفوظ. 


شد حيلك يا خويا وخليك راجل أمال . 
مين عارف الخير فين » 
يمكن يكون ربنا مقدرلك الخير بره السجن في الحرية » 
ولاتكرهوا شيئا عسى أن يكون خيرا لكم. 
ينظر له محفوظ وقد خفت حدة بكائه قلياد, 





بمناسبة الأحلام » خد دي بس على الله تعجبك » 
بيقولك واحدة نامت وحلمت في المنام إن فيه شب ماشي وراها 
يعاكسها . فاديرتله وقالتله: إيه عايز مني إيه ماشي ورايا ليه؟! 
قالها: وانا ايش عرفني انا ما انتي اللي بتحلمي! 
يضحك محفوظ غصباً عنه» ويختلط ضحكه بدموعه؛ ثم يندفع إلى 
صدر زميله باكياً من جديدء فيربت أبو شامة على ظهره بحنان. 


1. خارجي. مخيم الإيواء - نهار 

وردة تملا سطل مياه من حنفية عمومية بالمخيم؛ وورائها طابور 
طويل من سكان المخيم؛ ثم تتجه ناحية خيمتهاء يسير وراءها 
المتحرش وهو يلتهم جسدها بعينيه وقد اقترب منها كثيراء تلاحظ 
هي ذلك فتسرع الخطى نحو خيمتها وتدخلها وتغلق فتحتها جيدا. 

2. داخلي. خيمة إيواء وردة - نهار 

وردة تملا دورقاً بلاستيكياً وبراد شاي بالمياهء تضع البراد على 
سخان صغيرء ثم تشرع في غسل وجهها بما تبقى من مياه في 
السطل. 


3. داخلي. كوريدور زنازين السجن - نهار 

المساحوين مسطنون أمام' الزنازين م اماميم الضمياط والحروانن 
والمأمورء يخرج محفوظ من زنزانته بصحبة أبو شامة الذي يجر 
لد.حقيته ذاث الكل الشيك الحديثة يتاول أبو شامة شين الشتطة 
لمحفوظ ثم يحتضنه بقوة وهما يبكيان» يبكي كل الواقفين تأثراً. 
يمشي محفوظ وسط المودعين وهو ينظر لهم باكياء ويشد على يد 
بعضهم ويحتضن البعض الآخر من زملائه والضباط والحرس» 
حتى يصل إلى المأمور الذي يبكي ويحتضنه بقوة. 


ثم يشير أخيراً بيده للجميع مودعاً إياهم؛ بينما يأخذ شواربي سير 
الحقيبة منه ويجرها له وقد بللت دموعه شواربه الغليظة. 


الوداع يا محفوظ , الوداع يا محفوظ. 
يكرر المساجين والضباط مع أبو شامة ‏ الذي يبكي- كلمات 
الوداع. 


الجسية 
الوداع يا محفوظ . الوداع يا محفوظ. 
بنحبك يا محفوظ. 





محفوظ 
مرة واحد حب طحنوه! 
تاد كاه ويكاع المودعين لله 


4. خارجي. أمام سجن أبو زعبل - نهار 
يخرج محفوظ من باب السجن ليجد أباه واقفاً في انتظاره ينظر له 
بقرف. 


يمد محفوظ يذه بالسلام على والده الذي يتجاهل يذه. 


خير! يا بجاحتك يا أخي! 
إتنيل اركب عشان نتهبب نروح » 
(ومتمتما) يلعن أبو فقركء طالع لامك! 
يدفعه سليمان لداخل سيارة التاكسي التي بانتظار هماء بينما يضع 
شواربي شنطة محفوظ في شنطة السيارة ويقف ملوحاً لمحفوظ 
بيده والدموع تتساقط من عينيه. 





5. خارجي. أمام محطة أتوبيسات - نهار 
يخترق طريقه وسط الزحام حتى يقف وراءها وهو يلتهمها بعينيه» 

6. خارجي. سيارة التاكسي - نهار / 
التاكسي متوقف. يسيب الاردجام النروون: الكنير. حداء .يتلفت 
محفوظ حوله مستغرباً. 


محفوظ 
يااااه » الدنيا بقت زحمة قوي يا بابا! 


سليمان 
طبعاً ما هو انت مش حاسس بالمصايب اللي بره! 
قاعد جوه في الأملة في فندق السبع نجوم ! 
يمر جرسون قهوة بلدي (ثلاثيني» أقرب لبلطجي) بين السيارات 
وهو ينادي. 





الجرسون 
شاي قهوة حاجة ساقعة . شاي قهوة حاجة ساقعة. 
يقترب من التاكسي وينحني أمام شباك السواق. 


الجرسون 
تشرب إيه يا هندسة؟! 


سواق التاكسىي 
قهوة زيادة وحجر معسل وحياتك. 


الجرسون 
واللفنديه يشربوا إيه؟! 





٠.‏ ظّ 
لا شكراً إحنا مش عايزين حاجة. 
يلتفت له سائق التاكسي باستغراب شديدء بينما يزغده سليمان بقوة 

وهو يغمز له كأنه ارتكب خطأ فادحا. 


سليمان 
لا مواخذة يا باشمهندس 
أصله لسه طالع من السجن عقبال عندك ومش متابع لسه! 


الجرسون 
لا معلش ولا ب يهمك بتحصل برضو . 
تتنيلوا تتطفحوا إيه؟! 


سليمان 
هاتلنا اتنين سحلب وطاولة. 
يعتدل الجرسون وينادي بصوت عال. 


الجرسون 6 . 
وعندك واحد قهوة وحجر معسل وطاولة واتنين بندق وصلحه. 
يهمس سليمان في أذن محفوظ موضحا له. 


سليمان 
المشاريب في الإشارات ماعادتش بمزاجك زي زمان » 
دول بلطجية » لو ماطلبتش حاجة يشرحوك ! 
بقولك إيه؛ إنت أحسن حاجة تتكتم خالص وتسيبني أنا أتكلم مع 
العالم لغاية ما تاخد على الوضع واحدة واحدة. 
يطل الجرسون من شباك محفوظ ويناوله الطاولة وكوبي سحلب 
الشيشة التي يضعها بجوار باب التاكسي على أرض الأسفلت. 





يفتح محفوظ الطاولة ويشرع في اللعب مع والده. يتذوق من كوب 

السحلب فيبصق فوراً مارشفه خارج النافدة. 


محفوظ 
إع ع عء إيه القرف ده !! 
يزغده سليمان» بينما يبتسم في ود مصطنع للجرسون. 


سليمان 
ماقولنالك إتنيل اتكتم بقى! 
إشرب . إشرب وماتوديناش في داهية! 
يهز محفوظ رأسه مذعناء ثم يشرب وهو قرفان جداً. 


7. خارجي. الدور العلوي ببرج القاهرة - نهار 

وردة تمارس عملها الاعتيادي بالبرج» تحمل ورقة بردي وتلف 
في الدور العلوي تستجدي الزوارء الإرهاق لقلة النوم باد على 
ملامحها. 


تقترب من شاب وفتاته من الخلف وتردد في آلية» دون أن يعيراها 
اهتماماً. 


وردة 
تحب تعرف حظك من اسعك + 


ب رج سه عم 


8. خارجي. عاد 0 دفها 

يميل محفوظ على أبيه كأنه سيهمس له بسر خطير والخجل باد 
على وجهه. 
محفوظ 
بابا » بقولك إيه يا بابا » إن كبر ابنك إيه يا بابا؟! 
سليمان 
إن كبر ابنك خاويه وان كبرت بنتك إخوتها . 
خلص. عايز إيه؟! خش دوغري في الموضوع. 





محفوظ 
انت عارف يا بابا ان بقالي في الكلوب فترة طويلة . 
وانت عارف يعني إن الشاب مننا يعني بيبقى ليه احتياجات كده 
يعني . طق! مش عارف أقولك إيه بس يا بابا حاجة تكسف 
والله! القصد يا بابا » يعني نفسي يعني كده قبل ما نروّح على 
البيت يعني. تخدني يعني في حتة كده يعني , 
طق! يعني يا بابا قصدي يعني تاخدني في حتة كده يعني أفرّغ 
فيها يعني كبت كده معين يعني » يعني حاجة كده معينة يا بابا 
يعني الشباب اللي زيّ بيبقى يعني محتاج يمارسها يعني ومحروم 
منها يعني في الكلوب يعني , 
فاهمني يا باباء فاهمني حضرتك يعني؟! 
أثناء حديث محفوظ ينظر له سليمان بكل قرف من فوق لتحت. 


9. داخلي. بار متواضع - ليل 

صوت تأوهات موحية من محفوظهء سليمان ينظر له بقرف من 
فوق لتحتء بينما محفوظ يقربع زجاجة بيرة حتى آخر قطرة: 
يتكرع ويضعها أمامه على البار لتنضم إلى مجموعة كبيرة من 

زجاجات البيرة الفارغة» ويشير للجرسون أن يفتح واحدة أخرى؛ 
يفعل الجرسون, فيتلقف محفوظ الزجاجة وقد ثمل من كثرة البيرة. 


محفوظ 
بيقولك مرة واحد أسمر دخل محل سجاير 
فقال للبقال: والنبي يا عم كنت أبيض ». 
فالبقال قاله: معلش يا بني عمرها مادامت على حال! 
يضحك الجرسون والزبائن» بينما يأخذ محفوظ رشفة من 
الزجاجة. 





محفوظ 
2 مساطيل اتقلبت بيهم العربية . 
الأولاني قال للتاني: أنا حاسس إن العربية اتقلبت بينا » 
التاني قاله: يا أخي هاتفضل طول عمرك كده موسوس! 
يضحك الجرسون والزبائن. 


سليمان 
ده اللى انت فالح فيه. يا فرحة أمك بيك! 
محفوظ 
واحد بلدينا ضرسه بيوجعه 
راح لدكتور السنان وقاله: إخلعلي كل ضروسيء ‏ , 
وسيبلي الضرس ده قاعد لوحده زي الكلب عشان يتعلم الأدب! 
يضحك الجرسون والزبائن. 


يوطي عليه سليمان ويهمس له. 


سليمان 


4 

مش خلاص يا خوياء مش فرغت الكبت اللي جواك وانبسطت! 
الفلوس بقى عشان تحاسب ود نمشي. 

يناوله محفوظ باكو كبير من المال من جيبه؛ يعد سليمان بحرص 

0 جنيهء ويناولها للجرسونء. ويدس الباقي في جيبه هو 


محفوظ 
بابا » حطيت الفلوس في جيبك ليه يا بابا؟! 
سليمان 


4# 


مصادرة. 
محفوظ 
مصادرة! 
بيقولك مرة أب خد من ابنه فلوس وبعدين... 
(وينظر للكاميرا) ولا بلاش! 





0. داخلي. سلالم عمارة أهل محفوظهء وأمام شقته ‏ ليل 
سليمان يقود محفوظ في مدخل العمارة وقد غطى وجه ابنه 
بالجاكت الذي يرتديه محفوظ برفعه من الخلف إلى أعلى حتى 
يغطي رأسه. 
محفوظ 
أنا مش عارف بس يا بابا إنت بتعمل كده ليه . مش عارف 
حقيقي؟! 


4# 


سليمان 

إتنيل اتكتم خالص مش ناقصين فضايح » 
خلي الليلة دي تعدي على خير. 
يقود محفوظ ويجر الحقيبة وهو يصعد السلم ويتلفت كاللص 
الخائف من أن يشاهدهما أحد من الجيران. 


يصلان إلى أمام شقتهما. ينفتح باب الجارة أم شوقي وتطل من 
الباب في فضولء بينما يخبط سليمان على باب الشقة دون أن 
يفتحه أحد. مما يضطره أخيراً إلى إخراج مفتاحه ومحاولة فتح 
الباب وهو يشعر بإضطراب وتوتر. 


أم شوقى 
إيه يا جماعة إنتو هاتدخلوا كده متسحبين في السر من غير 
ماتسلموا! 
حمدلله على السلامة يا محفوظ , الحتة كلها نورت. 


محفوظ 
الله يسلمك يا خالة أم شوقي , 
إزيك وإزي شوقي , وعرفتيني كده وانا متغطي؟! 


أم شوقي 
طبعا يا حبيبي عرفتك من ريحتك الحلوة . 

أكيد دي ريحة البرفانات الحلوة بتاعة السجن! 
وإنت يا خويا جاي هنا زيارة وراجع تاني؟! 


محفوظ 
لا والله يا ام شوقي ده إفراج نهائي. 


شوقن 

(تمصمص شقفتيها) إفراج نهائي! ليه؟ حسن سير وسلوك! 


محفوظ 
لا وانتي الصادقة سوء سير وسلوك , 
خافوا مني لابوظ باقي الأخوة الكلوباتية! 
أم شوقي 
أحسن خلي امك تتهد وتبطل فشخرة ونفخة كدابة! 
ينجح أخيراً سليمان في فتح الباب» فيدفع محفوظ للداخل بعنف. 


سليمان 
إتنيل ادخل! 
. (ولأم شوقي) أقعدي بالعافية يا أم شوقي , 
(متمتما) ولية قرشانة ماعندهاش دم » ناس وسخة صحيح! 
ويغلق الباب وراءه بعنف. 





اوشوقى 
يا ميت الف نهار أبيض! 
والله واتساوت الروس ومبقاش حد أحسن من حد! 


1. داخلي. صالة شقة محفوظ - ليل 
أم محفوظ جالسة على كنبة الصالة تمسك برأسها بيديها الاتنتين 
من هول المصيبة وهي تعدد في قمة حزنها وغضبها. 


أم محفوظ 

ياليلة سودة ياليلة غبرا » ياخراب بيتك يا ام محفوظ , 

يا فضحتك وسط الحتة يا ام محفوظ , 

يافرحة العزال فيكي يا ام محفوظ . 

ياشماتة العدوين فيكي يا ام محفوظ! 

(وبانفعال أشد) مشوا الواد ده من قدامي لحسن هارتكب جريمة 
الليلة دي! 
خلوه يغور من وشي الموكوس ابن الموكوسة! 

محفوظ 


الظاهر إن ماما حصلها لطف من فرحتها بخروجي من الكلوب! 
يشده سليمان بعيداً في اتجاه باب حجرة وديع. 


سليمان 


تعالى اقصر الشر وابعد عن وش امك الساعة دي ؛ تعالى. 
يلاحظ محفوظ أن المكان المفترض أن يكون باب حجرته قد تم 


سده بالحجارة. 
محفوظ 
الله ء مش أوضتي كانت هنا برضو يا بابا » أمال راحت فين؟! 
سليمان 
بعناها. 
محفوظ 


نعم! بعتوها! يعني إيه بعتوها مش فاهم؟! 


سليمان 

اتزنقنا في قرشين فبعناها لجارنا اللي في الشقة اللي قصادنا » 


محفوظ 
وازاي تعملو حاجة زي دي يا بابا! 
تبيعوا أوضتي! 


سليمان 
وانت يعني كنت هتحتاجها في إيه! 
ماانت كنت قاعد في السجن متهني 24 قيراط » 
واحنا عمرنا ماخطر على بالنا إنه هيجي يوم إسود زي ده! 
كنا فاكرينك بني آدم . فاكرينك واعي ومفتح وهتحافظ على 
النعمة . فاكرينك هاتعمل زي بقية الناس اللي بتفهم 
وترتكب أي مصيبة في السجن تخليهم يمدولك الإقامة مؤبد. 
إنما نقول إيه! طلعت حمار وسيبتهم يخرجوك من الجنة! 


محفوظ 
تبيعوا أوضتي يا بابا! 


سليمان 
ماقولنالك كنا متهببين مزنوقين في فرشين! إنت اطرشت كمان! 





محفوظ 
مزنوقين إزاي بس يا بابا! 
طب والفلوس اللي كنت بدهالكو دي كلها راحت فين؟! 





سليمان 

إسأل امك! خلصتهم على شرا الدهب » 
كانت يومياً على الله تنزل تشتري دهب » 
(يمصمص شفتيه) يا سلااام 2 كات ايام! 
يا بني أمك كانت بتشتري دهب 6 تيام في الإسبوع 
وتستريح في اليوم السابع! 
يللا يللا خش عند اخوك وديع لغاية ما ربنا يفرجها . 
(ومتمتما) يمكن نعرف نسربك , 
ولا يمكن اخوك ياكلك ويريحنا منك! 
يهم محفوظ بتناول سير الحقيبة من أبيه الذي يقبض عليهاء يزيح 
سليمان يده رافضا. 


سليمان 
لأسيب الشنطة معايا دلوقتي. 
محفوظ 
ليه يا بابا هتصادرها هي كمان! 
سليمان 
يابني أخوك في سن خطرة اليومين دول . 
وانا لازم أتمم على الشنطة. 
محفوظ 
تتمم على الشنطة ليه يا بابا هي أفلام سكس! 
ولا يعني عشان اسمها مؤنث . شنطة! 


سليمان 


يا بني اسمع الكلام بقى وما تضيقش خلقي أنا خلقي 
ضايق خلقة! 

محفوظ 
مرة واحد خلقه ضاق عليه إداه لاخوه الصغير. 
سليمان 
آهو ده اللي انت فالح فيه يا سبع البرمبة! 
ربنا يحفظك لشبابك ويخليك لامك! 
يللا » يللا يا له زق عجلك . يللا ماتنحش كده! 
يضطر محفوظ للدخول إلى غرفة أخيه وديع» ويتحدث أثناء 
دخوله. 


محفوظ 
طيب أنا هادخل بقى أريح شوية جوه وبعدين أطلع أقعد معاكو . 
على فكرة يا جماعة ٠‏ إنتو مش ملاحظين إن انا جيت النهاردة 
نورتكم وآنستوكم! 


أم محفوظ 
آديا ميلة بختي ياني ٠‏ آه يا مراري ياني , 
جت الحزينة تفرح مالقيتلهاش مطرح » 
آه يا وكستي ياني . آه يا خيبتي التقيلة ياااااني! 


2. داخلي. غرفة وديع - ليل 

الغرفة غارقة في فوضى عارمة؛ بها سرير واحد فقط, وديع 
يمسك برغيف بلدي ملفوف كأنه سندوتش يلتهمه ويتكلم في أن 
معا. 


وديم 
حمدلله على السلامة يا محفوظ البيت نور. 

محفوظ 





الله يسلمك يا حبيبي. 
وديع 
بص يامحفوظ , إبقى نام انت على السرير وانا هافرش وانام 
على الآأرض. 
محفوظ 


والله فيك الخير يا وديع » والله وطمر فيك يا وله! 
قوليء عامل إيه في المدرسة؟ بتضرب المدرسين كويس؟! 


ماتخافش على اخوك » 
مافيش مدرس فيكي يا مدرسة يقدر يرفع عينه في عيني! 
محفوظ 
جدع يا وادء آهي دي الأخلاق العالية ولا بلاش » 
هه وضربت مين النهارده؟ 


وديع 
النهارده رنيت أستاذ العربى علقة محترمة . 
إنما إيه فشفشت دماغه! 
يهز محفوظ رأسه مدعياً الإعجاب. يلاحظ أن شكل الرغيف الذي 
في يد وديع شديد السوء. ْ 


محفوظ 
إيه يا بني اللى انت بتاكل ده! 

لا مؤاخذة تسمح. 
يتناول منه الرغيفء ويستكشفه بإصبعين بقرف شديد. 


محفوظ 
ده فاضي من جوه » 
(ويتشممه بقرف) إف. إيه العيش المقرف ده! 
أمال فين العيش بتاع السجن اللي خدتوه » لحق يخلص؟! 


و 0 
إحنا مادوقناهوش من أساسه! 


محفوظ 
إزاي الكلام ده » أمال راح فين؟! 


أصل انت مش راسي على الفولة » بص ياسيدي » 
أبوك وامك بيبيعوا أكل السجن اللي بياخدوه منك للفنادق » 
من بره بره كده علطول . يعني الأكل ده أساسا مابيدخلش البيت 
عندنا. 


محفوظ 
بيبيعوا أكل السجن للفنادق! 
وديع 
أيوه يا سيدي . شفت الطمع! 
والأكل بقى اللى بنطفحه هنا من أكل السوق اللي يقرف اللي 
بالك فيه. 
محفوظ 

يا صلاة النبي . يعني انا متغرب وقاعد في الكلوب 
عشان في الآخر تاكلوا من السوق! 
يتناول وديع بقية الرغيف من يد محفوظ ويعود إلى التهامه بنهم. 


وديع 
مش بقولك! الطمع! 
أبوك وامك بقوا حاجة صعبة قوي يا محفوظ! 
أمال انا حاطط همي في الأكل من شوية! 
إمتى بقى الواحد يكمل ال 18 ويعمله مصيبة سودا تدخله 
السجن . نفسي أقب بقى على وش الدنيا واستريح من القرف 
اللي في البيت ده! 


3. داخلي. الحمام بشقة محفوظ - ليل 
الحمام في غاية القذارة. يدخل محفوظ ويستكشفه بعينيه وهو 
قرفان» يتجه للحوض ويتناول صابونة تبدو قذرة ويتشممها. 


محفوظ 
إع إف ؛ إيه القرف ده 
يفتح حنفية المياه ليفاجأ بعدم نزول مياه وأصوات فرقعة صادرة 
من الصنبورء ثم دخان يخرج منه؛ يستغربء ثم يضع الصابونة 
مكانهاء ويتجه إلى المرحاض ويفتح سوستة بنطلونه ويشرع في 
التبول» عندها تبدأ مياه غاية في القذارة في النزول من صنبور 
المياه المفتوح» يلتفت محفوظ للصنبور مندهشاًء ويهم بالانتهاء من 
التبول والتوجه إلى الصنبور» فتكف المياه عن النزول؛ يستكمل 
التبول مرة أخرى فتعود المياه إلى النزولء يلتفت مرة أخرى 
ويهم بالتوجه ناحية الصنبور فتكف المياه مرة أخرى عن النزول؛ 
ويتكرر الأمر على النحو الذي يبدو معه أن مياه الصنبور مرتبطة 

بالصبرقت الضحي لمرحاضن الحماد: 


8 طاخلي اضالة شق محفوظ لين 
سليمان ممدد على الكنبة بفانلة داخلية أمام التلفزيون الذي يعرض 


محفوظ يعبر من أمام والده ويتوقف أمامه بينه وبين التليفزيون 
مما يجعل سليمان يحرك رأسه محاولاً النظر للتلفزيون عبر 
محفوظ وهو ينظر باستياء لابنه. 

محفوظ 

بابا » هي ماما فين يا بابا؟! 
سليمان 
أمك حابسة نفسها في اوضتها ونازلة عياط ولطم. 
محفوظ 
لاحول ولا قوة إلا بالله! 


سليمان 

عايز إيه من امك؟! 
محفوظ 
عايز آكل يا بابا ؛ 
الساعة دلوقتي 9 معاد العشا بتاعي. 


سليمان 
المواعيد دي عندكو هناك في الكلوب » 

إحنا هنا مواعيدنا تختلف عن مواعيدكم. 


محفوظ 
طيب يعني إنتو حضارتكو هنا بتتعشوا الساعة كام يعني؟! 
سليمان 
ماهياش بالساعة يا حبيبي! 
بس يعني تقدر تقول كده على صلاة الفجر إن شاء الله » 
قبل بعد بقى . ده بيبقى حسب المزاج ساعتها يعني. 





محفوظ 
صلاة الفجر! 
بس انا جعان يا بابا وعايز آكل! 


سليمان 
طب ما تخش المطبخ وتشوفلك أي حاجة تنفع تتاكل . 
ده إذا لقيت حاجة أصلاً سايبها اخوك! 
يللا ياله أوعى بقى مش عارف اتابع المناظرء طق؛ الله ! 
أنا ماصدقت امك تحل عن سماي! 





يهز محفوظ رأسه مستاءً من طريقة عيش هؤلاء الناس» ويتجه 


ناحية باب المطبخ. 


5. داخلي. المطبخ بشقة محفوظ - ليل 


المطبخ غارق في الفوضى والقذارة. هناك سرب كبير من الذباب 
يطن بصوت عال في المطبخ. يدخل محفوظ مندهشاً من هذه 
القذارة» ويظل يستكشف الأشياء بالمطبخ بمسكها بطرفي إصبعيه 


والنظر إليها بقرف شاعراً بالغثيان. 

محفوظ 
إع إيه القرف ده . إيه القرف ده! 
يتجه إلى الثلاجة (القذرة) ويفتح بابها بإصبعين وهو قرفان» فيشم 
رائحة عفن منبعثة من داخلها فيغلقها على الفور وهو يمسك بأنفه. 


يتجه إلى دولاب المطبخ ويفتح أحد أدراجه» فيفاجئ بمجموعة 
صراصير وحشرات أخرى تخرج منها فيغلقه على الفور» ويهرع 
من فوره إلى الحوض ويتقيا. ثم يرفع رأسه وهو ينهج من التعب. 


محفوظ 
لا لا لالاء أنا ماقدرش انا على الحياة الوسخة دي! 
منك لله ياسعادة المأمور . روح منك لله ياشيخ! 


56 داخلي/خارجي. خيمة وردة» ومخيم الإيواء - ليل 

وردة جالسة تشرب كوبا من الشاي. تفتح كيس نقودها وتعد 
بحرص ما تبقى لديها من جنيهات قليلة. تسمع جلبة عالية بالخارج 
فتفتح فتحة الخيمة لتشاهد المتحرش وهو يتعارك مع زوجته التي 
تصرخ في وجهه وهو يحمل جركن بلاسيتكي. 


زوجة المتحرش 
إلحقوني يا عالم يا هووو ء أعمل إيه بس في الراجل ده يا ناس! 
حطيت صوابعي العشرة في الشق منك ومن عينك الزايغة » 
أعمل إيه بس يا عالم يا هووو! 


المتحرش 
والله لولع فيكي بجاز يا واطية يا بنت الكلب! 
يلقي عليها من السائل الذي في الجركنء بينما تهرب هي من 

ا 0 
مايجري دون تدخل كأنهم يتابعون مشهداً مسرحياً معاداً 
ومحفوظاً. 


يبدو القرف على وجه وردة ولكن بلا خوفء. بل على العكس تبدو 
عليها أمارات التحدي والتصميم» وتستأنف عد نقودها. 


7. داخلي. غرفة وديع - ليل 

محفوظ نائم في وضع غير مريح على السريرء بينما وديع يفترش 
الاآرض وهو مفتوح الفم يشخر بصوت عال ويبدو أنه في سابع 
نومة. يتقلب محفوظ على جنبيه كليهما وقد أصابه الأرق؛ ونسمع 
أثناء تقلبه. صوت بمب يفرقع بالخارج» وصوت موسيقى أفراح 
صاخبة عالية جدأ » وصوت سيارة تفرمل بشدة وتصطدم بأخرى 
ثم خناقات بالخارج» يعتدل محفوظ أخيراً ويجلس على السرير 
والإرهاق الشديد باد عليه. 


محفوظ 
لااااا » ده مورستان! 
يعني الواحد ما يعرفش يستريح في بيته وينام شوية! 
يتحدث وديع وهو مغلق العينين ومستمر في الشخير بصوت عال. 


وديع 
فيه إيه بس يا محفوظ مالك؟! ده حتى على حظك الليلة دي 
بالذات هادية جدات. 
ينظر له محفوظ مندهشاً من كونه نائم ويشخر وفي نفس الوقت 
منتبه لما يجري حوله. 

نام نام» نام وما تاخدش في بالك 2 بكرة تتعود. 
ويستمر في الشخيرء مما يجعل محفوظ ينظر للكاميرا ويهز رأسه 
مستغربا. 


8. داخلي. صالة شقة أهل محفوظ - ليل 
يخرج محفوظ ممسكاً برأسه وهو يسمع سلسلة الإزعاجات 
المستمرة من المشهد السابق» يرى سليمان نائماً على الكنبة مثل 
وديع تماماً؛ مفتوح الفم يشخر بصوت عال كأنه في سابع نومة» 
يتجه محفوظ إلى الطاولة التي بجوار الكنبة والتي عليها علبة 
سجائر كليوباترا عادية لوالده ويسحب من العلبة سيجارة ويشعلها 
وهو يتمثم. 
محفوظ 
يادي النيلة! الراجل باع السجاير المفتخرة بتاعة الكلوب هي 
كمان! 
ده مستخسر حتى فين مزاجه هو شخصيا! 
يتحدث سليمان وهو مغلق العينين مستمر في الشخير. 


سليمان 
إيه يا محفوظ انت رجعت تشرب سجاير تاني؟ 
مش كنت بطلت لما دخلت السجن؟! 
ويستمر في الشخيرء بينما يسعل محفوظ بشدة للنوعية الرديئة 
للسجائر» فيهم بطفيها في المنفضة. 


سليمان 
ماتكسرهاش وانت بتطفيها » 

شيل الولعة بس وسيبها في الطفاية عشان أبقى اشربها 
لما اصحى. 
ويستدير على جانبه الآخر ويستمر في الشخير. بينما ينظر محفوظ 
للكاميرا كأنه يشهد المتفرجين على ما يحدث. 


محفوظ 
الظاهر فعلاً أنه لا أحد ينام في القاهرة! 


9. خارجي. مخيم الإيواء - ليل 

المتحرش يقترب من خيمة وردة» يفتح فتحة الخيمة ويطل منها 
برأسه داخلها وهو منحن. تخرج وردة من خلف الخيمة وهي 
تحمل مقلاة في يدها وتضربه ضربة قوية على مؤخرته بالمقلاة. 
يفرع المتحرش ويتخبظ في حركاته وراسبه داخل الخيمة» وحين 


0. خارجي. شوارع بجوار عمارة أهل محفوظ - نهار 
الجو ضبابي جداً؛ ضباب رصاصي اللونء لا يمكن المرء حتى 
من رؤية يده إن وضعها أمام وجه. 


محفوظ يحاول الجري في الصباح الباكر ممارساً رياضة الصباح» 
ويضطر أخيراً للتوقف لأنه لا يرى شيئاً ولا يعرف أين هو الآن 
بالضبط. 


محفوظ 


إيه الشبورة دي كلها! 
لأدي مش شبورة ». ده تلوث! لازم هي دي السحابة السودة 

اللي كنا بنسمع الإشاعات الصح عنها في الكلوب » 

يا ساتر يا رب» الواحد مش قادر ياخد نفسه » حاسس إني ها 

تخنق! يا ربي . حتى الرياضة الصباحية بتاعتي مش عارف 

٠‏ أعملها في البلد دي! 
فجأة يسمع صوت سيارة تمرق بسرعة من جواره ويحس بالهواء 
المصاحب لها وكأنها مرقت على بعد سنتيمترات قليلة منه. 
ويتكرر الأمر من الناحية الأخرى. يدرك محفوظ أنه يقف في 
عشوائي وهو يصرخ ويشير بيديه لتراه السيارات فلا تصطدم به 
برهة على هذا النحو» حتى يصطدم بشخص ما ويقع كلاهما على 
الآأرض. يحسس محفوظ حتى يلمس الرجل ويساعده على الوقوف 
وهو يقترب منه كثيراً ليراه فيرى شخصاً ضريراً بنظارة معتمة. 


محفوظ 
أنا متأسف جداً يا حاج والله ما خدتش بالي معلش سامحني! 


الضرير 
ياااااه » أنا بقالي سنين طويلة قوي ما سمعتش كلمة متأسف 
دي! 
هو حضرتك كنت مسافر بره ولسه راجع؟! 





محفوظ 
لا والله يا حاج أنا أصلي كنت في الكلوب ولسه خارج امبارح. 
٠‏ الضرير 
اده عشان كده! 
معلش يا بني قلبي معاك شد حيلك » 
أكيد إنت تايه دلوقتي ومش عارف تروح 

عشان السحابة السودة النهارده زيادة حبتين. 
ينظر محفوظ للكاميرا (المشاهدين) مستغرباً من قوة إدراك 
الضريرء ثم يلتفت إليه. 


محفوظ 
أيوه تمام يا حاج مضبوط . 
أنا فعلآ تايه ومش عارف أروح البيت. 


الضرير 
إنت ساكن فين يا بني؟ 


محفوظ 
ساكن في شارع يوسف درويش يا حاج. 
يلف الضرير إلى الاتجاه المعاكس وهو يتحدث مع محفوظ ويشير 
له 


الضرير 
شارع يوسف درويش . شوف يا سيدي » 
تسيب أول يمين» وتسيب تاني يمين برضوء 
وبعدين تخش في تالت يمين » تمشي شوية وتسيب أول شمال» 
وتقوم داخل في تاني شمالء وبعدين في أول شمال يقابلك, 
تلاقي نفسك في شارع يوسف درويش. 

يكلو ميحقركل للكاميو ا عستقر يا من الحابية النكضة القائقة الظبو ين 
وسخرية الموقف. 

1. خارجي. أمام عمارة أهل محفوظ - نهار 

الحياب الآن قد انتقيع تلو إلن الحد الذي مسمع لنا ووذ مشر 
وهو يتحسس طريقه في الشارع ويصل إلى أمام عمارته. ولكنه 
يحجم عن الدخول ويقف أمام بوابتها يحدث نفسه بأسى. 


محفوظ 
هاطلع فوق أهبب إيه؟! يعني من عدالة البيت قوي! 
والله مانا طالع! 
ويستدير ويكمل طريقه بعيداً عن البيت وهو يحسس بيديه. 


الجو مازال ضبابياً ولكنه يمكّن الآن من الرؤية. وردة تقترب من 
قسم للشرطة وترى طابوراً طويلاآً من السيدات من مختلف 
الأعمار والأزياء أمام القسم» تقترب حتى تنضم لآخر الطابور 
وتقف وراء سيدة عجوز (ستينية) تسعل بشدة وغير قادرة على 
الوقوف لمرضها الشديد. 


وردة 
لو سمحتي يا خالة » بعد إذزن حضرتك. 


العجوز 
ايوه يا بنتي. 


وردة 
هو الطابور ده كله عشان إيه؟! 

العجوز 
دول ستات عايزين يعملوا محاضر تحرش. 





وردة 
كل دول! 
طب وحضرتك واقفة هنا تعملي إيه » جايه مع بنتك؟! 


١‏ العجوز 
لأانا جاية اعمل محضر تحرش أنا كمان. 





وردة 
حضرتك! تحرش , إزاي! 


العجوز 
هانعمل إيه بس! 
الله يلعن الأيام السودة اللي احنا عايشنها! 
طب أنا مقدور عليا ء إنما تقولي إيه بقى في دي! 


تتحرك العجوز قليلا ليظهر أن جسدها كان يخفي طفلة في 
الخامسة أو السادسة تمسك بعروسة في يدهاء تفزع وردة وتشهق 


وردة 


تهز الطفلة رأسها مؤكدة. 


وردة 
محضر إيه ياحبيبتي اللي عايزة تعمليه! 

الطفلة 


لحيس. 





وردة 
تحيشث ١‏ 


لحيس 
تنظر وردة مستغربة للكاميرا وتهز رأسها. 


3. خارجي. أمام قهوة "مافيش فايدة" - نهار 

الضباب مازال جائماً على المدينة. يصل محفوظ إلى أمام قهوة 
غير بعيدة عن بيته ويقرأ لافتتها (قهوة مافيش فايدة لصاحبها 
المعلم أبو حجر المعسل)» فيحزم أمره ويدخل القهوة. 


4. داخلي. داخل قهوة "مافيش فايدة" - نهار 

يدخل محفوظ المقهى المزدحم بالزبائن وهو يستطلع المكان 
بحنين» المعلم ابو حجر (خمسيني) يراه من مكان جلوسه بالمقهى 
فيقوم ويتجه إليه فاتحاً ذراعيه ويحتضنه. 


أبو حجر 
ألف حمدلله ع السلامة نورت الحتة » خرجت امبارح مش كده! 


محفوظ 
أيوه يا معلم » انت عرفت! 


أبو حجر 
طبعا يا بني دانتا فضحتك مالية الحتة » 

قصدي يعني الحتة كلها مالهاش غير سيرتك 
وسيرة طردك من السجن . معلش يا بني المؤمن منصاب » وإن 
شاء الله تبقى آخر الأحزان » ومانجلكش في حاجة وحشة .» وإنا 
لله وإنا إليه راجعون! 
محفوظ 
سعيكم مشكور يا معلم. 
أبو حجر 


تعالى يا بني اقعد. 
يقتاده أبو حجر إلى حيث مجلسه بالمقهى» ويجلسه بجواره. 








أبوحجر 
تشرب إيه يا محفوظ؟! 





محفوظ 
شاي وحياتك يا معلم. 





أبو حجر 
سادة ولا بسكر؟! 





محفوظ 
لأ بلاش بسكر هاتلي شاي بضغط, 


أبو حجر 
شاي بضغط , ها ها ها هاء والله زمان يا محفوظ! 
وحشنا دمك الخفيف ووحشتنا نكتك الحلوة. 
(وينادي) وعندك واحد شاي بضغط , بيه ! 
قصدي واحد شاي والسكر بره وصلحه قوام. 

يلاحظ أبو حجر أن محفوظ مهموم وحزين فيربت على ركبته 
محاولا التهوين عليه. 


ا 


4 


معلش يا بنى الدنيا كده » غدارة , 
عمرها مادامت لحد » خصوصاً السعيد المتهنى » 
آدي حال الدنيا » واللي يشوف بلاوي غيره تهون عليه بلوته » 
هه , الدنيا دي كلها مآسي والله! 


4 





محفوظ 
ليه يا عم ابو حجر هو انت مقاسك كام؟ 


أبو حجر 
1 
محفوظ 
مش بتقول الدنيا دي كلها مقاسي . مقاسك كام ؟ 


ْ أبو حجر 
لأأنا قصدي يعني... ها ها هاها ! 
يخيبك يا محفوظ , والله زمان يا محفوظ! 
يدخل القهوة أحد الزبائن (رجائيء ثلاثيني) منشرحاً سعيداً ويشرع 
في الإشارة بالتحية للزبائن ويتحدث بصوت عال. 





رجائى 
صدقوني يا جدعان » بكرة تروق وتحلى » 
الصبر مفتاح الفرج يا جماعة . ما ضاقت إلا لما فرجت » 
خلي عندكو أمل . بكرة الأحوال تتصلح والأشيا تبقى معدن » 

صدقوني , قريب هايجي اليوم اللي نبني فيه تماثيل رخام على 
الترعة » ودار أوبرا في كل قرية مصرية . بس الصبر ء 
الصبر يا جماعة والأمل » أهم حاجة في الدنيا الأمل. 
يبدو الامتعاض الشديد والغضب على وجه أبو حجر وهو ينظر 
لرجائيء يهم الجرسون بالذهاب ناحية رجائي فيشده أبو حجر 








ناحيته. 
الجرسون 
أيوه يا معلم. 
أبو حجر 
الزفت اللي اسمه رجائي ده ماتنزلوش حاجة . 
الجرسون 


زي كل مرة يعني. 


٠‏ أبو حجر 
أيوه » لو طلب شاي مافيش , قهوة مافيش . حاجة ساقعة 
مافيش , بلا أزرق على جتته مافيش . فاهم ء يانا ياهو البقف 
ده 


محفوظ 
مالك يا معلم مش طايق الراجل ليه؟ 
الراجل يعني ماقالش حاجة غلط! 


أبو حجر 
كل الغلط ده وماقالش حاجة غلط! 

أنا ء أنا المعلم أبو حجر على سن ورمح ٠‏ صاحب قهوة مافيش 
فايدة » يجي اليوم اللي يقعد على قهوتي واحد عنده أمل! 
(وناظرا لمحفوظ بشك) أوعى تكون انت كمان عندك أمل! 


محفوظ 
(مدافعا) أناء أنا عندي أمل! 
أعوذو بالله يا شيخ » إسحبها لو سمحت يا معلم! 


. أنه خهر 
آه أنا بحسب! 
(ثم ناظرا ناحية رجائي) ماشي ٠‏ يانا يانت يادهل يا بن الدهل! 
يا بطلتك الأمل ويأستك في عيشتك » 
يا قفلت القهوة وجبت ضرفها , لما نشوف! 
يحضر الجرسون الشاي لمحفوظء ويشرع في تغيير حجر الشيشة 
لابي حجر. 





يمر وديع من أمام باب القهوة وشنطة هاندباج مدرسية كبيرة 
الحجم على ظهره؛ يتفقد القهوة بناظريه حتى يعثر على أخيه؛ 
فيدلف متجهاً إليه بينما يوسع له زبائن القهوة الذين يمر عبرهم 


صباح الخير يا محفوظ 2 
صباح الخير يا عم أبوحجر. 

يا صباح الأنوار على شبل الحتة اللى رافع راسنا لفوق » 
عارف يا محفوظ , أخوك ده هايبقى ليه مستقبل عظيم! 
هوٌ الوحيد المؤهل من أشبال الحتة للوصول لتصفيات الدخول 
للكلوب » وعن قريب إن شاءالله هاينولها ويرفع راس الحتة 
كلها! إحنا بندعيله والله في كل صلاة » 
مؤبد ياله » أوعى تتنازل عن المؤبد! 


وديع 
إن شاءالله يا معلم » كله بنصايحك وتوجيهاتك » 
(ثم لأخيه) بقولك يا محفوظ ء أنا جايبلك حاجة كده قبل ماروح 
المدرسة. 


محفوظ 
جايبلي إيه خير؟! 

يضع وديع حقيبته على الطاولة ويفتحها ويخرج منها عدداً كبيراً 
من الأسلحة المتنوعة (شاكوشء مطواة؛ سكاكين مختلفة الأشكال 
والأحجام؛ منشارء ساطورء مفكات» بونيات معدنية..إلخ)» بينما 
يبدو الاستغراب على وجه محفوظ والفخر على وجه أبو حجر. 

محفوظ 

يااااه » دانتا عندك دروس كتيرة قوي النهاردة! 

يُخرج وديع أخيراً كيساً من قعر الشنطة ويقدمه لمحفوظ. 





دول كام برتقانيهة على كام موزاية 
سرقتهملك من الفكهاني اللى على الناصية . 
إنت على لحم بطنك من امبارح ٠‏ وانا عارفك موسوس . 
فجبتلك فاكهة غخلفة شان مات ش وتنضة 6 

قشر وكل علطول » وربك بيستر! 


محفوظ 
إلهي مايحرمني منك يا وديع يا خويا يا حبيبي! 
والله وطمر فيك ياوديع. 
يعيد وديع وضع أسلحته سريعاً في الحقيبة ويهم بالانصراف محبياً 
برفع يده. 


ود ع 
طب يا جماعة مايلزمش أي خدمة . 
بالأذن بقى عشان ألحق وقتي لأن عندي معمعة النهاردة في 
المدرسة. 


محفوظ 
روح يا شيخ إلهي ينصرك على المدرسين » والمشرفين » 
والناظر . ووزارة التعليم أجمعين » يا رب العالمين. 
ينصرف وديع. بينما يفتح محفوظ الكيس بلهفة ويشرع في تقشير 
البرتقال والموز والتهامهم التهاما لجوعه الشديد. أبو حجر ينظر 
لصيف يلاحظ مطوظ نظلرانه فببعة. الكيين عته إلى الذاحية 
الأخرى رافضاً فكرة دعوته لمشاركة طعامه. 


محفوظ 
فعلاً والله » الجوع كافر 3 
(يمصمص شفتيه) فين برتقان وموز السجن اللي 
كانت الواحدة قاااااد كده! 
كان العسل بيشر منها شر , بيشر منها شر! 
يقترب شاب (حسنينء ثلاثيني) ببالطو أبيض وسماعة طبية من 

محفوظ ويهم بالكشف عليه بمسك رقبته بكلتا يديه» فيجفل محفوظ. 


حسنين 


5 


إفتح بقك , إفتح بقك ماتخفش. 


محفوظ 
إيه يا كابتن فيه إيه؟! 
أبو حجر 
ماتخافش منه ده الدكتور حسنين » 
الدكتور حسنين ده من أوائل دفعته في طب عين شمس 
ومن أحلى زباين القهوة عندي. 





محفوظ 
طب عايز مني إيه طيب؟! 


٠‏ أبو حجر 
(هامسا) أصله غاوي يكشف على زباين القهوة 
علشان يمشي إيده وماينساش الطب اللى اتعلمه » 


ماشي يا عم أبو حجر ء إنسانية مني بس والله وخدمة للطب » 
اتفضل يادكتور. 
يشرع حسنين في الكشف على عيني محفوظ وفمه وأذنيه وقياس 
نبضه ودقات كلبه بالسماعة. 

محفوظ 
ريح نفسك يادكتور أنا عارف انا عندي إيه. 





٠. 
3 
٠ 





عندك إيه؟ 





محفوظ 
حاسس كده يا دكتور إني عندي حمى قلاعية. 
حسنين 
لايا راجل مات تقولش كده » 
الحمي القلاعية دي للحيوان وبس! 
محفوظ 


طب مانا حاسس إن أنا حيوان يادكتور! 


لا حيوان ولا حاجة بعد الشر يا راجل » 
الظاهر بس إن عندك بوادر سوء تغذية. 


محفوظ 
هوّ انا لحقت 2 
دانا لسه خارج من الكلوب ماكملتش 24 ساعة! 


حسنين 
سوء التغذية ده مرض قومي . 
ديتها بس شوية مقويات واهتمام بالغذا وانت تبقى فل الفل. 
ثم يتجه حسنين إلى مكانه بالمقهي ويشرع في تدخين شيشته 

ببالطو أبيض أيضاً وسماعة من محفوظ ويشرع -كحسنين- في 
الكشف عليه. 


محفوظ 
إيه يا جدعان هوّ انتو هتشتغلوني! 
هو مافيش غيري في القهوة! مين ده راخر يا معلم! 


أبو حجر 
ده الدكتور محمدين » 
الدكتور محمدين ده من أوائل دفعته في طب القصر العيني 
ومن أحلى زباين القهوة عندي . 
(وهامسا لمحفوظ) أصله هو والدكتور حسنين بيغيروا قوي من 
بعض . معلش خليه يكشف عليك ليزعل ولاحاجة! 


محفوظ 
لا ودي تيجي برضو! 
بينما يبدو الضيق الشديد على محفوظ. 


محمدين 
هو الدكتور حسنين قالك عندك إيه؟ 
محفوظ 
بيقول عندي سوء تغذية. 





محمدين 
(صائحاً ليسمعه المقهى كله) يا دكتور حسنين » 

تشخيصك كالعادة غلط يادكتور! 
يرمي حسنين لية الشيشة من يده ويهب واقفا في مواجهة محمدين» 
ويشرعا في التطاحن كديكين في مواجهة بعضهما. 
مين ده اللي تشخيصه غلط يادكتور! 
محمدين 
إنت يادكتور تشخيصك غلط يادكتور! 
يعني هي كانت عادتك ولا هتشتريها يادكتور! 





حسنين 
إحترم نفسك يادكتور! 





محمدين 
أنا محترم غصبن عنك يادكتور 
إنت اللي مش محترم يادكتور! 


أنا مش محترم يادكتور! 
محمدين 
أيوه مش محترم يادكتور! 
طب روح أحسنلك وخلي يومك يعدي يادكتور! 
محمدين 
وان مارحتش يعني هاتعمل إيه يادكتور؟! 

حسنين 
هاخزقلك عينيك يادكتور! 





محمدين 
ده أنا اللي هافشخك يادكتور! 


أفشخك! 
إنت خارج من آني بلاعة يادكتور؟ 


محمدين 
نفس البلاعة اللى انت خارج منها يادكتور ! 
ينهض أبو حجر أخيراً ليحجز بينهما وينهي تطاحنهما. 


أبو حجر 


طق طق طق طقء روقوا شوية يادكاترة أمال! 
طولوا بالكو عيب مش كده » 
سيبتوا إيه للعيال الصغيرة! 


محمدين 
روح الله يخرب بيتك يادكتور! 


روح الله يهد بدنك يادكتور! 5 اناك 
يعود كل منهما إلى مجلسه ويشرعا في تدخين شيشتيهما و 


بشدة. 





ويعود أبو حجر بجوار محفوظ المندهش وهو يراقب ماحدث. 

محفوظ 
وانا اللي هربان من المورستان اللي فوق في البيت ٠‏ 
أتاري المورستان في كل مكان » 
أتاري المورستان للجميع! 





أبو حجر 
بص يا محفوظ يا بني اسمعها مني نصيحة من عمك أبو حجر . 
انت يا بني مالكش في حياة الحرية بتاعتنا دي » 
الحرية يا بني ليها ناسها. 0 
وانت آهو . ماكملتش 24 ساعة على بعض وبتقول جاي » 
إشحال بقى بعد شهر وشهرين وسنة وسنتين! 
انت يا بني مالكش غير انك ترجع السجن تاني. 


محفوظ 
يا معلم انا نفسي ومنى عيني , 
هو يعني الخروج من الكلوب كان بخاطري! 
بس انت عارف إني طول عمري ماليش في اللبط والإجرام » 
وعارف إن دخول السجن كان غلطة من المباحث! 
يبقى أرجع تاني إزاي؟ إزاي بس يا معلم؟! 
يعني أتعلم الإجرام في السن ده . يعني بعد ما شاب! 


أبوحجر 
لأ طبعا ما ينفعش! 
ده حتى عتاة المجرمين مش عارفين يدخلوه اليومين دول 
هاتعرف انت يا طيب ياغلبان! 
بص يا بني » مالهاش غير حل واحد تعمله وتدعي لعمك أبو 
حجر. 

محفوظ 
إلحقني بيه يا معلم انا في طولك انا في عرضك! 


أبو حجر 
بص يا محفوظ , إنث تروح تشتري الجرايد كلها 
وتقرا صفحات الحوادث اللي فيها كويس » 
وتنقيلك جريمة كده تكون جريمة مُكن من الجرايم اللي العقاب 
بتاعها يكون من 10 سنين وانت طالع » بس إبعد عن القتل 
عشان ممكن تاخد إعدام ويبقى نقبك جه على شونة! تنقيلك 
جريمة من دول كده ٠‏ بشرط يكون الفاعل بتاعها لسه مجهول , 
تدرس الجريمة كويس وتذاكرها من الجورنال » 
وتروح القسم تسلم نفسك وتقولهم: أنا الفاعل! 


محفوظ 
ياسلااااام » دانتا عبقري يا معلم! 
دانا لو قعدت أفكر 100 سنة ماكنتش فكرت في الفوكيرة دي! 
روح يا شيخ إلهي يخليك للغلابة اللى زيي 
ويجعلك في كل خطوة سلامة يا رب. 


أبو حجر 
يادي النيلة » يا دي اليوم المطين بطين! 





محفوظ 
خير فيه إيه! 
يشير أبو حجر إلى مدخل المقهي حيث يدخل الآن ضابط شرطة 
شاب (حازم؛ ثلاثيني) يبدو صارماً متجهم الوجه وهو في صحبة 
بعض العساكر. 

يقف ويتفحص المقهى وزباتنه بعينيه متشككأء ثم يتجه إلى حيث 
خازم 
وريني بطاقتك , طلع بطاقتك منك ليه , 
إنت » بتشتغل إيه؟ 


الدكتور حسنين 
سيادتك أنا بلعب طاولة. 
زم 
هم . وانت بتشتغل إيه؟ 


زبون-1 
سيادتك أنا بلعب معاه طاولة. 
يتجه حازم إلى حيث الدكتور محمدين الذي يلعب دومنا مع أحد 
الزبائن» بينما يجلس بجواره زبون آخر شاب يبدو خائفا. 

خرع 
بطاقتك , قوام » بتشتغل إيه؟ 


الدكتور محمدين 
سيادتك أنا بلعب دومنا. 


ينظر حازم للزبون الذي يجلس بجوار محمدين والذي يبدو خائفاً 
مذعورا. 


زبون-2 
سيادتك أنا مابلعبش حاجة والله العظيم! 

حازم 
يعني عاطل! 
(يلمح شيئا يخفيه زبون-2 تحت فخذم) وريني اللي انت مخبيه 
دهء وريني يا له! 
ياحبيبي , مجلة ثقافية! 
آهو انا دلوقتي عرفت انت بتلعب في إيه . 
أمال ليه يا راجل بتقول إنك عاطل! 
يهم حازم بإرجاع المجلة الإباحية للزبون» ولكنه فجأة يعدل عن 


رأيه ويقربها من عينيه وهو يفر صفحاتها سريعا. 


كالم 
إيه ده » ده العدد الآخراني! ماعنديش انا العدد ده! 
ثم يضعها تحت إبطه ويتجه إلى حيث يجلس محفوظ. 
هزم 
إنت » بطاقتك . بتشتغل إيه؟ 
محفوظ 
أنا سيادتك بحرق في دمي. 
أبو حجر 
ده يبقى الأستاذ محفوظ يا حازم بيه » 
لسه خارج إمبارح من السجن طازه. 





حازم 
كده » ولحقت تلاقي شغل قوام كده! 

محفوظ 
لأدانا كمان من المنتظر إني 
9 تغ 1 ٠‏ الخ 085 خلانة تانية. 





حازم 
هاتشتغل إيه؟! 


محفوظ 
هاتخانق مع دبان وشي . 
بمناسبة الدبان ١‏ بيقولك مرة واحد دبانة كفرته 
في عيشته فقام » فقام . 
مرة واحد دبانة كفرته في عيشته فقام » قام... 
يبدأ محفوظ في البكاء الذي يتحول بكريشيندو إلى نحيب عالء مما 
يجعل زبائن المقهى يتحلقون حوله مندهشين. 

خبرم 
إيه ده ماله ده؟! 


أبو حجر 
مالك يا محفوظ يا بني خير فيه إيه؟! 





محفوظ 
أول مرة في حياتي أنسى نكتة! 
ويستمر بكاء محفوظ وهو ينظر للكاميرا. 


(صوت رجائىي) 
صدقوني يا جدعان » 
بكرة الخير هايفيض في مصر . 

بكرة الخير هايفيض من بحري للصعيد! 


5. خارجي. أمام قبر م د ل - - نهار 
انها امتمابسكة دن قود وساترة. تمسسك ف يدها باه ررد جلي 
تنحني وتضعها على قبر أمها وتعتدل وتقرأ لها الفاتحة. 


6. داخلي. صالة شقة أهل محفوظ - نهار 

العائلة خميفيا عدالنية في الضالة نقلي في فنشحات الهزائه في 
محاولة للعثور على جريمة ضد مجهولء في يد كل منهم جريدة 
يتصفحها بإمعان وملامح اليأس من العثور على جريمة ضد 
مجهول مرتسمة على وجوههم. 


محفوظ 
معقولة! مافيش جريمة واحدة توحد ربنا ضد مجهول! 





سليمان 
الحوادث ضد مجهول بقت شحيحة قوي اليومين دول » 
حد يلاقي فرصة يدخل السجن ويفرط فيها كده بسهولة! 





لوقه 
إلهي يا رب يا قادر على كل شيء تعترنا في واحدة 
ضد مجهول علشان خاطر حبيبك النبي والنبي يا رب » 
إلهي يا رب تسمع دعوة أم غلبانة في ساعة مفترجة زي دي. 

وديخغ 
محفوظ محفوظ . واحدة ضد مجهول آهى! 


محفوظ 
يااااه » أخيراً جه الفرج . 
يا بركة دعاكي يا ماما يا جامدة » 
وريني كده يا وديع. 
يناوله وديع صفحة الحوادث التي في يده. 


سليمان 
مش وقته دلوقتي . نبقى نشوفها واحنا في السكة! 
قوم بينا قوام على القسم نلحق نبلغ عنك لحسن حد يسبقنا ولا 


حاجة! 





محفوظ 
طب بس أذاكر الجريمة يا بابا! 
سليمان 
إبقى ذاكرها في السكة واحنا ماشيين » 
يللا يللا قوام اعملك همة ما تضيعش الفرصة! 
ينهض محفوظ وفي يده صفحة الحوادث؛ ويلحق بأبيه الواقف 
الآن بجوار الباب ويخرج كلاهما من الباب. 


525 
إلهي يارب توقفله ولاد الحلال في القسم ٠‏ 
إلهي يارب تعتره في ضابط مباحث مابيدققش , 
إلهي يارب ترفع راسي في الحتة وتنصرني على الشمتانين » 
يارب يا سميع يا مجيب الدعاء. 

والله يا محفوظ وباين عليك هاترجع الكلوب من تاني! 


7. خارجي. شوارع. وأمام أحد الأقسام ‏ نهار 
محفوظ يمشي بجوار أبيه منهمكاً في مذاكرة صفحة الجريدة كأنه 
قبل الامتحان مباشرة» بينما السعادة تبدو على وجه سليمان. 


محفوظ 
ثم قام المجرم بضرب الغفير بآلة حادة 
على رأسه من الخلف قبل أن يقوم بكسر الخزنة . 1 
ولم يستطع الشهود التعرف على المجرم لأنه كان يرتدي قناعآ 
/ على وجهه . 0 1 
(ومرددا كأنه يحفظ) ثم قام بضرب الغفير بآلة حادة على رأسه 
همم . تفتكر يا بابا دي فيها كام سنة سجن؟! 


سليمان 
مش أقل من 10 سنين طبعاً! 
ده سطو مسلح ياله! 
بس ماتقاطعش بس وقول إن شاء الله تبقى من بختك ونصيبك! 





محفوظ 

يارب. 
يصلان الآن إلى أمام القسم» ويشاهدا تجمعاً غفيراً جد من 
البلطجية والفتوات أمام القسم وكأنها خناقة كبيرة الكل يريد فيها أن 
يدخل القسم. يقتربا مستغربين من التجمع» يربت سليمان على 
كتف أحد الذين يجاهدون للدخول فيلتفت إليه لنرى شابأ (ثلاثيني) 

بالجروح. 
سليمان 
لو سمحت يا كابتن » هو فيه إيه : إيه الزحمة دي كلها؟! 





المجرم 
دول اللي عايزين يعترفوا على نفسهم 
في جريمة السطو المسلح بتاعة إمبارح. 


سليمان 
معقول . كل دول! 


المكرم 
والضباط جوه راسهم وألف سيف إنهم مسكوا الفاعل خلاص ٠»‏ 
بس إحنا مصممين بقى ندخل وحد فينا يلبسها! 
هو لعب عيال ولا لعب عيال » ولا كان لعب عيال يعني! 
آدينا قاعدين ومعتصمين لغاية ما ياخدوا واحد مننا » يا حنا يا 
هما! 





محفوظ 
يللا يا بابا يللا! 


سليمان 
يا بني طيب ما تعتصم معاهم , ما يمكن! 
محفوظ 
يمكن إيه بس يا بابا! 
إنت مش شايف الإمكانيات! 

هاروح انا فين في إمكانيات الأستاذ ده . 
ولا مجانص الأستاذ ده » ولا ترابيس الأستاذ ده! 
يللا يا بابا يللا ٠‏ صدق اللي قال مافيش فايدة! 


68 خارجي. شوارع أمام قهوة "مافيش فايدة" نهار 
محفوظ يمشي مطأطىء الرأس في خيبة أمل» وبجواره والده يبدو 
عليه الغضب والقرف منه. 


سليمان 
وقال نازلين نجري على ملا وشنا وكلنا أمل إنها خلاص هاتروق 
وتحلى! يادي خيبتك التقيلة » يادي نحسك الدكر! 


محفوظ 
طب وانا ذنبي إيه بس يا باباء الله! 
في إيدي إيه اعمله وماعملتوش! 


سليمان 
وهانطلع نقول إيه لامك إن شاءعالله! 
هوّ انا ناقص لسانها اللي زي المبرد! 
يصلان الآن إلى مدخل قهوة "مافيش فايدة"؛ فيشاهدا اثنين من 
صبيان القهوة يمسكان برجائي ويكتفانه وهو مرمي على أرضية 
القهوة بينما أبو حجر جاثم عليه وفي يده جريدة يقرأ منها. 


محفوظ 
إيه ده؟! ده المعلم أبو حجر الظاهر | انه بيتخانق مع الواد رجائي! 

سليمان 


4# 


مين رجائي ده؟! أوعى يكون الواد اللي عنده أمل! 





محفوظ 
أيوه هوّ آه ١‏ تعالى لما نشوف إيه الحكاية. 
ويدلفان إلى داخل القهوة. 


9. داخلي. داخل قهوة "مافيش فايدة" - نهار 
يقترب محفوظ وسليمان من مكان أبو حجر ورجائي مخترقين 


رجائي منهمر في بكاء ونحيب عميقين كمن يوشك على الموت. 
في حين يحرص صبيّا القهوة على مسكه جيداً ليسمع رغماً عنه ما 
يقرأه له أبو حجر من الجريدة التي بين يديه. 


أبو حجر 
تقرير للنيابة الإدراية : جريمة فساد كل 7 دقايق. 


رجائى 
كفاية » كفاية يا معلم مش قادر , كفاية حرام عليك! 





أبو حجر . 
والله مانا سايبك يا مغفل إلا لما أيأسك في عيشتك! 
بطل مصر في كمال الأجسام متهم بسرقة حقائب سيدات بالطريق 
العام » ويُبرر: كنثُ في حاجة للمال لكي أنفق على معسكر 
المنتخب القومي. 

رجائى 
كفاية يا معلم » كفاية هاموت في إيديك! 


لأأنا لسه شايف شوية أمل أهم جوه عنيك! 
مصر تحقق المركز الأول عالمياً في حوادث الطرق » 
أكتر من 20 ألف قتيل و100 ألف جريح سنويا. 


رجائي 
كفاية يا معلم » حرمت . حرمت يا معلم ٠»‏ حرمت والله! 


أبو حجر ٠‏ 
إحالة كشوف الناجحين في امتحانات أئمة المساجد 
إلى النيابة العامة بعد اكتشاف أن بعض الناجحين قدموا 
رشوة للمسؤولين في وزارة الأوقاف. 


رجائىي 
حرمت يا معلم » حرمت يامعلم » أبوس إيدك كفاية »كفاية! 
يميل محفوظ على أبو حجر ويشده من ذراعه ويهمس له. 


محفوظ 
بعد أذنك يا معلم عايزينك في موضوع كده مهم » ممكن خمسة 


بس. 
يستجيب أبو حجر لمحفوظ وينهض وهو يشير للجرسون ويعطيه 


الجريدة. 
أبو حجر 


كمل قراية لغاية ما شوف الجماعة عايزين إيه , 

ماشيء ماشي يا عم الرجاء الأمل » 
يانا يانت يا بقف! 
يركع الجرسون بجوار رجائي ويستكمل القراءة» بينما رجائي 
مسك صبيِّي القهوة له. 
الجرسون 
اعترافات الزوجة القاتلة وعشيقها في المحكمة : 
صلينا ركعتين شكر لله بعدما قمنا بذبح الزوج. 





رجائيى 
هاموت . هاموت يا جدعان مش قادر! 


الجرسون 
القبض على 13 متهم في عصابة لبيع الأطفال الرضع 
و 4 أطباء نساء وتوليد ضمن المتهمين. 
أبو حجر الآن في مجلسه بالمقهي جالس بجوار محفوظ وسليمان 
ويبدو عليه التفكير العميق. 


٠‏ أبو حجر 
أما صحيح فاتت عليا دي! 
ما هو طبعاً أي جريمة ضد مجهول هاتلاقي ألف مين يتمنى يسلم 
نفسه! 





سليمان 
والعمل إيه دلوقتي يا بو حجر دبرنا! 
أم محفوظ لو عرفت إن نقبها جه على شونة 
مش بعيد تولع فينا وفي البيت وفي الحتة كلها! 

أبو حجر 
بس , تاهت ولقيناها! 
يا سلام عليك يا بو حجر يا معسل يا بو الأفكار النيرة! 


محفوظ 
هه يا معلم قول قوام إحنا في عرضك! 


أبو حجر 
بصو يا جماعة . 


إيه أكتر حاجة تعفرت الحكومة عندنا وتقلب مزاجها؟ 


سليمان 
إيه؟! 


أبو حجر 
غلب حماركو! 
محفوظ 
قول بقى يا عم ابو حجر بوظت أعصابنا! 
أبوحجر 


بص يا بني , أكتر حاجة تعفرت الحكومة عندنا هو الإرهاب, 
الإرهاااب! 


سليمان 
يا بن الإيه يا بو حجر! 


أبوحجر 
الإرهاب يا جماعة! هوّ ده الحل الوحيد! 


101 


محفوظ يعمل نفسه إرهابيء» ويروح يفجر نفسه 
في فندق كبير من الفنادق المليانة خواجات » 
هي دي الطريقة الوحيدة اللي تخلي الحكومة ترميه 
في السجن علطول , في ساعتها ولحظتها! 
سليمان 
عبقري . عبقري والله يا بو حجر! 
صدق اللي سماك حلال العقد يا معلم! 


محفوظ 
حلال عقد إيه يابابا! 
ده بيقولك أفجر نفسي! 
سليمان 
أيوه أيوه وماله. 





محفوظ 
ماله إيه! 
اع ااماقدر انلدي 3 


محفوظ 
طق , لأيا جماعة أنا مافجرش نفسي انا! 


0, داخلي. صالة شقة أهل محفوظ - ليل 
العائلة جالسة في الصالة في حالة ثرقب وقلق» متليمان يدخ 
بعصبية» ووديع يقضم رغيفاً بلدياً ملفوفاً بعنف» وأم محفوظ 

جالسة مربعة على الكنبة تفقرء الجميع أعينهم معلقة على باب 
غرفة وديع. 


سليمان 

هه خلصت ولا لسه؟! تعالى بقى ورينا. 
يخرج محفوظ من باب غرفة وديع؛ يلبس الآن جلباباً باكستانياً 
قصيراً كالصورة الإعلامية المعتادة لأزياء المتشددين» وفوق 
الجلباب جاكت كاكي يشبه الأزياء العسكرية» وحذاء رياضي 
(كوتشي) بشراب قصير جداً مما يجعل جزءًا كبيراً من ساقي 
محفوظ عاريتين؛ ويبدو منظره عموماً مضحكاً. يقف محفوظ أمام 
أهله 





سليمان 
إتمشى كده رايح جاي زي عرض الأزياء. 
علشان نعرف نعاين. 

ينفذ محفوظ؛ فيمشي جيئة وذهاباً» ويلف حول نفسه تارة أخرى, 
ليتيح لأهله معاينة ملابسه» ثم يتوقف فجأة أمامهم ويفتح الجاكت 
بسرعة كاشفاً عن عبوات ملفوفة حول صدره وبطنه بأسلاك تشبه 
المتفجرات؛ ولكنها سيئة التنفيذ على نحو يرثى له؛ كما أن بعضها 
مكتوب عليه بخط ركيك "متفجرات". يبدو كما لو أنه قد نسى 
ويراجعها بسرعة. 





محفوظ 
أنا إرهابي من القاعدة وجاي أفجر نفسي فيكو » 
الله يلعنكوا يا كفرة , الله أكبر . الله أكبر! 
تنظر العائلة لبعضها البعض غير مقتنعة بأداء محفوظ. 

وديع 
على فكرة المتفجرات كده شكلها مش مقنع! 
سليمان 
سيبك من المتفجرات » 
محفوظ نفسه اللي شكله مش مقنع » ده منظر إرهابي ده! 





أم محفوظ 
جتك نيلة ووكسة يا خيبة يا لخمة » مش عارف تعمل إرهابي! 
أمال كنت قاعد في السجن وسط المجرمين بتنيل إيه! 


محفوظ 
يعني هو حد فيكم كان شاف إرهابي قبل كده! 
مانتو بتحكموا من المسلسلات اللي بتشفوها! 


سليمان 
يا ولا اسمع الكلام يا ولا وبلاش مقاوحة! 
قلنالك شكلك مش مقنع! عيد البروفة تاني ومثل بذمة! 
طجَّن وتخن في صوتك . وارسم علامات الشر والوحشية على 
سحنتك . وارفع حاجب ونزل التاني » وحمر عنيك وخليهم يطقوا 
شرار » يا ولا اعمل شغلك بضمير يا ولا . شوية ضمير يا عالم 
شوية ذمة يا هوه! 
يقس ممحتزظ بالإحياط يلف ويدكل الغرفة 


ثم يخرج محالولاً اتباع توجيهات سليمان؛ يقف أمامهم ويفتح 
الجاكت. 

محفوظ 
انا إرهابي من القاعدة وجاي أفجر نفسي فيكم! 
الله يلعنكم يا كفار » الله أكبر » الله أكبر! 
تنظر العائلة لبعضها بعدم اقتناع» ويضربوا كفاً على كف ويهزوا 
رؤوسهم. 





1. خارجي. مخيم الإيواء - ليل 

المتحرش يقترب من خيمة وردة بكل تصميم ولامبالاة بمن حوله 
من سكان المخيم. يفتح كوة الخيمة ويطل منها بإدخال رأسه داخلها 
وهو منحن كالمرة السابقة» تخرج وردة من خلف الخي لخيمة وهي 
تحمل المقلاة في يدها وتضربه ضربة قوية على مؤخرته بالمقلاة» 
يسارع ا لمتحرش د بمسك المقلاة ثم الالتفات فيرى وردة؛ التي تترك 
المقلاة من يدها وتسارع بالجري هاربة من أمامه» في حين يشرع 
هو في ملاحقتهاء كل ذلك بينما رجال المخيم يتفرجون في سلبية 
ولامبالاة. 


تختبيء وردة خلف إحدى الخيم الأخرى. يأتي المتحرش من وراء 
ظهرها . 3 5 ف كتفهاء فتأة 5 بسرعة وت أى ساعده 
وتعط ضة قوية يصرخ على إثرهاء وتلوذ هي بالفرارء بينما 
يستمر هو في التألم. 


2. خارجي. كورنيش النيل - شروق 
وردة تمشي على الكورنيش وهي تشعر بإرهاق شديد لقلة النوم. 
سيارة تفرمل بشدة بجوارها ويفتح سائقها باب السيارة داعياً إياها 
للركوبء؛ تكمل وردة طريقها ممتعضة. 

سيارة أخرى تفعل نفس الشيء» تتجاهلها وردة هي الأخرى. 
ثم تفاجئ بعدد كبير من السيارات التي تركن» في طابور مبعثرء 
ويفتح سائقوها أبواب سيارتهم» فتفزع وتجري هاربة» لتصطدم 
بالمتحرش الذي يمسك بها بقوة» تضربه بحذائها على وجه قدمه. 
فيصرخ وينحنيء فتركله في وجهه بقدمها فيقع على الأرض» 
وتطلق هي ساقيها للريح. 


3,. خارجي. أمام فندق 5 نجوم - نهار ٠‏ 
يصل محفوظ (بملابس الإرهابي) وسليمان إلى أمام فندق فخم. 


سليمان 
ماتنساش بقى . حمر عنيك وتخن في صوتك » 
وكتر من اللعن على قد ماتقدر. 
محفوظ 
(مشوحاً بقبضتي يديه) الله يلعنكم يا كفار , الله يلعنكم يا كفار! 
سليمان 
(بعدم اقتناع) طيب يا خويا يللا اتكل. 
يتجه محفوظ إلى بوابة الفندق. 
محفوظ 
مع السلامة يا بابا . 


(ملتفتا لأبيه ومشوحاً بقبضتيه) الله يلعنكم يا كفار » الله يلعنكم يا 
كفار! 

4. داخلي. بهو الفندق - نهار 
يعبر محفوظ من بوابة الكشف عن المعادن بمدخل الفندق بهدوء. 
ينظر للبوابة الصامتة باستغراب بعد أن يعبر. ثم يتجه ليقف وسط 
البهو ويفتح جاكتته بسرعة كاشفاً عن هياكل المتفجرات ومحاولاً 
اتباع توجيهات والده في الأداء. 


محفوظ 
أنا إرهابي من القاعدة وجاي أفجر نفسي فيكم . 
الله يلعنكم يا كفار » الله أكبر » الله أكبر! 
تنشق الأرض والسماء عن ضباط وعساكر يلقون بأنفسهم على 
محفوظ من كل اتجاه حتى يكومونه على الآأرض ويتكومون فوقه. 
يظهر راس محفوظ من بين الأجساد الملقاة عليه وهو يبتسم في 
سعادة بتحقق حلمه أخيرا. 


محفوظ 
ياسلااااام » أخيراً نجحنا . أخيراً هارجع الكلوب من تاني! 
بس إيه السرعة اللي جم بيها دي! ده الأمن عندنا مية مية » مية 
مية . إيه؟! 
(ينظر للكاميرا كأنه يسمع تعليقاً ما من المشاهدين) لا والله العظيم 
مية مية » على الأقل فيما يتعلق بالإرهاب! 


5. داخلي. مكتب المباحث بقسم الشرطة - نهار 
الضابط حازم جالس خلف مكتبه في هدوء وأمامه على المكتب 


هياكل المتفجرات المضحكة التي كانت بحوزة محفوظ وهو 
يستعرضها بإصبعين كأنه قرفان منها. 


بينما محفوظ جالس أمامه واضعا قدماً على الأخرى ويشرب من 

فنجان شاي أمامه بهدوء. 
كارع 
دي متفجرات دي! 
دي متفجرات خالية من الدسم . 
المتنفجرات دي عايزة متفجرات عشان تنفجر! 


محفوظ 

. يعني مافيش أمل يا حازم بيه؟! 

أرجوك حضرتك شوفلي أي طريقة! 

إخدمني أرجوك الخدمة دي وأنا مش هنسهالك طول العمر! 
يعني لو مش هاينفع تفجير إرهابي » 
مشيهايا سيدي الشروع في تفجير » 
مشيها أفكار هدامة . 
مشيها أي حاجة » حضرتك مش هتغلب يعني! 


٠ 


درم 
٠‏ يا بني انت عايز تضحك عليا الوزارة! 
أنا لو كتبت محضر وأرفقت بيه البتاع ده هابقى نكتة الداخلية 
كلها! يا بني البتاع ده ماينفعش حتى يسلك الحوض اللي في 
بيتكم! ده ورق لحمة ملفوف على شاسيه من عيدان الكبريت! 
إنت أصلاً لو قولتلي مين اللى باعلك البتاع ده 
ممكن أعمله قضية غش تجاري , متفجرات غير مطابقة 
للمواصفات . يا أخي . ياأخي مدام هاتموت على السجن كده » 
كنت تستنضف وتجيبلك شوية متفجرات بجد! 


محفوظ 
وانا إيش فهمني بس في الحاجات دي حضرتك! 

أبويا منه لله هوّ اللى استلقطهم ماعرفش منين! 
تلاقيه استرخص زي عوايده » 
تصدق بالله يا حازم بيه ١‏ أبويا بِيّع أمي غويشتين من دهبها 


ف © مو « ومو 


6. خارجي. شوارع - نهار 
المتحرش يطارد وردة بالجري وراءها في أحد الشوارع 
الرئيسية» والمارة تتفرج دون أن يبادر أحد بإنقاذها. 


7 خارجي. أمام قسم الشرطة - نهار 

6 سيارات مرسيدس فاخرة تصل إلى أمام القسم وتركن بجوار 
بعضها البعضء ويهبط منها 6 ممن يلبسون بذلات فاخرة غامقة 
اللون (أحدهم يبدو صغيرا مراهقاً)» ويحملون جميعا حقائب عمل 
رسمية» ويسرعون بالدخول للقسم. 


8. داخلي. مكتب المباحث بقسم الشرطة - نهار 
طرق على الباب» ثم يدخل صول ويتحدث لحازم. 


الصول 
سعادة الباشا . فيه بهوات من بتوع حقوق الإنسان 
واقفين بره وعايزين سعادتك. 
كوم 
يادي وجع الدماغ ع الصبح » 
دخلهم لما نشوف فيه إيه! 

يدخل الستة بالتتابع (كلهم في الثلاثينيات والأربعينيات ما عدا 
بحبوب الشباب)» يصطفون صفاً بالعرض أمام حازم ومحفوظ. 
خاوع 
خير يا أساتذة فيه إيه؟! 


الأول 
أنا مندوب المنظمة المصرية لحقوق الإنسان. 


الثاني 
وأنا مندوب المنظمة العربية لحقوق الإنسان. 
الثالث 
منظمة العفو الدولية » آمنستي إنترناشونال. 
الرابع 
هيومن رايتس ووتش. 
الخامس 
المجلس القومي لحقوق الإنسان. 
المراهق 
المجلس القومي للأمومة والطفولة. 
محفوظ 
(للأخير) إطلع بره يا له ١‏ إطلع بره يا له! 


وينهض هاماً بركله» فيهرول المراهق من أمامه خارجاً من 
الغرفة. 

الأول 
إحنا نما إلى علمنا قيامكم بتعذيب المواطن محفوظ سليمان في 
القسم هنا ء وإنكم حاولتم تنتزعوا منه اعتراف بالعافية. 


محفوظ 
ماحصلش . وبعدين إنت مالك أهلك أصلاً! 
أنا عايز اخش السجن يا سيدي » 
مالك انت وهو ء هي ناقصاكو انتو كمان! 


الثانى 
إحنا بنطالب بتوقيع الكشف الطبي على المتهم لإثبات واقعة 
التعذيب. 


محفوظ 
سيبك منهم سعادتك يا باشاء 
أرجوك والنبي يا حازم بيه شوفلي أي طريقة أدخل بيها السجن! 
ولو حتى حبس احتياطي كام يوم كده 
استجم فيهم شوية واشم نفسي . 
والنبي ١‏ والنبي يا حازم بيه وحياة أغلى حاجة عندك! 
الثالث 
إحنا لازم نكشف على المتهم حالاً علشان نثبت واقعة التعذيب. 
حازم 
روح معاهم وماتجبليش وجع الدماغ . 
خدوه وغوروا من هنا إكشفوا عليه في أي داهية بره » 
بره منك ليه انت وهو ء إطلع بره! 
يمسك الخمسة بمحفوظ ويكلبشوا فيه ويقتادونه خارج المكتب. 

محفوظ 
يا حازم بيه » يا حازم بيه شوفلي طريقة ٠‏ أرجوك يا حازم بيه! 
حازم 
(متمتما لنفسه) أشوفلك طريقة! 
ما كنت شفتها لنفسي يا مغفل! 


9 خارجي. أمام قسم الشرطة - نهار 
النائمة. 


الأول 
يا أستاذ محفوظ داحنا هانجبلك تعويض ؛» خايف من إيه بس؟! 
محفوظ 
مش عايز تعويض يا سيدي بس سيبوني في حالي! 





الثانى 
داحنا هانشهرك . هانخليك مشهور في الجرايد وفي الإعلام! 
محفوظ 
تشهروني إزاي يعني؟! 





الثالث 
أنا أضمنلك إنك تطلع في برنامج 90 دقيقة. 





الرابع 
وأنا أضمنلك برنامج مصر اليوم وبرنامج الحقيقة. 

الخامس 
وانا أضمنلك قناة الجزيرة » 
وهانبقى نحاول مع العاشرة مساءً والقاهرة اليوم. 


محفوظ 
بصوا يا جماعة , هوّ ده أمين الشرطة اللى عذبني جوه القسم! 
هوّ ده ؛ بستك عليه! 
يترك الخمسة محفوظ ويهرولوا ناحية أمين الشرطة الذي أشار 
إليه محفوظ بينما يطلق محفوظ ساقيه للريح في الاتجاه المضاد. 
يكتشفوا الخدعة فيعودوا أدراجهم ويركبوا سياراتهم ويشرعوا في 
مطاردة محفوظ, 


0. خارجي. شوارع - نهار 
بواصل محنوظ الحري فى احة: انقارع الركيسية ورقو يلقت كلفد 
ليرى السيارات المرسيدس تحاول ملاحقته. 


تقف السيارات أخيراً بسبب الازدحام المروري» وينزل من بها 
ويطاردونه جرياً على أقدامهم» فيدلف محفوظ في شارع جانبي. 
1. داخلي. داخل صالة جمنيزيم - نهار 

لتشم نفسها قليلآً أمام صالة للجمنيزيم ذات واجهة زجاجية شفافة 
بحيث يرى المتمرنون بالداخل (كلهم من الشباب المفتولي 


أما 
مهم. 

فجأة تنشق الأرض عن المتحرش ويمسك بوردة بقوة» ولاتفلح 
محاولاتها هذه المرة للفلفصة منه أو عضه. يرميها على الأرض 
ويرمي نفسه فوقها وهي تصرخ وتستغيث أمام واجهة صالة 
الجمنيزيم» كل ذلك بينما الشباب في الجمنيزيم مستمرون في 
ممارسة تمريناتهم وكأنهم لا يرون شيئاً يحدث أمامهم» بينما بعض 
الشباب واقف يتفرج على المنظر من الرصيف المقابل وهم 
يصورون الموقف بموبايلات في أيديهم» والبعض الآخر يصور 
الرصيف) بلا أي انفعال. 


2. خارجي. شوارع؛ وأمام صالة الجمنيزيم ‏ نهار | _ 
يخرج محفوظ إلى شارع رئيسي آخرء يتلفت فلا يجد أحدأ من 
مطارديه» يطماأن فيقف ليشم نفسه ويستريح بالسند على ركبتيه. 
ان السوي جعم 9 اي زد 
الجمنيزيم وجثم فوقها محاولاً تمزيق ثيابها؛ يجري محفوظ 
بسرعة ليصل إلى وردة» يشد المتحرش بقوة عنهاء يقف الأخير 
ويخرج مطواة ويفتحها في وجه محفوظ الذي يواجه الموقف بكل 
رباطة جأاش. 


محفوظ 
لا داحنا جدعان قوي! 
على فكرة بقى احنا علمونا في الكلوب الدفاع عن النفس » 
ومن غير مطاوي ولا سلاح » بالأيدي العارية بس يا مشمش! 
بركاتك ياح صول شواربي » يااااا... 
قتعم غلن المتدرين في بحركات قدلة. منقنة للقايةة ارياضة 
الكاراتيه» فينجح في تجريد المتحرش من سلاحه؛ ثم طرحه 

أرضاً. يعاود المتحرش النهوض ومهاجمة محفوظ الذي يقوم 
بحركة محترفة تجعل المتحرش يقع على وجهه؛ ثم يجثم عليه 
ويمسك رقبته بيديه الاثنتين ناويا القيام بحركة شديدة الخطورة 
بلف رأس المتحرش على النحو الذي قد يودي بحياته. 

محفوظ 

ودي بقي حركة قطم الرقبة اللى بتخلص على الخصم تماماً! 
وردة 
يا أستاذ يا أستاذ! 

تكون وردة قد نهضت ورأت ماينوي محفوظ القيام به واستنتجت 
خطورة الحركة؛ تقترب منه وهو تنفض ملابسها. 


وردة 
معلش يا أستاذ بلاش الحركة دي . مالوش لازمة يا أستاذ... 


محفوظ 
محفوظ . محفوظ ياآنسة... 

وردة 

وردة. 

محفوظ 

عاشت الأسامي. 
يترك المتحرش بدفعه بعنف في ظهره وهو ينهض. 
محفوظ 
كتكم نيلة عالم وسخة! سمعنا إشاعات صح في الكلوب إنكم 
مليتوا البلد! 

(وصائحاً وهو يتلفت حوله للسلبيين) وسمعنا برضو إشاعات 
صح إنكو بقيتوا مريحين قوي قوي قوي! 
يهمان بالسير معا ومحفوظ مازال يتلفت ناظرا للسلبيين بقرف. 


وردة 
على فكرة أنا متشكرة قوي لحضرتك إنك... 
يلمح محفوظ رجال حقوق الإنسان درون فى اتداهةة فيجري 
هاربأء وتجري وردة في أعقابه. ويتحدثا أثناء جريهما. 


وردة 
فيه إيه يا أستاذ محفوظ؟! 





محفوظ 
مابلاش أستاذ وخلي البساط أحمدي. 


وردة 
ماشي . قولي بس الناس دي بتجري وراك ليه؟! 


محفوظ 
دول بتوع حقوق الإنسان » 
ده أصله موضوع يطول شرحه » 
إنما انتي إيه اللى خلاكي تجري معايا؟! 
وردة 
مش عارفة, لقيت نفسي فجأة كده بجري معاك » 
قولي بقى الناس دي بتجري وراك ليه؟! 


محفوظ 
دي حكاية طويلة جداً ومملة جداً! 

وردة 
هي ممكن تكون مملة بالنسبالك » 
بس بالنسبالي مش هاتبقى مملة خالص لإني أول مرة هاسمعها. 
محفوظ 
طيب يا ستي هاحكيلك حكايتي بس على شرط . 
إنتي كمان تحكيلي حكايتك ‏ 
وتقوليلي الحيوان اللى ضربته ده يبقى مين؟! 


يستمران في الجري متجاورين» وفي أعقابهما رجال حقوق 
الإنسائ 
ًِ هاه 





يمسك محفوظ بيد وردة ليدلف بها في شارع جانبي هربا من 
مطارديهماء فتنظر وردة ليدها التي أصبحت في يده ونلمح ابتسامة 
خفيفة على 3 فت ا 


محفوظ ووردة جالسان على قاعدة تمثال طلعت حرب بميدانه 
يهما بأكلان كوؤىئركره مشويية. 


وردة 
معقولة! يطردوك من السجن بعد الخدمة دي كلها! 
وعشان إيه! عشان اتجرأت وحلمت مرة واحدة بس إنك شربت 
بيرة! 
محفوظ (بحسرة) 
الظاهر إن زميلي أبو شامة عنده حق فعلاً » 
مرة واحدة إز تو ماتش! 

الحلم مش مسموح بيه أساساً في الجنة . 
بس أرجع واقول برضو أنا اللى غلطان ؛ 
أنا اللى كنت بتبطر على النعمة ومش عاجبني العجب! 
أنا اللى كنت بتمسخر بالمأمور وحاطط نئري من نئره بلا سبب! 
أنا الحق عليا! 


وردة 
عايز رأيي يا محفوظ 2 
إنت لازم تبطل المحاولات اللى بتعملها عشان ترجع السجن » 
ناس طردوك يا أخي ومش عايزينك وسطيهم . 
تقوم تستموت كده عشان ترجعلهم! 
بقى ده اسمه كلام يا راجل! 


محفوظ 
أعمل إيه بس يا وردة! 
مش عارف اعيش في الحرية بتاعتكو دي! 
من ساعة ما خرجت من الكلوب وانا حاسس إني عايش في 
كوكب تاني . فيه الإنسان ماعدش إنسان » فيه الإنسان مش 
ْ حاسس بالتاني! 


وردة 
لايا محفوظ ماتقولش كده عيب يا راجل! 
إنت لازم تبطل لطم على الخدود وتنزل تشتبك مع الحياة! 
أوعى تأجل حياتك على أمل إنك في يوم من الأيام 
هايرجعوك السجن تاني . الحياة هي الآن » هي دلوقتي! 
إنزل واشتبك واتعارك . لو انهزمت مرة » قوم واتعارك تاني » 
أكيد لازم هاتنتصر في النهاية » 
الحياة علمتني يا محفوظ إن كل أربع خمس معارك الواحد 

بيدخلهم لازم بينتصر على الأقل في واحدة فيهم! 
متتو 
يا سلام على كلام العْقّل! 
آهو ده الكلام اللي يدفع للأمام » الكلام اللي يرفع لفوق » 


(ومحدثاً الكاميرا) عاقلة قوي البت دي . مخها موزون صحيح! 
يقف محفوظ أمام وردة. 


محفوظ 
وردة! 
هناء وتحت هذا التمثال ١‏ 
اللي مش عارف بتاع مين بصراحة يعني .. 





وردة 
ده تمثال طلعت حرب. 
محفوظ 


أيوه صحيح طلعت حرب » 
تحت تمثال طلعت حرب ياوردة » أوعدك وعد شرف »2 
أنا محفوظ سليمان ٠‏ إني من بكرة الصبح 
هاشتبك مع الحرية واتعارك معاها » 
ويانا يا هيّ الحرية بتاعتكو دي! 
ألا صحيح ماقولتليش 
أشتبك مع الحرية يعني أعمل إيه بالضبط؟! 


وردة 
يعني تدور على شغل يا محفوظ! 

1 محفوظ 

أيوه صح يعني أدوّر على شغل يا محفوظ , 
من بكرة الصبح يا وردة » هانزل أدور على شغل » 

هانزل وامري لله » هانزل ولو اني مش عارف هما ليه سموها 
هانزل أدور على شغل؟! 
أكيد النزول ده ليه معني , حلو أو وحش مش مهم! 
المهم إني هانزل يعني هانزل . 
كبرت في دماغي ياوردة وهانزل يعني هانزل! 
هانزل وربنا يسترها ويتولانا برحمته! 
تبتسم وردة في سعادة. 





وردة 
أقعد إنت وقفت ليه؟! 


محفوظ 
لأ يللا بينا بقى على المخيم بتاعك عشان نلم حاجتك » 
إنتي مابقالكيش قعاد هناك بعد اللي حصل » 
مش هابقى مطمن عليكي وانتي هناك لوحدك. 


وردة 
طب وهاروح فين » هنام فين؟! أنا ماليش حتة تانية غير المخيم! 


محفوظ 
لاااااا ده كان زمان يا ماما! 
| إنتي دلوقتي ليكي بيت أخوكي محفوظ , 
هاتباتي في بيتنا معززة مكرمة , مع أبويا » وأمي . وأخويا . 
دول هايشيلوكي من على الأرض شيل! 
هاشيلوكي من على الأرض شيل! 

قومي قومي يا شيخة بلاش نضيع وقت! 
تنهض وردة وتنفض ملابسهاء وتسير مع محفوظ مبتعدين عن 
المكان. ثم تمد يدها لتمسك بيد محفوظ. 


4. خارجي. مخيم الإيواء - ليل 

محفوظ واقف أمام خيمة وردة ينتظرها أن تفرغ من حزم حقيبتها. 
يهم المتحرش (الملفوف بأربطة طبية من أثر الإصابات) بالمرور 
من أمام محفوظ إلا أنه يراه في آخر لحظة. فيعود مسرعاً أدراجه 
مبتعداء ينظر له محفوظ بقرف ويبصق على الأرض. تكون وردة 
قد انتهت من حزم حقيبتها الهاندباج وخرجتء يهرع محفوظ 
ويتناول عنها الحقيبة ويحملها وهي تنظر له في سعادة» وتمشي 
بجواره مرفوعة الرأس في فخر متابطة ذراعه. بعض النسوة 
بالجوار يتهامسن وهن يغمزن ويمصمصن شفاههن ويشرن إليها 
في إيماءات موحية بسوء السلوك. 


5 خارجي. أمام عمارة أهل محفوظ - ليل 

محفوظ يمشي بجوار وردة في شارع عمارته؛ يقابلهما رجائي 
الذي يسير عكس اتجاههما والإحباط والياس باديان على ملامحه 
وهو يكلم نفسه. 


رجائنى 
مافيش فايدة ٠‏ مافيش فايدة! 
خسرانة خسرانة . خسرانة خسرانة! 
محفوظ 
ليه بس كده يا أستاذ رجائي! 

أوعى يا راجل تخلي حد ينجح في إنه ييأسك في عيشتك! 
الحياة حلوة يا عم وكلها أمل . وبكرة إن شاءالله تروق وتحلى. 


رجائى 
أمل! يا خي النه! إبقى قابلني! 
آدي دقني إن راقت ولا حليت! آدي دقني إن فرجت في يوم من 


الايام! 
محفوظ 
(هاماً بركله بقدمه) إمشى! 
إمشي من قدامي يا محبط يا انهزامي! 
تقبي ورنة وتتعلق أكثر بذراع محفوظ. ويكملا طريقهما ويدلفا 


لذاكل العهارة 


6. داخلي. سلالم عمارة أهل محفوظ وأمام شقته ‏ ليل 
في مدخل العمارة أكوام من أكياس القمامة التي ينتشر حولها ذباب 
كثيف» يمسك محفوظ ووردة بأنفيهما وهما يصعدان السلالم. 


محفوظ 
إف إيه القرف ده! 
الصبح هابقى آخد الزبالة دي أرميها في الصندوق اللى في أول 
الشارع ٠‏ ياه إيه الدبان ده كله! بمناسبة الدبان » بيقولك مرة 
واحد دبانة كفرته في عيشته فقام... 
يمسك محفوظ عن تكملة النكتة خوفاً من أن يكون مايزال ناسياً 
إياها 

وردة 
سكت ليه؟! ماتكمل النكتة ١‏ كملها ‏ يللا قولهالي. 





محفوظ 
(متردداً بخوف) مرة واحد دبانة كفرته في عيشته.. 
فقام ماسكها.. ونتف جناحتها.. 
(وبسرعة وكأنها ستهرب منه) وقالها يللا بقى خديها كعابي يا 
روح امك! 
(وفرحاً وبثقة) هههها , مرة واحد دبانة كفرته في عيشته فقام 
ماسكها ونتف جناحتها وقالها يللا بقى خديها كعابي يا روح 
امك! 
تضحك وردة» ويشاركها محفوظ في الضحك. 





محفوظ 
(بسرعة) مرة واحد دبانة كفرته في عيشته فقام ماسكها ونتف 
جناحتها وقالها يللا بقى خديها كعابي يا روح امك. 
تضحك وردة؛ ينظر لها محفوظ بشجن وعيناه تلمعان بالدموع. 


محفوظ 
عارفة ياوردة » الجحيم مايبقاش جحيم » 
إلا لما الواحد ينسى قدرته على الضحك! 
تهز وردة رأسها مؤكدة في إعجاب به. يكونا قد وصلا إلى الدور 
الذي به شقة أهل محفوظء يطرق محفوظ الباب بينما تتنصص 
عليهما أم شوقي من بابها الموارب؛ يفتح سليمان الباب. 
أم شوقي 
شوف يا ختي الواد! 
لسه خارج من السجن وراجع نص الليل 


123 


وساحب معاه أستغفر الله العظيم! 


سليمان 
أيوه مين؟! 

هوّ انت يا فالح! وليك عين ترجع البيت يا خيبة يا فاشل! 

راجعلي اعمل بيك إيه! ألضمك في سبحة مع اخوك وامك! 
محفوظ 

خير بس يا بابا فيه إيه؟! 
سليمان 
خير! وهو الخير هايجي منين وانت ... 
ومين دي رخرا؟! مين دي ياله؟! 


جايبلي وراك موزة! 
عايز تدخل موزز في بيتي » موزز في بيتي! 





محفوظ 
موزز إيه بس يا بابا! إنت فاهم غلط , والله فاهم غلط! 
رشو 
شوف يا ختي الواد وبجاحته ١‏ 
أستغفر الله العظيم » أستغفر الله العظيم! 


محفوظ 
يا بابا ندخل ونتفاهم بدل الفضايح اللي على السلم دي! 

سليمان 
إخرس يا سافل يا قليل الأدب! قال تدخل قال! 
لازم تعرف إن بيت أبوك طاهر , وهايفضل طول عمره طاهر . 
(ولأم شوقي) سامعة يا ام المطاهر!ء 
غور من وشي في ستين داهية وأوعى توريني خلقتك تاني! 
بيتي متحرم عليك ليوم القيامة! 
إشهدوا ياعالم ياهو ؛ بيت سليمان متحرم على محفوظ ليوم 
القيامة! 





محفوظ 
(متمتما) يعني هوّ كان بيت ابو سفيان يا خي! 
خلاص يا بابا ماتعكرش دمك , أنا ماشي خلاص خلاص! 
ماشي بس إبقى افتكرها يا باباء هه! 
أنا ياما قدمت السبت والحدء وكل أيام الإسبوع, وبرضو 
ماطمرش! 


ماشي يا بابا ماشي! 





سليمان 
غور جتك البلا في نحسك! 
أثناء نزول محفوظ ووردة يمران من أمام أم شوقي التي تنظر 
لوردة من فوق لتحت بقرف. 





00 أوشوقي 
أستغفر الله العظيم » أستغفر الله العظيم! 
محفوظ 
إستريحتي يا ام شوقي؟! هبطي يا ام شوقي؟! 
ماشي يا ام شوقي! 

ربنا يباركلك يارب ويبارك في كل الستات اللي زيك » 
واصلي المسيرة يا ام شوقي . واصلي المسيرة! 
أه شوقى 
هوّ إيه أصله ده! 
ده باين عليه استغفر الله العظيم اسمه إيه ده! 


2067 خارجي. أمام عمارة أهل محفوظ - ليل 

يسير محفوظ بجوار وردة وظهرهما لباب العمارة؛ الخجل بادٍ 
على وجه محفوظ الذي لا يجد كلاماً مناسباً لقوله. يخرج من باب 
العمارة وديع وهو يجري بعزم ما فيه وينادي على محفوظ حتى 


ودخ 
محفوظ . محفوظ! 


محفوظ 
خير فيه إيه! آه نسيت أعرفك , الآنسة وردة صديقة عزيزة 
جدا . الأستاذ وديع أخويا وحبيبي . فيه إيه يا باشا؟! 


وديع 
خد . دول كل الفلوس اللي معايا دلوقتي . 
معلش مشي نفسك بيهم لغاية ما تفرج . 
لو معايا اكتر ماكنتش عزيت عليك والله يا محفوظ! 


محفوظ 
والله وطمر فيك يا وديع! 

١‏ وذيع 
(هامسا لمحفوظ وهو يومىء لوردة) هه نقول مبروك؟! 


محفوظ 
(مندهشاً بهمس) مبروك على إيه؟! 


(هامساً) إتكل على الله خير البر عاجله. 


محفوظ 
(هامساً) إنت شايف كده؟! 


ا و ء 5 0 
(هامسأ وهو يتطلع لوردة بإعجاب) أكيدء وأكيد الأكيد كمان! 


يللا شد حيلك واتكل على الله. 


8. خارجي. كورنيش النيل - ليل 

محفوظ ووردة جالسان على أحد الكراسي بكورنيش النيل. وردة 
تشعر بالإرهاق الشديد فتسند رأسها على كتف محفوظء؛ يمر 
عسكري متجهم ويرمقهما بشكء؛ يعدل محفوظ رأس وردة: ثم 
ينهضها ويبتعدان عن المكان بسرعة. 


9. خارجي. ميدان الأوبرا - شروق 

محفوظ ووردة جالسان على دكة بميدان الأوبرا. يشعر محفوظ 
بالإرهاق فيسند رأسه على كتف وردة.» التي تشعر هي الأخرى 
بالإرهاق فتسند رأسها على رأس محفوظه تمر سيارة دورية 

أمامها وينظر لهما الضابط بشكء فيعتدلان وينهضان مبتعدين عن 
المكان بسرعة. 


0 كارهى شوارع وسظ لبك ب صباح باكر 
تشع فى فح أبوايها: بتتدر_ ان بإروهاق قد لئلة الارم 


محفوظ 
تعالي نشوف كافيتريا نشرب حاجة كده تصحصحنا 


وبالمرة نريح جتتنا شوية. 


وردة 
٠‏ طق» ملوش لازمة 
أنا يادوبك على ما وصل الشغل يكون معادي » 
هابقى اريح هناك بقى. 


محفوظ 
طب وهاتعملي إيه في السكن؟! 
أنا مش ممكن اخليكي ترجعي المخيم تاني! 


وردة 
ماتحملش هم ربك يدبرها . 
هاحاول أبيت مع واحدة من زمايلي مؤقتاً . 
المهم انت خلي بالك من نفسك وابقى طمني عليك » 
معاك نمرة التليفون ابقى كلمني هه يللا باي. 

محفوظ 
مع السلامة يا وردة » ربنا معاكي. 





1. خارجي. حديقة عامة - نهار 

محفوظ نائم يشخر على أحد الكراسي بالحديقة. يقترب منه أحد 

العمال ويوقظه بخشونة ويشير له أنه ممنوع النوم بالحديقة» يهز 

له محفوظ رأسه؛ يتمطع ويتثائب» ثم ينبهض وينحني على خرطوم 

مياه لرش الحشائش ويشرع في غسل وجهه ورقبته والمضمضة 
ثم الشرب. يقف ليعتدل وقد أفاق» يخبط على صدره لتنشيط نفسه. 

ويبتسم سعيداً مبتهجأء ثم يشرع في المشي بحيوية. 


2. داخلي. غرفة تغيير الملابس بالبرج - 

وردة (بالملابس والمكياج الفرعوني) تسند رأسها على ذراعيها 
في محاولة للنوم على تسريحة المرأة» زميلاتها في الغرفة يتبادلن 
الحديث في مرح وهن يستكملن ارتداء ملابسهن الفرعونية ووضع 





زميلة-1 
أنا نفسي أتجوز واسكن في شقة على النيل! 
زميلة-2 





على النيل مرة واحدة! هو احنا لاقين جواز من أساسه! 
يا بت الشباب ما بيتجوزوش اليومين دول » 
ماعدش إلا العواجيز المستريحين أو العرب بتوع الخليج! 

أهو أنا نفسي بقى أتجوز واحد عربي يخدني بره مصر. 
زميلة-1 


لأياختي عربي لأ! أنا شخصياً نفسي اتجوز ساويرس. 
أمانى 
ساويرس مرة واحدة! وآني واحد فيهم بقى إن شاءالله؟! 
زميلة-1 
إيه! 
آني واحد في ساويرس؟! 
زميلة-1 
يا ختي مش مهم يعني هي هاتفرق! 


يضحكنء فتفتح وردة عينيها وتبدو في غاية الإرهاق. 


أمانى (مخاطبة وردة) 
والجمال النائم ده نفسه في إيه؟! 


تتثائب وردة وتعيد وضع رأسها على ذراعيها في محاولة يائسة 
للنوم» تشير لأماني لتقترب منهاء فتفعل وتنحني عليها فتهمس لها 


وردة. 


وردة 
معلش يا أماني هاطلب منك خدمة والنبي. 

أأمري يا حبيبتي؟! 


وردة 
لغاية مالاقي سكن , يا ترى ممكن؟! 


أمانى 
(بتردد) كام يوم ؛ آهء وماله! 
وماله يا حبيبتي ؛ أهلاً وسهلا. 


3. خارجي. شوارع - نهار 

محفوظ يمر من أمام أحد محلات الملابس بوسط البلد (السيارات 
واقفة أو تسير ببطء شديد جداً للزحام المروري)» يسأل العامل 
الذي يقف على باب المحل مستنداً على الحائط عن شيء ماء 
ينفجر العامل في الضحك» يستغرب محفوظ ثم سكائف سيرف 
بينما العامل غارق في الضحلك. 


(أ)- محفوظ يمر من أمام أحد محلات الأدو ات الكهربائية» عاملان 
يركنان على باب المحل يدخنان» يحيهما بيده ويسألهما عن شيء 
ماء يغرقان في الضحك ويضربان كفاً على كفء بينما يستغرب 


4. خارجي. الدور العلوي ببرج القاهرة - نهار , 
وردة تتسكع بين رواد البرج في يأس من أن تبيع شيئاء تقترب من 
اثنين من المحبين من الخلف. 

وردة 
(بآلية) حضرتك تحب تعرف حظك من اسمك؟ 
إحنا عندنا برنامج على الكمبيوتر بيحول اسمك لرموز فرعوني » 
وبيطلعلك ورقة زي دي فيها حظك. 
يلتفت المحبان لوردة. 
الشاب (لرفيقته 

إيه رأيك. تحبي نشوف حظنا إيه؟! 


الشابة 
ياريت! 


وردة 
(بفرح وكأنها لا تصدق) اتفضلو اتفضلوا حضراتكو . 
من هناء من هنا حضر تك. 
وتقودهما وهي تشعر بالسعادة» بينما فتيات البرج ينظرن إليها 


5. خارجي. شوارع - نهار 
محفوظ يقترب من محل أحذية يجلس صاحبه أمام الباب يدخن 
محفوظ 
صباح الخير يا فندم. 
صاحب المحل 
وعليكم السلام ورحمة الله وبركاته. 

محفوظ 
أيوه صحيح السلامو عليكم » بقول لحضرتك 
مالاقيش والنبي شغل عندكم » أصلي بدور على... 
يغرق صاحب المحل في الضحك وهو يسعل وكأنه سيموت من 
الضحكء. يخرج أحد العمال ليستطلع الأمرء ومحفوظ واقف 
كالمذهول. 


العامل 
خير يا معلم فيه إيه كفر الله الشر؟! 


صاحب المعلم 
المغفل ده بيسأل على شغل! 
يغرق العامل في الضحك هو الآخرء بينما يتجمهر عدد كبير من 
المارة كحلقة حول محفوظء يستفسرون من بعضهم فيعرفون» 
ويغرق الجميع في الضحك بشدة. 


محفوظ 
إيه ياجدعان هو فيه إيه! 
هو السؤال عن الشغل بقى نكتة اليومين دول! 
فيه إيه يا جدعان » الله! 
أحد المتجمهرين هو ماما (ستينيء تبدو على أماراته الطيبة 
والمرح وروح السخرية)» يقترب من محفوظ وهو غارق في 
الضحك. 





ماما 
الظاهر إن الأستاذ لسه راجع من أوروبا أو أمريكا » صح؟! 

محفوظ 
لأياسيدي . خارج من الكلوب! 





ماما 
آه عشان كده! 
معلش يا جماعة الراجل مايعرفش ٠.‏ البيه كان في الكلوب! 
محفوظ 
فيه إيه يا عم أنا مش فاهم حاجة؟! 
بتضحكوا على إيه بس تسمح تقولي؟! 


ماما 
تعالى وانا هافهمك , تعالى يا راجل ياطيب تعالى! 
ويسحبه من ساعده ليغادراء بينما الواقفون غارقون في الضحك 
وهم يشيرون بسخرية إلى محفوظ. 


6. خارجي. شوارع - نهار 
ماما يتأابط ذراع محفوظ بعشم شديد ويسيران وهما يتحدثان في 
أحد شوارع وسط البلد المتوقف بها المرور. 


محفوظ 


ماما 
زي مابقولك كده , الشغل دلوقتي بقى بالتوريث فقط لاغير. 


محفوظ 
بالتوريث فقط لا غير! 

ماما 
أيوه يعني لو عايز تشتغل لازم تورث الشغلانة من أبوك , 
أو أخوك , أو أي حد من قرايبك مالوش وريث غيرك. 
محفوظ 
طب ولو ماعنديش حد يورثني شغلانته » أعمل إيه؟! 
ماما 
تقول يا رب. 
محفوظ 
يارب. 





ماما 
هو الوالد بيشتغل إيه؟ 


محفوظ 
الوالد كان عامل في مصنع بس طلع معاش مبكر من فترة. 


ماما 
برضو ! عملوها فيه هو كمان! 


محفوظ 


ماما 
ماما. 

محفوظ 
أفندم؟! 





ماما 
ماما . اسمي ماما » اسمي كده ياسيدي , ماما! 
ينظر محفوظ للكاميرا مستغرباً. 


7. خارجي. الدور العلوي ببرج القاهرة - نهار 
وردة تقترب بنشاط من اثنين من المحبين وتعرض عليهما ورقة 


البردي. 


وردة 
(بحماس) تحب حضرتك تعرف حظك من اسمك؟ 
عندنا برنامج على الكمبيوتر بيحول اسمك لرموز فرعوني . 
وبيطلعلك ورقة زي دي فيها حظك. 





أوكى مافيش مانع. 
وردة 
اتفضلوا حضرتك من هنا. 
تقودهما بحماس وسعادة» بينما تكاد فتيات البرج ينفجرن من الغيظ 
وهن يراقبنها. 

08 خارجي. شارع رئيسي بحي العمارات المائلة, وأمام عمارة 
ماف - نهار 

ماما يتابط ذراع محفوظ ويمشي معه في شارع رئيسي مهجور 
تبدو فيه البنايات: كما لو كانت تحت الإنشاء ولكن الحي كله 
نحو يشبه برج بيزا المائل. 


ضافنا 
(مسترسلاً كأنه في منتصف حكاية ما) أبويا بقى الله يرحمه 
سافر أياميها يوغسلافيا في بعثة تبع الشغل بتاعه » 
وهناك اتعرف على الوالدة الله يرحمها ؛ أصل الوالدة تبقى 
يوغسلافية » اتجوزوا هناك في يوغسلافيا وخلفوني هناك برضو 
وسموني ماما على اسم جدي لأمي , 
أصل ماما ده اسم يوغسلافي للرجالة هناك. 


محفوظ 
ياالاه» طب قولي والنبي يا عم ماما... 
ماما 


عم! عم مين يا سيد دانا اصغر منك! 
لأء قولي ماما بس! 
محفوظ 
ماشى يا ماما ء» قولى والنبى يا ماما » 
بخبرتك كده في الحياة في البلد دي » 
مافيش طريقة ألاقي بيها شغلانة من غير توريث؟ 
شغلانة واحدة شريفة توحد ربنا من غير توريث؟ 

حت 
شغلانة شريفة من غير توريث! 
أمممم . مشكلة عويصة , أمممم! 
بقولك إيه تبير ‏ ليك في البيرة يعني؟ 
يصلا إلى أمام عمارة مهجورة مائلة تبدو وكانها تحت التشطيب. 


محفوظ 
(وهو ينظر للكاميرا) ليا في البيرة! 
هوّ اللى انا فيه ده كله إلا من تحت راس إن ليا في البيرة! 


ماما 
حلو قويء يبقى تطلع معايا نبير فوق عندي 
ونفكر على رواقة في الفزورة بتاع الشغلانة الشريفة دي. 
محفوظ 
إيه ده انت ساكن هنا؟! 
لايا ماما لا ء أنا ماطلعش انا العمارة دي! 


ماما 
تعالى تعالى » تعالى يا راجل ماتخفش جمد قلبك أمال! 
ويسحبه من ذراعه ليدخلا العمارة المائلة ومحفوظ يحاول بلا 
جدوى المقاومة. 


09 داخلي. سلالم عمارة ماماء وأمام شقته - نهار 
ماما ومحفوظ يصعدان السلالم المائلة» وفتحات النوافذ ببئر السلم 
تبين المستوى المائل للعمارة عن سطح الأآأرض. 

محفوظ 
طب إفرض العمارة وقعت بينا في أي لحظة. هانموت! 
ماما 
خليها على الله يا راجل! 
وبعدين هوّ إيه يعني اللى في البلد دي مابيموتش! 
عارف . البلد دي هي الدليل الأقوى على وجود 
ربنا سبحانه وتعالى » أي والله » 
عارف الكافر اللي هو الكافر والعياذ بالله » يجي البلد دي يؤمن! 
البلد دي لسه مستمرة فقط لأن فيه 
رحمن رحيم بيحن على الغلابة من عباده. 


محفوظ 

ونعم بالله ٠‏ طب وإيه اللي خلى العمارات أساساً تميل بالشكل 
ده؟! 
ماما 


هايكون إيه يعني , غش في المقاولة . فساد يا سيدي! 
بس الظاهر زودوها حبتين. 
محفوظ 
وانت ساكن هنا بقالك كتير؟! 
ماما 
من سنتين كده يعني تقريباً , 
قبل كده كنت ساكن في عوامة على النيل » 
بس صاحبها بعيد عنك كانت عنده خصلة وسخة قوي! 
كان غاوي يعدي كل شهر يلم الإيجار! 

يضحك محفوظ ويكونا قد وصلا إلى أمام شقة ماما الذي يخرج 


ماما 
اتفظبل يا محفوظ البيث بيتك:: 
معلش بقى هو مكركب ومترب شوية . بيت عزاب بقى! 


0. داخلي. شقة ماما - نهار 
يدخل محفوظ بينما تبدو علامات الرغبة في دخول الحمام على 
07 


ماما 
استشكف انت البيت براحتك عبال ماديها انا حمام في السريع 
ويهرع ماسكاً بطنه إلى باب الحمام ويدخله ويغلق الباب خلفه. 


يسكشف محفوظ المكان؛ إنه عبارة عن مساحة واسعة غير مقسمة 
بحوائط وغير مشطبة. في ركن هناك السرير والدولاب ومرآة. 
في ركن آخر ما يبدو أنه المطبخ وحوض يعلوه صفيحة مياه 
صغيرة منيث يها صكبون .رتحت الحوطن خريطوم يخرع المياه 
المنسخة إلى جردلء. وثلاجة ثلج قديمة معدنية عليها علامة 
مشروب غازيء هناك ركن أنتريه من كراسي وكنبة مختلفي 
الطرز يتوسطهم حجر كبير مستطيلي يستعمل كمنضدة:» وبرميل 
صاج كبير أزرق اللون يعلوه تليفزيون قديم جدأء وكاسيت مربوط 
ببلاستر طبي وحوله شرائط كاسيتء هناك نتيجة قديمة جداً كبيرة 
الحجم وواضحة تشير إلى عام 1966. كل شيء بالشقة مائل على 
نحو مفزع بسبب ميل الأرضية ولذلك فالأشياء مثبتة إما بمسامير 

هذا الميلء» لذا فإنه يتشبث بالأثاث كأنه في سفينة توشك على 
الغرق. 
يفتح محفوظ صنبور المياه ويغسل وجهه سريعاء يفتح الثلاجة باب 


الثلاجة ويغوص فيها ليزيح بعض الثلج ويخرج زجاجتي بيرة 
يفتحهما بالفتاحة المربوطة بالثلاجة. 


محفوظ 
ماما ء إنت بتجيب الميه والتلج دول لغاية هنا إزاي؟! 





صوت ماما 
' دليفري . كله يا عم بقى دليفري دلوقتي. 
يبدأ محفوظ في تجرع البيرة المثلجة باستمتاع» يتجه للتليفزيون 
ويفتحه ليفاجأ بأنه يعمل كراديو فقطء يقلب المحطات سريعاً 
فيسمع أخبار كوارث محلية وعالمية (عمليات إرهابية» كوراث 
حروب أهلية). 
محفوظ 
أف يا ساتر إيه البلاوي دي! 
قد كده الدنيا بقى فيها مصايب! 
ماما ء هو التليفزيون ده راديو بس »2 
مابيشتغلش تليفزيون؟! 


صوت ماما 
لأ أصلي مابحبش التليفزيون. 

محفوظ 
ليه بس كده؟! 


صوت ماما 
أصلي اكتشفت من زمان إن مش احنا اللي بنتفرج على 
التليفزيون , لأ التليفزيون هو اللي بيتفرج علينا . 
وانا راجل ماحبش حد يتفرج عليا في بيتي! 


محفوظ 
مش احنا اللي بنتفرج على التليفزيون 
التليفزيون هوّ اللي بيتفرج علينا! 
والله الراجل ده فيلسوف! 
صوت ماما 
بقولك إيه » حطلنا كده شريط كاسيت على ذوقك , 
الشرايط عندك جنب الكاسيت. 
يختار محفوظ شريط ويضعه بالكاسيت (أنا في انتظارك). 


يخرج ماما من الكوريدور وهو يستكمل غلق بنطلونه» يتجه 
لمحنوظ الذي يذاؤاله رجاجة الديرة الذانية. 
ماما 
باين عليك بتحب الأغاني السياسية! 
محفوظ 
لأدي أنا في انتظارك لام كلثوم. 
يهز ماما راسه وهو يبتسم. 

محفوظ 
أنا في انتظارك سياسة؟! 





ماما 
أنا في انتظارك قمة السياسة. 


محفوظ 
فعلاً 2 إزاي الكلام ده 
ماما 
آهوّ اسمع الست بتقول إيه! 


صوت أم كلثوم 

توعدني بسنين و ايام » وتجيني بحجج وكلام. 
محفوظ 

تصدق فعلا سياسة! لأ وسياسة عالمية كمان! 
ماما 

آه طبعاًء بس هي تدي على سياسة محلية أكتر. 
محفوظ 

لا لأسياسة عالمية » مشيها سياسة عالمية! 


(وهو ينظر للكاميرا ويغمز) مشيها سياسة عالمية 


1. داخلي. غرفة تبديل الملابس بالبرج - عصر 
وردة بالملابس الفرعوني تقف أمام المرآة سعيدة بأربعين جنيهاً 

في كيس نقودها ثم في حقيبتها ثم تحتضن الحقيبة بسعادة» وحولها 
فتيات البرج يرمقنها بحسد. 


طرق على الباب ثم يدخل مدير البرج (خمسيني). 


المدير 
مساء الخير يا بنات. 


فتيات البرج 
مساء الخير يا أستاذ. 


المدير 
للأسف أنا مضطر أبلغكم خبر وحش 
ماكنتش احب أبداً إني أبلغكم بيه! 
طق . مش عارف بس الواحد يقول إيه! 
باختصار . البرج هايتأجر لمستثمر أجنبي جديد من أول الشهر 
اللي جاي. 
أمانى 
اشير ائنى الجا ٠‏ حت يعد كام يوم! 
طب واحنا مصيرنا إيه حضرتك؟! 


المدير 
ماهوٌ ده اللى انا جاي أبلغكم بيه! 


ف« مه« 


وردة 
موديلز من روسيا! 

تنهار البنات واحدة وراء الأخرى على كراسيهن من الصدمة. 


2. داخلي. شقة ماما - نهار 
محفوظ وماما جالسان في الأنتريه يحتسيان البيرة وأمامهما على 
الطاولة الحجرية عدد كبير من ؤز جاجات البيرة الفارغة. 
محفوظ 
ياسلااااام » آهي دي واحدة من أجمل لحظات الحرية 
اللى تستحق بهدلة الواحد عشانها! 
تصدق يا ماما ء أنا انطردت من الكلوب مخصوص 
عشان شوية البيرة دي! 


ماما 
قولي يا محفوظ , إيه رأيك في الحرية؟! 
محفوظ 
(وهو ينظر لزجاجة البيرة في يده) الحرية! 
حلوة الحرية » لذيذة » بس... 


ماما 
بس إيه؟! 
محفوظ 
بس الحرية لوحدها مابتوكلش عيش! 
ماما 


مضبوط . الحرية لوحدها مابتوكلش عيش » 
بقولك إيه » عندك حد من قرايبك فاتح مصنع مثلا 

أو أجزخانة أو مطعم أو أي محل أو تجارة بالشكل ده؟! 
محقوة 
لا للأسف والله مافيش! إست ستنى استنى » صح! 
الواد فارس ابن عمتي عنده عقبال أمالتك مطعم كشري قد الدنيا! 


لفن 
يا راجل! بقى ابن عمتك يبقى عنده مطعم كشري وبتدور على 
شغل! 


قوم روحله فوراً واقع في عرضه يشغلك معاه! 


محفوظ 
فكرك كده؟! صح 3 أقوم أروح للواد فارس 3 
هوّ مش هايكسفني أبداً , 
أصل الواد فارس ده طول عمره راجلء راجل راجل يعني! 
فارس ده طول عمره رجولة وجدعنة. 
طول عمره رجولة وجدعنة. 


3. داخلي. صالة شقة أماني - ليل 

ورذة جالسة محتضئة حقييتها الهاندباج على الكنبة في أنتريه 

الصالة وحولها عدد كبير من أخوات وأخوة أماني من أعمار 
ة نسبياً جالسين ملاصقين لها وحولها وهم يبحلقون فيها. أم 

أماني جالسة تبحلق : في وردة هي الأخرىء» يبدو أن وردة ليست 

موضع ترحيب من العائلة» تخرج أماني من الكوريدور وهي 

تنشف وجهها. 

الحمام فاضي » يئلا يا حبيبتي ادخلي اغسلي 
وشك وغيري هدومك. 
تنهض وردة وهي محتضنة حقيبتها وتهم بدخول الكوريدورء يرن 
موبايلها بحفيبة يدها فتتوقف وترد على الموبايل» بينما لا تكف 
الأم عن الفظر لأماتى نوهي ممتعطبة 


وردة 
ألو مين » آه إزيك يا محفوظ عامل إيه؟! 
أنا تمام الحمدلله » 
أه اه عند صاحبتى أمانى » 
لأ النهاردة مش هاينفع الوقت اتأخر , إنت عامل إيه؟! 


14 . خارجي. شوارع وأمام "كشري تايتنك" ليل 
محفوظ واقف يتحدث في موبايل مستاجر في الشارع. 


محفوظ 
أنا بدور على شغل آهو زي ماوعدتك » 
شكلها هاتفرج إن شاءالله » 
كتر خيرك يا وردة » 
أشوفك بكرة بقى بعد الشغل » ماشي؟! 
أوكى يللا ليلتك زي الفل » يللا تشاو. 
يناول الموبايل للشاب الذي يؤجره ويناوله خمسين قرشا. 


محفوظ 
شكراً ياكابتن » قولي والنبي يا كابتن » 

هو كشري تايتنك فين؟! 


الشاب 
هناك آهو. 
ينظر محفوظ إلى حيث يشير الشاب ليجد على الرصيف المقابل - 
وبعيداً إلى حد ما- محل مُترب ومغلقة أبوابه وتعلوه لافتة كبيرة 
مُتربة (كشري تايتنك). يستغرب محفوظ ويلتفت للشاب. 


محفوظ 
اللهء هوّ المحل قافل ليه؟! 


الشاب 
ده قافل بقاله مدة طويلة ٠‏ صاحبه فلس وقفل! 


محفوظ 
فلس! كشري وفلس! هوّ فيه كشري في الدنيا يفلس؟! 
الشاب 
فيه حد في الدنيا يفتح محل ويسميه تايتنك! آهو غرق في 

الديون! 
محفوظ 

لاحول ولا قوة إلا بالله » لاحول الله يارب! 

طب ما تعرفش صاحبه والنبي نلاقيه فين دلوقتي؟! 

الشاب 

بيقولوا بيشتغل في السياحة اليومين دول 

أظن كده في شارع الهرم » 

أفتكر في كباريه اسمه . اسمه . اسمه.. 


15 خارجي. أمام كازينو "البلد دي" 3 ليل 
لافتة الكباريه تملء الكادر (كازينو البلد دي السياحي), محفوظ 
يدخل الكادر وينظر للافتة ويقرأها. 


محفوظ 
كازينو البلد دي السياحي . 
هوّ ده الكباريه اللي بيشتغل فيه فارس . 
ياسلااااام » الواحد كان حامل هم الشغل 
في محل الكشري عشان البرستيج برضو بتاع الواحد . 
يقوم ربنا يبعتلنا شغلانة السياحة المفتخرة دي! 
الحمدلله » ألف حمد وشكر يا رب! 
أخش بقى للواد فارس أطلب منه يشغلني معاه 
وهو أكيد هايستجدع , 
أصل الواد فارس ده طول عمره رجولة وجدعنة » 
طول عمره رجولة وجدعنة. 
ويقترب محفوظ من بوابة الكباريه. 





106 داخلي. كازينو "اليلد دي" ليل 

يقترب محفوظ من البار بداخل الكباريه؛ البارمان هو فتاة رشيقة 
ونشيطة (ثلاثينية)» يجلس محفوظ على البارء تحضر الفتاة وتقف 
أمامه. 


فتاة الباز 
مساء الخير » حضرتك تاخد إيه؟! 

محفوظ 
لو سمحتي أنا جاي لابن عمتي اللى بيشتغل معاكو هنا » 
الأستاذ فارس بيه » م 
مكن حضرتك تبعتى حد يندهله؟ 
تشير فتاة البار لفتاة أخرى (ثلاثينية) تجلس على البارء الفتاة 
خليعة للغاية في ملابسها وإيماءاتها. تنهض الفتاة الخليعة وتقترب 


من محفوظ وهي تبتسم وتلوك لبانة في خلاعة. 


الفتاة الخليعة 
أهلاً أهلاً أهلآ » المحل نور . 
أهلاً وسهلاً أهلاً وسهلاً. 


محفوظ 
(بقلق) أهلاً بحضرتك , والله أنا كنت جاي بس 
لابن عمتى الأستاذ فارس بيه عشان أقابله » بس كده يعنى! 
تمسك الفتاة الخليعة بيد محفوظ _الذي يقلق للغاية- وتسحبه خلفها. 


محفوظ 
إيه يا آنسة! يا مدام! 
فيه إيه بس الله! 
وخداني على فين يا مدام » ياآنسة! 
وتختفي به في كوريدور خلف البار. 


7. داخلي. كوريدور غرف تبديل الملابس بالكازينو - ليل 
تسحب الفتاة الخليعة محفوظ عبر الكوريدور في كواليس الكباريه 
على جانبيه غرف تبديل الملابس» محفوظ يحاول المقاومة دون 
جدوى. 

محفوظ 
طب فهميني بس وخداني على فين طيب. الله! 
طب ردي عليا طيب إنتي مابتتكلميش ليه؟! 
يصلا إلى أمام باب غرفة» تفتح الفتاة الخليعة الباب ثم تدفع 
محفوظ بقوة تفوق قدرات الأنثى إلى داخل الغرفة. 


صوت محفوظ 
إيه يا مدام فيه إيه! 
لا لأ لعلمك بقى إنتي فاهمة غلط! 
لأأنا مش بتاع الحاجات دي! 
ده لما تنطبق السما ع الأرضء فاهمة! 
أوعي يا بت » اوعي يا بت! 


8. داخلي. غرفة فارس بالكازينو - ليل 

الفتاة الخليعة متعلقة في رقبة محفوظ وتقبله بشوق على وجنتيه 
بينما محفوظ مفزوع يحاول الفكاك منها بلا جدوىء ثم ينجح أخيراً 
في إبعادها عنه. 


الفتاة الخليعة 
إيه يا محفوظ وحشني يا أخي, الله! 
ثم تخلع الباروكة وهي مستاءة ليظهر فارس. 

فلرس 0 
وحشني يا أخي إيه بلاش ابوسك! 
محفوظ 
(مصدوماً) مين؟! فارس! يخرب بيتك! 
إيه ياله اللى انت عامله في نفسك ده! 


فارس 
لزوم الشغل يا سيدي . الشغل هنا كده! 
محفوظ 
الشغل هنا كده! 
شغل إيه وزفت إيه على دماغك الله يخرب بيتك! 
وانا اللي جايلك ومتعشم تشغلني معاك في السياحة! 
وعمال اقول الواد فارس ده رجولة وجدعنة » 
الواد فارس ده رجولة وجدعنة! 
الله يخيبك يا شيخ » 
روح يا شيخ عرتنا الله يعرك! 


فارث ا 
عايز تشتغل في السياحة؟! 
لو عايز تشتغل في السياحة يا محفوظ 
دي أسهل حاجة ودلوقتي حالاً أشغلك! 
ثم يتجه إلى دولابه ويفتحه ويلقي في وجه محفوظ بفستان 
وباروكة. 


فارس 
إلبس دول وانا اشغلك فورا. 

يلقي محفوظ بالفستان والباروكة في وجه فارس. 


محفوظ 
دانا اموت من الجوع! 
دانا اشحت على باب السيدة أكرملي مليون مرة! 
إخص . إخص عليك . إخص عليك! 
تلبس مرة يا فارس , تلبس مرة! 


فارس 
الشغل هنا في البلد دي كده! 
اللي عايز يشتغل في البلد دي لازم يلبس مرة! 


محفوظ 
(وهو ينظر للكاميرا بقلق) طق » وبعدين بقى! 
الواد قليل الأدب ده قصده يعني الكازينو اللى احنا فيه دلوقتي 
المكان اللى احنا فيه دلوقتى اسمه كازينو البلد دى 
لحسن حد مخه يروح كده ولا كده ولا حاجة يعني! 


فارس 
اللي عايز يشتغل في البلد دي لازم يلبس مرة! 
اللي عايز يشتغل في البلد دي لازم يلبس مرة! 
اللي عايز يشتغل في البلد دي لازم يلبس مرة! 


محفوظ 
إيه يا بني انت علقت! 
هوّ السيناريو مافهوش إلا الجملة دي! 

فارس 
أيوه » اللي عايز يشتغل في البلد دي لازم يلبس مرة! 
اللي عايز يشتغل في البلد دي لازم يلبس مرة! 
اللي عايز يشتغل في البلد دي لازم يلبس مرة! 


محفوظ 
يا جماعة مش كده أمال يا جدعان: اللّه! 


9. خارجي. أمام كازينو "البلد دي" - ليل 
يخرج محفوظ من باب الكباريه غاضباء ويتجه إلى حيث الكاميرا 
ويأخذ في مخاطبة من خلفهاء بينما دخان سجائر يعبر من خلف 
الكاميرا. 
محفوظ 
طق . مش كده يا جماعة:؛ الله! 
يا جدعان مش كده يا جدعان! 


صوت المخرج 
فيه إيه مالك؟! ماتخافش! 


محفوظ 
يعني إيه ماخافش يعنيء الله! 
طق » يا جدعان خفوا شوية يا جدعان مش كده أمال 
أنا اللي في وش المدفع! إنتم ماحدش يعرفكم أصلاً إنتم نكرات! 
أنا اللي في وش المدفع يا جدعان. الله! 
همهمة اعتراضات غير مميزة تأتي من خلف الكاميراء ثم نسمع 

صوت المخرج. 


صوت المخرج 
ماتخافش ماتخافش . ده عصر الحرية. 


محفوظ 
عصر الحرية! والنبي انتو عالم طيبة! 
تدخل الكاميرا زووم على لافتة الكباريه لتملء الكادر بكامله 
(كازينو البلد دي السياحي). 


صوت محفوظ 
إيه يا عم انت راخر إنت بتعمل إيه؟! 
إنت بتبروزها! هي ناقصاك! 
لا لا لالاء مش هاينفع كده يا جدعان على فكرة مش هاينفع! 
لعبكة في شريطي الصورة والصوت على النحو الذي كان يحدث 
في دور عرض الدرجة الثالثة لاهتراء نسخة العرضء ثم: 


10]. لوحة على الشاشة. 
شاشة سوداءء ثم لوحة على الشاشة نقرأ عليها. 
نعتذر للسيدات والسادة المشاهدين الكرام 
حيث رفض الفنان (اسم الممثل) استكمال بقية مشاهده مع 
شخصية ابن عمته طويل اللسان اللي بيلبس مرة علشان يشتغل 
في كاز إضق البلددي. 

1. خارجي. أمام محل أسماك - عصر 
محفوظ ووردة أمام محل صغير للاسماك؛ ثم تستقر الصورة 


محفوظ 
...و الله على التعب ده بس يا وردة! 
عموما تشكري يا كريمة يا أم الكرم كله! 


وردة 
ولا تعب ولا حاجة يا سيدي ٠‏ تعبك راحة ‏ 
وبعدين أنا بحب أصرف فلوسي على الحاجات المفيدة. 
يضع عامل المحل بضع أسماك مقلية في الطبق الورقي ويغطيه 
بورق الفويل ويضع مع الطلب بعض الأرغفة وعلب السلطة 
البلاستيكية في كيسء ثم يناوله لمحفوظ. يصطحب محفوظ وردة 
مغادرين المكان. 


عمارة ماما -ماجيك أور 
المنظر يبدو جميلاآً على نحو أسطوري في هذه الدقائق الأولى من 
تمشي بجوار محفوظ. 


وردة 
الله » المكان هنا تحفة! 

محفوظ 
والهوا يرد الروح » شمي كده 
(يستنشق في عمق) » شوية هوا إنما إيه » هنا ء هنا الهنا! 


وردة 
(تستنشق في شهيق وزفير عميقين) » اللّه! 


محفوظ 
استني كمان بقى لما تشوفي ماما 
راجل تحفة وابن حلال مصفي بصحيح! 


وردة 
(تنظر للعمارات حولها) عارف يامحفوظ . 
لما الحياة كلها تبقى مايلة 
والواحد ساكن في بيت مايل في الحياة اللي هىّ أصلاً مايلة 
يبقى أكيد هايحس إن حياته معدولة! 


محفوظ 
يا بنت اليه » جبتيها إزاي دي! 
ده صح جدا على فكرة » مايل المايل يبقى معدول! 
ده انتي عبقرية والله! 
وردة 
ولا عبقرية ولا حاجة » هيّ اللي طلعت لوحدها كده! 
مش عارفة يا محفوظ لما ببقى معاك 
بقول حاجات كده بتفاجأني انا شخصياً! 
ينظر لها محفوظ بحبء تبادله هي نظرة الحب. 

يكونا قد وصلا إلى أمام عمارة ماماء الذي يفاجأهم بأنه قد وضع 
طاولة كبيرة أمام العمارة وثلاثة كراسي حولها في منظر شاعري 
شديد الجمال بما يحيطه من ميل في البنايات حولهمء هناك أيضاً 
مصباح كبير من الكيروسين (مزوق على نحو ما وزجاجه ملون) 
في منتصف الطاولة ليزيد المنظر جمالاً وشاعرية. 


ماما 
أهلاً وسهلاآ يا وردة نورتي الحي كله 
طول الليل نازل رغي . وردة قالت وردة عادت! 


وردة 
أهلاً بيك يا عم ماما . وانت كمان والله... 


ماما 
أوبا ء إيه بقى عم دي! 
من أولها كده هاتدخلي شمال ولا إيه! 
الله هوّ محفوظ مش مرسيكي ع الفولة؟! 
مابحبش انا حد يقولي يا عم! 


وردة 
متأسفة يا ماما! 


ماما 
لا للا لأ أوعيء متأسفة دي ممنوعة هنا! 
اقعدي اقعدي واقفة ليه . 
(ولمحفوظ) ناولني اللي في ايدك ده يا باشا » 
(يشم الكيس) الله ء صنف زي الفل! 

هه قولوا معايا . صنف زي الفل! 


محفوظ 
(وهو يضحك) سمك مقلي كل وبرقلي... 


وردة 
(وهي تضحك) صنف زي الفل... 


الثلاثة 
سمك مقلي كل وبرقلي » صنف زي الفل! 
2)- غروب. 


أعداد كبيرة من القطط تلتقط بقايا السمك وأشواكه الطائرة في 


الهواء الى :يلقنيا نيم القلاكة (النيق,يفقون. الآن) الجالسون بعلى 
الطاولة وك انتهوا من أكل: السمك وشرعوا في احتساء زحاجات 
البيرة (وردة مترددة في شرب البيرة وإن كانت تنظر إليها خلسة). 


ماما 
يا غزال ياغزاااال... 


محفوظ 
العشق حلال دوبتني دوب » خلتني خياا!اال... 
ماما 


يا غزال يا غزاااال... 


الجمي 
العشق حلال دوبتني دوب » خلتني خياااال. 
يضحكون. 

ماما 
ياااااه » الواحد حاسس إنه كل ليومين تلاتة قدام! 
عارفين يا عيال » أجمل حاجة في الدنيا الأكل وسط اللمة » 
خصوصا لما تبقى لمة حلوة كده زيكم. 
محفوظ 
ولا البيرة المشبرة بتاعتك يا ماما! 
أنا الحقيقة شربت بيرة كتير وقليل 
إلا البيرة الساقعة بتاعتك! 


ماما 
السر في التلج بتاعنا بتاع زمان! 
مش تقولي تلاجة وما تلاجة وأبصر إيه! 
مابتشربيش ليه يا وردة » مكسوفة؟! 


وردة 
لا أبدآً بس يعني » مش متعودة يعني عمري ماشربت بيرة! 


ماما 
خليكي على راحتك 
إحنا هنا شعارنا القومي كل واحد على راحته 
لو عايزة تشربي إشربي لو مش عايزة ماتشربيش.. الشاي 
أشرب قزوزة أنا ماشربش الشاي أشرب قزوزة أنا! 
يضحكون. 


وردة (وهى تضحك) 
والله انا عايزة أجرب بس يعني خايفة أسكر! 

محفوظ 
يبقى اشربي حالاً قزازة واحدة بس 
عشان عبال ماتروحي يكون الهوا نعنشك. 
تنظر لماما الذي يشجعها برأسه» فتشرع في احتساء زجاجتها. 


محفوظ 
صحيح قوليلي يا وردة 
هاتعملي إيه بعد ماسرحوكوا من البرج؟! 


وردة 
ودي عايزة كلام » من بكرة هادور على شغل طبعا! 


ماما 
برافو عليكي. 


محفوظ 
وانا كمان » أنا قررت أكسر على نفسي مية لمونة 
واروح لسعادة المأمور أترجاه واقع في عرضه 
يشوفلي واسطة من ألاضيشه تشغلني , 
ماهو أصله واصل قوي الراجل ده. واصل واصل يعني! 


ماما 
برافو عليك يا محفوظ . 
بس انت ليه ماعملتش كده من الأول؟! 
محفوظ 
عزة نفسي كانت مانعاني! 

ماما 
ها ها هاااااء ماشي يا عم العزة! 
(وبجدية) يا ولاد الضرورة ليها أحكام » وبعدين زي مانتو 
راسيين عزة النفس مابتوكلش عيش اليومين دولء ولا الأيام 
القادمة! 


محفوظ ووردة 
صح يا ماما ء برافو عليك! 
تشرب وردة آخر قطرات البيرة في زجاجتها ثم تنهض. 


وردة 
القاعدة معاكو يا جماعة والله مايتشبعش منها 
بس للأسف مضطرة أروح بدري! 
ينهض محفوظ. 
محفوظ 
أنا جاي معاكي اوصلك. 
ماما 
وانا كمان. 
محفوظ 
لأإنت يادوب تجهز عشان ماتتأخرش ع الشغل 
وانا مسافة السكة وراجع علطول 
ونبقى نتقابل في السيرك 


ماما 
ماشي الكلام » داكور » 

بقولكو ياعيال . الغدا بكرة علياء ماشي! 
وردة + تيجي بايدك فاضية بكرة أوعى تجيبي معاكي حاجة : 
داكور! 
كور! 


وردة 
داكور ماما . آبيان تو شيغي! 
وتشير لماما وهما يضحكانء بينما يصطحبها محفوظ مغادرين. 


3. خارجي. شوارع» وأمام عمارة أماني - ليل 

محفوظ يمشي بجوار وردة وينظر إليها خلسة كمن يفكر في أمر 
ها يصلان إلى أمام عمارة آماني ختتوقف .وردة مادة إليه يدها 
لبعد 


وردة 
محفوظ 
وانتي من أهله يا وردة » تيك كير. 
تأخذ وردة بضع خطوات في اتجاه باب العمارة. 








محفوظ 
0 وردة! 
تلتفت وردة مستطلعة 
محفوظ 
تتجوزيني يا وردة؟! 

تبلم وردة. 


محفوظ 
وردة » بقولك تتجوزيني! 
تظل وردة مبلمة. 


محفوظ 
وردة » ردي عليا ياوردة » تتجوز... 
تهرع وردة وتقفز في حضنه وتتشبث بكلتا يديها في رقبته؛ 
يحتضنها محفوظ في حنان» ويبدو من منظرهما أن كلاهما قد وجد 
أخيراً الأمان والسكينة التي كان ينشدها. 





4. خارجي. بلكونة شقة أماني - ليل 
أم أماني واقفة في البلكونة بجوار أماني وبعض أخواتها البنات 
ينظرن إلى وردة التي هي الآن في حضن محفوظ. 
أم أماني 
عاجبك الفضايح دي! 
هيّ دي اللي بنت حلال وقطة مغمضة! 
وقدام البيت كده على عينك يا تاجر! 
البت دي ماتباتش هنا ء إحنا ولايا ونخاف على سمعتنا! 

تبدو أماني محرجة من تصرفات وردة ولاتجد ما تجيب به أمها. 


5. داخلي. غرفة ماما بالسيرك - ليل 
ماما جالس أمام المرآة يستكمل مكياجه كبلياتشوء محفوظ جالس أو 
راكن على قطعة أثاث بالغرفة. 

ماما 
والله انت وهيّ انتو الاتنين ماتتخيروش عن بعض ولاد حلال 
مصفي! صحيح صدق اللي قال» الطيور على أشكالها تقع! 
وله . المأذون والفرح عليا ياله» هه! 


محفوظ 
كتر خيرك يا ماما » بقولك ياماما 
عندك مانع ناخد الشقة اللي قصادك انا ووردة؟! 
يلتفت ماما لمحفوظ سعيداً مبتهجاً. 


ماما 
يا سلااام ده يبقى يوم السعد والله العظيم! 
آهو انا قاعد لوحدي في العمارة زي ماشفت كده 
لا آنيس ولا ونيس » 
لولاك انت في الكام يوم اللي فاتو مآنسني ومنورني 
كنت زماني اتجننت من الوحدة! 


محفوظ 
خلاص يا ماما هانبقى علطول مع بعض »2 
عيلة واحدة صغيرة نعاهد بعض على المحبة والوفاء » 

ياااااه يا ماما ء » تصور , آهو انت كنت هاتتجن من الوحدة 
وانا كنت على وشك اتجنن من الحرية بتاعتكو دي 
لولا ربنا بعتك ليا انت ووردة في الوقت المناسب! 

الحمدلله يارب! 

يلتفت ماما للمرآة ويشرع في استكمال مكياجه مرة أخرى. 


ماما 
عارف يا محفوظ , رغم كل العيوب اللى في الحرية اللي مش 

عجباك دي إنما برضه يا أخي ليها مزايا 
لأأقصدي يعني مزايا تانية غير البيرة وكده يعني . عارف إيه؟ 


محفوظ 
هايكون إيه يعني؟! 


ماما 
الحرية دايماً بتحطك في كورنر» 
بتخليك مزنق ٠‏ بتخليك في خطر وخوف علطول . 
وهوّ ده اللى بيخليك مصحصح طول الوقت 
وبيطلع أحسن حاجة عندك 
يا بني لو كان آدم مانزلش من الجنة , عمره ماكان حقق مجده. 


محفوظ 
والله يمكن يكون عندك حق . 
بس برضو الحرية دي عاملة زي الجبنة السويسري اللي مليانة 
خرام! الواحد مابيبقاش عارف فيها راسه من رجليه . 
إنما في الكلوب كل شيء بنظام » كل شيء بترتيب. 


قافا 
أيوه لأن الحياة في الكلوب بتبقى سهلة عشان فيه حد بيختارلك 
إنما بره الكلوب بتبقى مضطر إنك تختار بنفسك 
بين بدايل كلها للأسف وحشة! 

عشان كده بتحس انك متبعزق ومتلطم. 
محفوظ 

آي والله فعلا » متبعزق ومتلطم! أضحكك 

بيقولك فيه 4 شباب متلطمين في الحرية زي حلاتي كده 

ٍ اشتروا خروف 

الأولاني قال أنا ماعرفش ادبح » 

والتاني قال وانا ماعرفش اسلخ , 

والتالت قال وانا ماعرفش اقطع , 

والرابع قال وانا ماعرفش اشوي » 

الخروف تف عليهم وقالهم يلعن أبو اللي يطلع معاكو! 
يضحك ماما وهو ينظر لمحفوظ نظرة متفحصة كأنه يقيس 
بفراسته صلاحية محفوظ لممارسة مهنة معينة» يعلو تدريجيا 
صوت زعيق وهرج بالخارجء» يطل أحد المهرجين براسه من 
الغرفة. 
المهرج ١‏ 
ماما إلحقنا يا ماما . إلحقنا بسرعة على بره! 

ينهض ماما بسرعة ويتجه إلى الخارج وهو يبرطم. 


ماما 
ييييه » تاني » هو كل يوم من ده! 
فهو ظل 
خير فيه إيه؟! 
ماما 


الجمهور يا سيدي . عاملين شغب بره! 
آهو كل يوم ع الحال ده 0 


الى ميم 


نك ' هر ]أ ٍِ ة ويتبعه محفوظ بفضول إلى الخارج. 

6 . داخلي. حلبة السيرك - ليل 

متحلوظ بطل يرن كادن كر لسن مكيبا العرطن ة فيتنالكك مانا 
ومجموعة من المهرجين يحاولون إلهاء الجمهور عن إلقاء 
زجاجات المياه وبعض الأشياء الصلبة على الحلية (بعضهم قد 
خلع الكراسي التي يجلس عليها ويلقي بها)» بعض المهرجين 
يحاولون تقديم أكروبات بسيطة. وآخرون (ومنهم ماما) يحاولون 
القيام ببعض الحركات المضحكة. 


تصيب إحدة زجاجات المياة الغازية عازف الترومبيت الجالس في 
منطقة الفرقة الموسيقية فتشجي رأسه ويدمي مما يدفع بعض 
العاملي قن السيرك إلى احمله والدكول يه إلى .ذاخل الكواليس» 
بينما تظل آلته ملقاة على الأرض. 


مذيع السيرك يحاول يائساً حض الجمهور على الهدوء دون 


جدوى. 


مذيع السيرك 
لو سمحتم يا حضرات» 
نرجو من السادة الجمهور الالتزام بأماكنهم 
من فضلكم نهدى شوية يا جماعة! 
نرجو عدم إلقاء الزجاجات لو سمحتم! 
لو سمحت ياأستاذ أقعد , أقعد من فضلك! 
كده احنا هانضطر نلغي العرض يا حضرات! 
نهدى شوية يا جماعة؛ نهدى شوية لو سمحتم » لو سمحتم! 
يقترب أحد المهرجين الذي هذه الأعياء من محفوظ ليلتقط أنفاسه 
بجوار الكواليس. 

محفوظ 
هو إيه اللى بيحصل ده؟! 


المهرج 
الجمهور ماعجبتوش نمرة الساحر 
ففضل يحدفنا بالقزايز والكراسي زي مانت شايف كده! 
محفوظ 
يا ساتر يارب ٠»‏ يا ساتر يارب! 
تصيب إحدى الزجاجات رأس مذيع السيرك فيقع على الأرض 
ويحمله بعض المهرجين إلى الكواليس. 


يقترب ماما من الميكروفون الملقى على الأرض ويلتقطه ويشرع 


ماما 
بيقولك فيه 4 شباب مساطيل اشتروا خروف 
الأولاني قال انا ماعرفش ادبح » والتاني قال وانا ماعرفش 
اسلخ ؛ والتالت قال وانا ماعرفش اقطع »؛ والرابع قال وانا 
ماعرفش اشوي , الخروف تف عليهم وقالهم يلعن أبو اللي يطلع 
معاكو يا ولاد الكلب! 


ولكن أحد المشاغبين يلقي بزجاجة في اتجاه ماما ويخاطبه: 


أحد المشاغبين 
الخروف ده يبقى أبوك يا حمار! 

ماما 
أبويا! حتة واحدة كده! 
طب سمعت دي 
بيقولك مرة مدرس سأل تلميذ في الفصل 

قاله أذكر 3 أنواع من الأسماك؟ 

الواد قاله : البلطى وابوه وامه! 
ضحكات من الجمهور الذي يزداد هدؤه وجلوسه على مقاعده 
الان. 


ماما 
واحد من مساجين جوانتانامو أحول 
عارفين الأمريكان بيعذبوه إزاي؟ 


الجمهور 


إزاي؟! 





ماما 
بيخلوه يلضم إبرة! 
المشاغب 
نكت أمك ماسخة يابن الماسخة! 


ماما 
(وهو يشير للمشاغب) الأستاذ ده لما بينزل ملعب الكورة 
بيسيب الكورة ويفضل باصص على السما ء عارفين ليه؟ 

الجمهور 
ليه؟! 


اها 
بيدور على كلمة "مباشر"! 
ضحكات من جميع الجمهور. 
المشاغب 
أنا بدور على كلمة مباشر يابن العبيطة » يابن المرة.. 
يهيج الجمهور على المشاغبء ويلتف حوله بعض الشباب القوي 
ويحملونه بعيداً وهو يصرخ. 
المشاغب 
ماشي يابن الكلب » وحياة أمك مانا سايبك! 
يسود الهدوء تدريجياً. 


أصوات من الجمهور 
قول يا بلياتشو , قول يا بلياتشو . 
البلياتشو . البلياتشو! 
ثم تصفبق حاد. 
حك 
الأخ اللى خرج ده بيقول وحياة أمي ماهو سايبني! 
معلش .» الظاهر إنه مسكه العصبي 
وهو لما يمسكه العصبي يقوله سيب وانا اسيب! 
ضحك من الجمهور والفرقة الموسيقية تعزف اللازمة. 


يهرع محفوظ إلى آلة الترومبيت ويلتقطها من على الأرض 

ويجلس مكان العازف المصاب بينما قائد الفرقة يومىء له موافقاً. 


ماما 
الأخ اللي خرج ده لما يجي يجوز واحد من ولاده 
يقوله يا بني العروسة دي ليك ولخواتك! 
ضحك عالٍ من الجمهور والفرقة الموسيقية تعزف اللازمة. 


ملفا 
الأخ اللي خرج ده أول مرة يدخل فيها سيما 
ماعرفش يتفرج على الفيلم » عارفين ليه؟ 


الجمهور 
ليه؟! 


ماما 
أصله كان مشغول طول الفيلم بيسلم على الجمهور! 
ضحك من الجمهور وتعزف الفرقة اللازمة ومحفوظ بالترومبيت 
يبدو سعيداً بأداء ماما وهو يضحك بشدة من قلبه. 


من الغيظ والغضب. 


عمارة ماما - ليل 
محفوظ يمشي سعيداً بجوار ماما في الشارع الخالي من إنارة 


مصابيح الشارع المطفأة» ولكن المنار بقمر كبير مكتمل الاستدارة 
في منتهى الروعة. 

ماما 
إنما قولي يا له؟ مين اللي علمك عزف الطرومبة؟! 


محفوظ 
طرومبة إيه؟ آه قصدك الترومبيت! 
والله دي حاجة كده من مخلفات مرحلة الكلوب 2 
أصل عزف الموسيقى هناك إجباري » 
الحقيقة يعني أنا ماكنتش بطقها لإنها كانت مفروضة عليا 
فرض .ء بس الليلة دي أول مرة استطعم الطرومبة وأدوق 
حلاوتها! 


ماما 
والدم الخفيف والتنكيت برضو علموهولك في الكلوب؟! 


محفوظ 
لااااااا آهو ده بقى من منشآتي أنا! 


يلوح لهما في الأفق ضوء مصباح الكيروسين مشتعل على الطاولة 
التى امام عمارة ماما 


ماما 
إيه ده » دي وردة! خير فيه إيه؟! 
يارب استر يارب » يارب استر يارب! 


ويسرعا إلى حيث ترقد وردة رأسها إلى الطاولة من شدة التعب. 
يلاحظا حقيبتها الهاندباج على الطاولة» وعدد من القطط بعضها 
نائم بجوار وردة على الطاولة وتحت قدميها وبعضها واقف ينظر 
لها في سكينة. 

يحمل هو مصباح الكيروسين وحقيبة وردة. 


يقوم محفوظ بحمل وردة النائمة بين ذراعيه فتتشبث هي برقبته 
بذراعيها وتحتضنه كطفلة وهي تتنفس بصوت مسموع؛ يشعر 0 
محفوظ بحب شديد تجاههاء ويتبع ماما الذي دخل لتوه 0 
العمارة منيراً إياه بالمصباح الذي في يده. 


8 . داخلي. سلالم عمارة ماما - ليل 
يتقدم ماما صاعداً السلالم ومنيراً الطريق لمحفوظ الذي يصعد 
خلفه حاملآ وردة بين ذراعيه. 


يصلا إلى شقة ماما الذي يضع المصباح على الأرض ويخرج 
المفتاح من جيبه ويفتح الباب مفسحاً الطريق لمحفوظ لكي يدخل. 


9 داخلي. شقة ماما - ليل 
يتجه محفوظ للسرير ويضع وردة عليه؛ بينما يضع ماما المصباح 
على الكومودينو لينيد العكان, 2 ثم يناول 0 ملاءة “من 


وردة رق تخ ف لون عميق» 0 كلاهما يي هذا 
الوضع فيتسحبان مغادرين معان ركن السرير» ويحمل محفوظ 
المصباح في يده. 

يصلان إلى ركن الأنتريه» فيعزم ماما صامتاً على محفوظ بالنوم 
على الكنبة» يرفض محفوظ ويشير له بأنه سينام على الأرضء» 

يتصارعان بالأيدي :صامتين وعلى نحو مضحك يدقع كل منهنا 
للآخر للنوم على الكنبة» وفي النهاية ينجح محفوظ في إجبار ماما 
على النوم على الكنبة بينما ماما يشوح بيده في وجه محفوظ 
باستياء. يتمدد ماما على الكنبة ويلقي لمحفوظ بمخدة» يتمدد 
محفوظ على الأرض بجوار الكنبة ويضصع رأسه عل المخدة, 
يسمعان شخير وردة التي تغط في نوم عميقء» يبتسمان ويروحان 
هما الآخران في السبات. 


يتقلب ماما معطيأ ظهره لمحفوظ ويشرع في الشخير. ويتقلب 
محفوظ فيتدحرج لميل الآرضية» ويظل يتدحرج حتى يصطدم 
بالحائط فيثبت جسده. يحاول التأقلم بالنوم في هذا الوضع الجديد 
سبات عميق ويأخذ في الشخيرء ونسمع تتابع الشخير من الثلاثي 
كأنها جوقة شخير. 


80 داكلي التقلابانا شرق 

تصحو وردة بمنتهى السلاسة والهدوء. تتلفت حولها فتفهم ما 
سابك عور كو ام الوا 1051 
الحقيقة ثم تبتسم وهي تسمع شخيري ماما ومحفوظ؛ تنهض من 
على السرير وتتجه لأحد الشبابيك فترى الطريقة الغريبة 
المبحكة التي ينام بها محفوظ: تفلح بينكارة الشباك الشفافة التي 
ينساب اضرع دن كاتليا؟ تضقن نضشة ١‏ نسيم الفجر المنعش باستمتاع 
كبير» وتتمتم 


وردة 
أول مرة في حياتي أصحى براحتي 
من غير خضة جرس المنبه الصبح! 

الله » باين على النهاردة يوم جميل! 
اليوم اللي الواحدة تصحى فيه بالنعومة دي ٠‏ أكيد يبقى 
يوم جميل! 
تستنشق النسيم العليل وهي تفرد ذراعيها وصدرها في سعادة 
ناظرة للمنظر الخارجيء بينما يستمر صوت شخير محفوظ وماما. 


علي :هله انا سيا باك 

يصحو محفوظ وهو يتثاءب ويتمطع؛ يجلس على الأرض ويلتفت 
حوله فيجد سرير وردة فارغاء ينهض مسرعاً ويفتش عنهاء يسمع 
شيئا ما بالخارج» يطل من إحدى النوافذ ليجد وردة تحضر طعام 
الإفطار غلئ الطاولة التي أمام العمارة. 


محفوظ 
وردة » صباح الفل! 


وردة 
صباح الفل يا محفوظ , 
يللا إغسل وشك وصحي ماما ء يللا بسرعة بقى الفطار جاهز! 
يللا بلاش كسل! يللا عشان نشم الهوا الحلو بتاع الصبح. 


محفوظ 
أوكى يا جميل. 
ويتثاءب وهو يعتدل ويتمطع في سعادة. 


2. خارجي. أمام عمارة ماما - صباح باكر 

الشهية» قطع قليلة من الجبن» خبزء شايء» مربى. 


ماما ومحفوظ ووردة جالسون إلى المائدة يتناولون طعامهم في 
هدوء وتأنٍ وهم يستمتعون بالمنظر والهواء العليل. 
ماما 
أما ناس أندال صحيح! 
حد ينزّل بنت من بيته في نص الليل! 
مهما كانت الأسباب! إخص! 
محفوظ 
أحسن آهي جت من عند ربنا » 
وبعدين احنا هانبقى محتاجين وردة معانا واحنا بنوضب الشقة. 
ماما 
ونويتم على إمتى إن شاعالله؟! 
وردة 
بكرة إن شاءالله. 
ماما 
ربنا يتمملكم بخير يا رب. 
محفوظ 
والله أنا لو عليا انا كان نفسي نتجوز النهاردة! 
يضحك ماماء بينما تخفض وردة عينيها في خجل. 

وردة 
لأ بكرة طبعاً! 
إنت لازم تروح النهاردة تقابل المأمور . 
وانا كمان لازم أسلم العهدة اللي في الشغل عندي 
وابدأ أعس بقى على شغل تاني! 


محفوظ (مشاكساً) 
ماتخليها النهاردة يا وردة ٠‏ والنبي تخليها النهاردة! 


وردة 
(وقد زاد خجلها) محفوظ الله » بطل بقى! 
خليك جد شوية! 
بينما يبضحك ماما سعيداً بعائلته الجديدة. 


محفوظ 
طب بقولكو بجد , لأ والله العظيم بجد 
عارفين يا جماعة أنا نفسي في إيه دلوقتي؟! دلوقتي حالاً؟ 


وردة وماما 
نفسك في إيه؟! 


3. خارجي. الطريق الرئيسي بحي العمارات المائلة - صباح 
باكر 

الثلاثئة يجرون في الطريق الخالي تماماً ووردة في المنتصف. 
محفوظ ووردة سعيدان بينما ماما ينهج من التعب لعدم اعتياده 
على مغار شه الوواضة. 

ماما 
يا ولاد مش قادر , نفسي اتقطع مش قادر! 


محفوظ 
لعلمك بقى أنا اكتشفت بعد ما خرجت من الكلوب 
إن الرياضة الصباحية دي مفيدة جداًء جداً! 
وهاتفيدك جداً جداً في شغلك والله على فكرة! 
إجري بس كمان شوية , تلاتة اربعة كيلوكمانء يللا يللا! 


هاما 
تلاتة اربعة كيلو , لااااا » دانت عايز تموتني! 

ويتوقف ويستند على ركبتيه من الإعياء. يرجع محفوظ ووردة 

وهما يضحكان ويحثان ماما على استكمال الهرولة. 


محفوظ ووردة 
يللا يا ماما » فاضل حتة صغيرة! 
يستجيب لهما ماما مضطراً ويستأنف الهرولة ببطىء ويبطىء 
محفوظ ووردة من سرعتيهما هما الآخران ليظلا بجوار ماما. 


4 1. داخلي. كوريدور إدارة السجن» وأمام مكتب المأمور 2 
هار ظ 

أبو شامة يمشي في كوريدور الإدراة» يجد أمامه ورقة ب200 
جنيهاً مصرياء ينظر لها باستعلاء ويكمل طريقه عابرا من فوقها 
بألاطة, ثم يتوقف فجأة وكأنه تذكر أمراً مهمأء يرجع مرة أخرى 
لمكان الورقة المالية وينحني ويدسها في جيبه. يبتسم الطبيب 
النفسي المختبيء في مكان ما يراقب رد فعل أبو شامة وقد اطمئن 
على نتيجة اختبار ال200. 

يرى أبو شامة محفوظ يتقدم في الجهة المقابلة فتتهلل أساريره 
بالفرح ويهرع إليه فاتحاً ذراعيه وهو يصيح. 

أبو شامة 
ود 6 . نان د . 5 البعض بقوة وشوق وهما يبكيان. 





والله زمان يا محفوظ . والله زمان يا اعز الحبايب! 





محفوظ 
(وهو يبكي) أبو شامة » صاحبي ٠‏ حبيبي » عشرة عمري! 
ويحتضنه بقوة مرة أخرى غارقاً في البكاء. 


ينفتح باب غرفة المأمور فجأة ويطل منها. 


المأمور 
محفوظ . تعالى اتفضل » 
أبو شامة . إرجع انت على شغلك. 


أبو شامة 
ا د ا 
(ثم هامساً لمحفوظ) محفوظ , أوعى ت تمشي إلا لما تعدي عليا 
0 
والذي يغلق الباب وراءه. 

5. داخلي. غرفة تغيير الملابس بالبرج - نهار 
وردة جالسة أمام المرآة تلتقط بعض الأشياء الخاصة بها من على 
التسريحة وبعض الأدراج (أمشاط دبابيس شعرء كحلء» روج 
..إلخ)» بينما أماني واقفة بجوار دولابها الصغير ترتب الزي 
الفرعوني الخاص بها وهي تنظر لوردة شاعرة بتأنيب الضمير 
تتجه إليها أخيراً وتجلس على كرسي بجوارها. 
وردة » أنا مش قادرة ضميري بيعذبني! 
والله العظيم أنا ماكان بإيدي! 
دانا حتى مخاصمة ماما من ساعتها ومابنكلمش بعض! 





وردة 
لأ ياأماني صالحي مامتك هي ماذنبهاش حاجة . 
ولا انتي كمان ذنبك حاجة. 


الذنب ذنبي أنا ء أنا اللي المفروض كنت أحط في عيني حصوة 
ملح . وأفهم إن البيت يدوب على قدوكم ومايستحملش ناس 
عرب. 
لأمش كده والله بس... 
طق مش عارفة اقول إيه بس! 
المهم دلوقتي إنتي مش زعلانة مني؟! 





وردة 
لا ولله يا حبيبتي مش زعلانة مانتي عارفاني صريحة ؛ 
لو زعلانة هاقولك في وشك على طول. 
تحتضنها أماني بقوة» بينما تبادلها وردة حضناً فاتراً بالتربيت 

بجبر خاطر على ظهرها. 
.| بقولك إيه بقى » من حيث الشغل ماتحمليش هم , 
أنا لقيت شغل عند واحدة قريبتنا فاتحة أتيليه ملابس 2١‏ 
هاكلمها النهاردة عشان تشغلك معانا. 


وردة 
بجد , بتتكلمي بجد يا أماني! 


أمانى 
طبعايا حبيبتي وهوّ الشغل برضو فيه هزار! 
الست عايزة عمال كويسين 
وانتى ماشاء الله عليكى طول عمرك شاطرة فى الخياطة. 
تحتضنها وردة بقوة وحب وتغرقها بالقبلات وسط ضحكات 
أماني. 


وردة 

ربنا يخليكي ليا يا أماني ومايحرمنيش منك يارب! 
يطرق الباب ويفتحه المدير بصحبة فتيات روسيات شقراوات جداً 

وذوات بشرة شديدة البياض. 
المدير 

صباح الخير يا بنات . 
من فضلكو كل واحدة تسلم الزي والإكسسوار بتاعها 
لواحدة من دول. 

(هامسة لوردة) وهما دول بقى اسم النبي حارسهم الموديلز 
الروس! والابيض والاشقر ده هايلبس فرعوني! 
على ايديهم! 
تتان وري البودزلق. متقمصة رامن .على لدو كير تعاش 
لنفسها في المرآة وكأنها تقارن. (من مشاهد وردة التالية سنلاحظ 
يحاكي الروسيات). 


6 . داخلي. مكتب مأمور السجن - نهار 
محفوظ يجلس بكل أدب وتواضع أمام المأمور الذي يجلس خلف 
مكتبه» يبدو أنه قد أنهى لتوه سرد حكايته للمأمور. 


المأمور 
يا محفوظ يا أخي! وماجتليش ليه طيبٍ من ساعتها! 
يا بني أنا مش قايلك لو احتجت أي حاجة باب مكتبي مفتوحلك! 
يمد يده ويلتقط كارت من كروته الشخصية من على مكتبه ويكتب 
عليه بتر جاه كار ماقم ودار له لمخفوظ. 


المأمور 
تسلمهم الكارت ده » وإن شاءالله خير. 





محفوظ 
أسلمه لمين سعادتك؟! 

المأمور 
تسلمه للمسؤول عن الشغلانة! 





محفوظ 
شغلانة إيه سعادتك؟! 


المأمور 








المأمور 
(وهو بد يضحك) أي شغلانة يا محفو ظْ 
إيه يا بني هوّ احنا شوية في البلد دي ولا إيه! 





محفوظ 
العفو ياسعادة الباشا! ده سيادتك الكل في الكل يا فندم والله! 
(ويتمتم وهو ينظر للكاميرا) لأواصل! واصل واصل يعني! 


7. داخلي. مدخل شقة محفوظ ووردة:؛ وداخل الشقة - نهار 
ماما يقوم بتثبد ت المفصلة الأخيرة لباب شقة محفوظ ووردة 
المقايل لشكقه ويدف بالشاكو ان على المسمار الذي بالمفصلة. 


ماما 
وآدي يا ستي باب الشقة اتركب 
يا سلام عليك يا واديا ماما! 
صحيح » 7 صنايع والبخت ضايع ! ولأضايع ليه! 

ولاضايع ولاحاجة . البخت زي الفل إن شاءالله! 
ساعديها وساقي بنطلونها وهي تمسك بمقشة؛ تنظر بإعجاب إلى 
الباب, 


وردة 
يا ماماايا جامد! 


ماما 
هه خلصتي؟! ها آجي افرش معاكي. 
يتحركان إلى ركن غرفة النوم» هناك مرتبة مستندة على الحائط 
الحصيرة على الارض وتساعده وردة في فرش المرتبة عليها ثم 
المخدات ثم يفرشان قطعة الكليم بجوار المرتبة» يتحدثان أثناء 
عملهما. 


ماما 
يا بنتي مش كنتي تاخدي السرير بتاعي! 


وردة 
لأيا ماماء أنا من زمان وانا بحلم إني لما اتجوز واروح شقتي 
أفرشها زي اليابانيين » كله على الأرض! 
المرتبة على الأرضء والسفرة على الأرض » 
والأنتريه كام خددية ومسند برضو على الأرض » 
آه صحيح دانا نسيت! ثانية واحدة. 

تهرع لتغيب في ركن ما وترجع بلفة صغيرة ملفوفة في شكل هدية 
تقدمها بيد ممدودة لماما. 

وردة 
ماماء أنا جايبالك الهدية دي. 





ماما 
هدية » ليا انا! 
ده عمره ماحد عملها معايا قبل كده! 
كتر خيرك يا بنتي! 


وردة 
يفتح ماما الهدية ليجدها قنينة معدنية صغيرة مبططة من حاويات 
الخمور لها لون وتصميم جميل. 


ماما 
الله » آدي الهدايا ولابلاش! 

والله العظيم يا وردة انتي حاسة بيا! 

ياسلاااام ؛ مانتحرمش يا ست الكل! 


وردة 
لا لأ العفو , 
أصلي عايزة أجبله جزمة جامدة تنفعه وهو بيلف يدور على 
شغل! 


ماما 
(بفزع) جزمة! لأء أوعي . لأء جزمة مستحيل ٠‏ مستحيل! 

وردة 
فيها إيه بس لما اجيب لمحفوظ جزمة؟! 


ماما 
جزمة لأ يا بنتي » أوعي! 
أوعي يا وردةء خليكي واعية امال! 
يا عبيطة الواحدة اللي بتحب واحد ماتجبلوش جزمة! 
يهرب منها! 


وردة 
(وهي تضحك) لما الواحدة تجيب لحبيبها جزمة يهرب منها! 
مين اللي قالك كده؟! 


ماما 
طقء صدقيني بقىء الله! 
جزمة لأ ؛ أوعي! أوعي يا وردة ماتبقيش مجنونة امال! 
تحاول وردة مسك نفسها عن الضحك بلا جدوى. يسمعان صوت 
كلاكس سيارة بالخارج ومحفوظ ينادي عليهما. 
صوت محفوظ 

وردة » ماما » وردة » ماما! 
يقتربان من أحد الشبابيك» ليجدا محفوظ يقف أمام العمارة ووراءه 
سيارة نصف نقل ملىء صندوقها عن آخره بأطعمة من خيرات 
السكة. مركن مانا ووردة' الخيوات الكتيرة والنتتحة 


محفوظ 
إنزلو قوام! ساعدوني في نقل الخير ده كله! 

يللا قوام الاسطى مستعجل والحاجة كتير قوي . 
كتير قوي! 


1708 خارجي. أمام عمارة ماما - عصر 

الثلاثئي جالسون على المائدة العامرة بأطيب الأطعمة وكميات 
ضخمة من اللحوم» ينهمكون في الأكل ويشربون من حين لآخر 
رشفات من زجاجات البيرة التي أمامهم, يتحدثون والأكل في 


اهنا 
ياااااه! أنا فى حياتى ما أكلت أكل 
. عمري في حيادي 
بالكميات دي ولا بالحلاوة دي! 


محفوظ 

مطرح مايسري يمري ء شفتوا بقى! 

آهو هوّ ده أكل الكلوب اللي كنتم بتسمعوا عنه! 
والله يا جماعة » والله العظيم يا جماعة صواني المحمر والمشمر 

ماكانت بتتقطع في الكلوب لاغدا ولاعشا » 
لاغدا ولاعشا! 
ألا صحيح ياوردة » خدي امسكي. 

يناولها رزمتين كبيرتين من النقود. 


وردة 
إيه ده كله! منين دول؟! 

محفوظ 
دول نقطة زمايلنا في الكلوب ياوردة. 
عشان هانتجوز يعني وكده 2 
الرزمة دي نقطة زمايلي الكلوباتية . 
والرزمة دي نقطة ضباط الكلوب. 


ماما 
يا مشاءالله يا مشاءالله! 


محفوظ 
وخد دول ليك يا ماما. 
ويناوله من تحت الطاولة زجاجتي خمر فاخرتين غاليتي الثمن. 


ماما 


معقول! دول كمان من السجن؟! 
إيه هما خلاص أخيراً فتحو بار هناك! 


محفوظ 
ياريت ماكانش ده بقى الحال! 
لأأصلي وانا مروح من الكلوب 
عديت على فندق من فنادق الخمس نجوم 
وبدلت فخدة لحمة بالقزازتين دول. 


ماما 
من يد ما نعدمها يا محفوظ! 
بالمناسبة » شيل كارت التوصيه بتاع المأمور مع وردة 
عشان مايضعش منك 


وردة أصلها حريصة أكتر منك! 

محفوظ 
صح برافو عليك! وانا أصلي مستقبلي كله متعلق في الكارت ده! 
إمسكي يا وردة شيليه معاكي لغاية مانلاقي وظيفة فاضية. 
ويناولها الكارت فتضعه بحرص في جيب بلوزتها. 


وردة 
إحنا من بكرة . لأ من النهاردة 
نبدأ نقرا الإعلانات اللي في الجرايد » 
وانا هاوصي كل اللي اعرفهم ٠‏ لو حد شم خبر 
عن أي وظيفة فاضية يبلغني فوراً في ساعتها! 
فآينا 
وانا كمان » وإن شاءالله خير. 
محفوظ 
يا مسهل الحال يا رب » كل يا ماما » كل مابتكلش ليه! 
ويضع قطعة لحم كبيرة في طبق ماماء ثم قطعة أخرى. 


ماما 
مش قادر يا محفوظ , تقلت مش قادر » مش قادر يا بني! 
أنا اتسطلت من كتر الأكل! 
محفوظ 


اتسطلت! طب خد عندك دي 
واحد مسطول سأل زميله هو شيكابالا اسمه إيه؟ 
قاله اسمه صالح » قاله ايش عرفك؟ 
قاله انت مش بتسمع المعلق بيقول فاول لصالح شيكابالا! 
يضحكون. بينما ينظر ماما لمحفوظ نظرة تقييم وكأنه يُقلب فكرة 


130 


9. داخلي. حلبة السيرك - ليل 
ماما يقف في الحلبة أمام الجمهور وفي يده الميكروفون وهو يؤدي 
نمرته في إلقاء النكت. 


ماما 
...قاله اسمه صالح . قاله ايش عرفك؟ 
قاله انت مش بتسمع المعلق بيقول فاول لصالح شيكابالا! 
يضحك الجمهورء ومن بين الحضور نرى محفوظ ووردة في 
الصفوف الأمامية وقد غرقا في الضحك. 


فعو قم القر قة الموتكفة ‏ اللأو سك تومن ني أعضائيا عادف 
الترومييت. الحالن مكانه الآن مريظ الرآس بالثتلئن من الإضاة 
السابقة. 


ماما 
واحد بلدينا كل مكعب مرقة دجاج بطنه وجعته 
راح للدكتور وقاله يا دكتور انا كلت شوكلاته وبطني وجعتني 
الدكتور سأله: نوعها إيه الشوكلاتة دي؟ 
قاله كلت شوكلاتة ماركة أبو ديك! 
يضحك الجمهور وتعزف الفرقة اللازمة» محفوظ ووردة كذلك 
يغرقان في الضحك. نلمح المشاغب السابق وقد ظهر وسط 
الجمهور مخبئاً عصى غليظة بجوار ساقه. 


هلقنا 
3 أندال كل واحد فيهم بيقول أنا أندل واحد في الدنيا 

شافوا ست عجوزة ء الأولاني نزل فيها ضرب لما دشدشها 

وقالهم شوفتوا الندالة » التاني ولع فيها بجاز وقالهم شوفتوا 

بقى الندالة » التالت واقف يتفرج عليهم , قالوله يللا بقى ورينا 

ندالتك قد إيه 
قالهم على فكرة يا جماعة الست دي أمي! 

ضحك من الجمهور ومن محفوظ ووردة» تعزف الفرقة اللازمة 
الموسيقية» في هذه الأثناء يتسحب المشاغب حتى يقترب من 
الحلبة» ثم يجري ناحية ماما ويهم بضربه بالعصى التي في يده. 


يتصرف محفوظ على نحو سريع جداً بالجري نحو المشاغب وهو 
ينادي على ماما. 


محفوظ 
ماما ء ماما » خلي بالك يا ماما » وراك وراك! 

يلتفت ماما وراءه فيرى المشاغب فينحني في آخر لحظة ليتفادى 
ضربة العصى فيقع على الأرض. يكون محفوظ قدا وصل 
للمشاغبء؛ فيستعمل معه حركات الكاراتيه التى يتقنها ليجرده من 
عصاه ويلقيه على الأرضء ثم يكيل له الركلات بقدمه ليمرمغه 
على أرضية الحلبة» الجمهور يصفق إعجابا بالحركات» ويحاوط 
مجموعة المهرجين محفوظ وهم يقومون بحركات كوميدية 
استحساناً لما يفعله محفوظ وبعضهم يقلد حركاته» محفوظ مستمر 
في ضرب وركل المشاغب حتى يدمي وجهه ويبدو كما لو أنه 
أغمى عليه. 


0. داخلي. شقة ماما - ليل 


الثلاثئي جالسون في الأنتريه وأمامهم على الطاولة الحجرية 
صفوفاً طويلة من الجرائد» وردة وماما يتناولان الصحف ويفران 

صفحاتها. 


وردة 
مطلوب عمل . مطلوب عمل . يطلب عملاً . تطلب عملاً! 
ماما 


يعرض خدماته » مطلوب وظيفة » تعرض خدماتها! 


محفوظ 
(وهو يتثاءب) ريحوا نفسكم يا جماعة وخلونا ندخل ننام 
صدقوني مش هانلاقي حاجة! 


ماما 
يا بني الحياة عايزة العند والإصرار! 
الإصرار هو أعلى أشكال الفضيلة » لا يأس مع الحياة! 
تصرخ وردة» فيلتفون حولها. 


وردة 
(تفرأ عالياً وبفرحة) مول تجاري كبير يطلب شاباً للعمل كفرد 
أمن . لايشترط المؤهل ولا الخبرة ١‏ 
السن من 30 إلى 40 سنة . بمرتب مجزي . 
العمل من 8 مساءًا إلى 4 صباحاً . 
المقابلة يومياً لمدة أسبوع. 


ماما 
بس هو ده! برافو عليكي يا وردة! 


محفوظ 
من بكرة الفجر رايحلهم بالكارت بتاع المأمور 

وردة الكارت معاكي مش كده؟! 
تخرجه وردة بحرص من كيس نقودهاء ثم تعيده للكيس مرة 
اخرى. 


محفوظ 
ياسلااااام » باينها والله هتزهزه وتزهزه وتزهزه يا جماعة! 
صحيح » صدق اللى قال بكرة تروق وتحلى! 
وإن من العسر يسرآ . 
أنا بدأت أحب الحرية بتاعتكو دي والله! 
يحتضن الثلاثة بعضهم البعض وهم جالسون على الكنبة. 





1. خارجي. أمام المول التجاري - شروق / 
يقترب محفوظ من المول الضخم؛ ويفاجىء بطابور طويل جدا 
يقف على باب الدخول وبجواره طابور آخر قصير (عدد أفراده 3 
شباب). يقترب محفوظ من باب الدخول» ويرى حارس أمن المول 
يقف على الباب فيقترب منه ويهمس في أذنه بشيء ما وهو يريه 
بفخر وتعالٍ كارت التوصية الذي يخرجه من جيبه؛ يهز الحارس 
راسه ويشير لمحفوظ للوقوف في الطابور. 


الحارس 
طيب اتفضل حضرتك أقف في الطابور. 
يحيه محفوظ بود ويتجه للطابور القصير ويقف خلف الثلاث 
شباب» فيشير له الحارس. 


الحارس 
يا أستاذ . يا أستاذ » مش الطابور ده يا أستاذ! 
أقف في الطابور ده حضرتك. 

محفوظ 
طق. الله! 
ليه انا اقف في الطابور الطويل لما فيه طابور قصير آهوه! 





الحارس 
إنت مش حضرتك بتقول معاك واسطة؟! 
محفوظ 
أيوه يا عم مانا قايلك معايا واسطة من الأول! 
الحارس (مشيراً للطابور الطويل) 
طيب يا أستاذ ده طابور الواسطة! 
محفوظ 
ده طابور الواسطة . أمال ده يبقى إيه؟! 


الحارس 
ده الطابور العادي حضرتك. 





سحذوظ 
(غير مصدق) معقولة! 
ده الطابور العادي وده طابور الواسطة! 
ده الطابور العادي وده طابور الواسطة! 
(ثم ينظر للكاميرا) آه يا بلد! 
آديا بلد طابور الواسطة فيكي أطول من الطابور العادي! 


2. داخلي. مكتب مدير الأمن بالمول - نهار 

يقف أمامه يمد له يده بكارت توصية:» يقرأ المدير الكارت بسرعة 
ويضعه بإهمال أمامه على عدد كبير من الكروت الأخرىء. يتحدث 
وهو يهرش في رأسه بعنف لينزل من شعره كميات مهولة من 


القشر على المكتبء ينظفها بالنفخ فيها من حين لآخر. 


مدير الأمن 
ماشي ربنا يسهل . لو فيه نصيب هانبقى نتصل بيك » 
مع السلامة. 


الشاب 
٠‏ آلف الف شكر يا بلشا ء 
والله احنا مث متعشمين في كرم حضرتك إن يعني إن شاء.... 


مدير الأمن 
ما خلاص قلنا مع السلامة بقىء الله! 


الشاب 
لامؤاخذة يا باشاء تؤمر حضرتك يا فندم: 
وعليكم السلام ورحمة الله وبركاته. 
ويلتفت الشاب محبطأً من أمامه ويتجه للباب ويفتحه ليدخل 
محفوظ ويقف أمام المدير. 


محفوظ 
صباح الخير يا فندم . 
محفوظ سليمان. 
مدير الأمن 
معاك واسطة؟! 

محفوظ 
طبعاً يا فندم معايا واسطة . 
أمال يعني هآجي لسيادتك بإيدي فاضية! 


معقولة يعني! 
إتفضل حضرتك يا فندم. 


ويناوله كارت توصية المأمورء يتناول مدير الأمن الكارت 
بلامبالاة وهو يهرش في شعره وينفخ في تلال القشر على مكتبه» 
ينظر للكارت بإهمال ثم يقرأ ما عليه فينتفض فجأة ويتجه إلى 
محفوظ ويسلم عليه بحميمية زائدة عن الحد وهو ينحني أمامه. 


مدير الأمن ١‏ 
أهلا وسهلاً أهلآً وسهلاً . 
يا ألف مرحب المول كله نوّر! 
المول وصحاب المول كلهم تحت أمر سعادة المأمور . 
داحنا من زمان ونفسنا نخدم سعادته والله! 
هوّ سيادتك قريب الباشا المأمور؟! 


محفوظ 
لا والله أنا كنت نزيل في الكلوب عنده بس 
وخرجت من فترة بسيطة كده يعني. 


مدير الأمن 
أهلاً وسهلاً بالكلوب ونزلاء الكلوب » 
إعتبر نفسك نجحت يا أستاذ محفوظ واتعينت خلاص في التو 
واللحظة . أهلاآً وسهلاً أهلاآً وسهلآً . إتفضل سيادتك استريح 
واقف ليه! 
ويلتفت مدير الأمن ليعود للجلوس إلى مكتبه» فيلاحظ محفوظ أن 
قفاه موشوم برسمة عصافير. يجلس مدير الأمن» ويشرع في 

الهرش في شعره من جديد ويتحدث في الديكتافون. 


مدير الأمن 
أيوه يا مسعد . مشي اللي عندك خلاص احنا اخترنا الرجل 
المتاشب 
(ثم لمحفوظ) أهلاآً وسهلاً أهلاآً وسهلات: . 
سعادة المأمور يؤمر واحنا نطيع وننفذ! 
أهلاً وسهلاً أهلاآً وسهلاً. 
وينفخ القشر من على المكتبء بينما محفوظ يحيه بيده وهو ينظر 
إليه وإلى مايسقط من شعره وهو قرفان. 


3. داخلي. شقة محفوظ ووردة - غروب / 

وردة تستكمل ارتداء فستان الفرح الأبيض (الذي يبدو قديمآء وقد 
استحال لونه إلى البيج لقدمه)؛. تساعدها فتاتان من السيرك 
ممشوقتي القوام ترتديان ملابس مميزة (ربما أحداهن بنقش جلد 
النمرء والأخرى تبدو كباليرينا أو لاعبة ترابيز). يدخل ماما (الذي 
يرتدي زي البلياتشو خاصته) من الباب واللهفة تبدو عليه وهو 


ينظر لوردة. 


حك 
هه يا بنات خلصتوا ولا لسه؟! 


إحدى البنات 
خلاص آهو يا ماما. 


البنت الأخرى 
إيه رأيك . بذمتك مش عروستنا زي القمر! 

يخمس ماما في وجهها اتقاءً للحسد». بينما تضحك وردة. 


وردة 
أول مرة أعرف إن السيرك فيه فساتين فرح حلوة كده! 


ماما 

يا بنتي السيرك فيه كل حاجة؛ 

كل حاجة موجودة في السيرك! 
وردة 


وبدلة محفوظ يا ترى جت مقاسه؟! 


ماما 
بالشعرة ‏ بالشعرة! 
يللا يا بنات العريس مستني تحت. 
يقدم ذراعه لوردة فتشبك به ويتقدمان نحو الباب بينما تمسك 
الفتاتان ذيل فستان وردة الطويل وهما تزغردان. 


4. خارجي. أمام عمارة ماما - غروب/ليل 

مائدة كبيرة جد مستديرة (مكونة من عدة موائد على شكل حلقة 
كبيرة) قد اصطف عليها أطايب الأطعمة والمشروبات (معظمها 
من خيرات السجن التي أحضرها محفوظ سابقاً) تنتصب أمام 
عمارة ماماء هناك مصابيح إضاءة زاهية الألوان في تشكيل 
جمالي بديع» محفوظ يجلس في صدر الطاولة ببدلة فرح تبدو 
قديمة الطراز جدأ وهو في قمة سعادته» بينما يتحلق حوله على 
المائدة كل أفراد السيرك من المهرجين بملابسهم الزاهية 
والأقزام» والمرأة الملتحية» والرجل المطاطء وأطول رجل في 

المميزة؛ ومغني السيرك» وهلم جرا (ربما أيضا بعض الحيوانات 
الأليفة بصحبة مدربيها كشامبانزي مثلة). 


الاركلة الموسيفية البيرك ومن قيهم عازف الارومديت النضاك 
رأسه) يقفون خلف محفوظ. تظهر وردة بصحبة ماما من مدخل 
العمارة فتشرع الفرقة في عزف لحن ما مناسب. يقوم محفوظ 
ويتقدم نحو وردة ويقدم لها ذراعه ويصطحبها إلى حيث مكانهما 
على الطاولة بينما ماما قد شرع في البكاء فرحا. يجلس محفوظ 
وبجواره وردة على المائدة وبجوارها ماما والموسيقى مستمرة. 
يملء ماما كأسي وردة ومحفوظ من إحدى زجاجات الخمر 
الفاخرة التي أحضرها له محفوظ سابقء ثم يملء كأسه ويرفعه 


عالياً. 
ماما 
(بصوت عال) في صحة أجمل عروسين! 
فى ةلجد عر ؤفيى جاع 
في صحة وردة ومحفوظ! 
يرفع الجميع كؤوسهم ويشربون النخب وهم ينطقون بالتمنيات 
الطيبة للعروسين. 
ماما 


الليلة مش فرح واحد يا عيال . 
دي مجموعة أفراح واتجمعت في يوم واحد! 


محفوظ 
فرحي على وردة. 

وردة 
وفرحتنا بشغل محفوظ . 
وشغلي أنا كمان الجديد. 


ماما 
وفرحتي بيكم اللي أكبر من كل الأفراح دي كلها! 
فرحتى إنه أخيراً ربنا عوض صبري خير 
وبقى ليا عيلة جميلة قوي قوي قوي قوي! 
ويشرع في البكاء؛ بينما تربت وردة على كتفه بحنان ثم تحتضنه 
حضناً قوياًء فيقبل هو رأسها. 


وردة 
ماما ء العياط الليلة دي ممنوع: هه. سامع! 
يهز رأسه ممتثلاً بينما دموعه لاتزال تنهمر» تحتضنه وردة من 
جديد ويقوم محفوظ متأثراً هو الآخر ويلف من وراء ماما 
ليحتضنه من الجانب الآخر. مذيع السيرك الجالس مقابل الثلاثي 
يلتقط لهم صورة بكاميرا الموبايل» يلاحظ ماما إضاءة الفلاش 
فيصيح بغضب لائماً المهرج. 
ماما 
إيه يا أخي اللى انت عملته ده الله! 
مانتا عارف إني بتشائم من التصوير! 
مذيع السيرك 


يا ماما دي ليلة العمر وصورة واحدة مش هايجرى حاجة يعني! 
ربنا يستر إن شاء الله! 

ماما 
يا أخي مابحبش التصوير انا ء الله هو بالعافية يا جدعان! 


وردة 
ما بتحبش التصوير ليه؟! 


ماما 
أصله بيقصر العمر. 


وردة 
نعم! 
ماما 
التصوير بيقصر العمر . 
كل ماحد ياخدلك صورة عمرك بيقصر. 
تحاول وردة منع نفسها من الضحكء بينما يلف محفوظ عائداً 
لمكانه» فتميل عليه وردة وتهمس له. 


وردة 
النهارده التصوير بيقصر العمر! 
وديك النهار قاللي ماتجيبيش جزمة لحد بتحبيه لحسن يهرب 
منك! 


هوّ فيه إيه؟! 


محفوظ 
معلش أصل الست والدته الله يرحمها كانت غجرية 
آه والله بجدء فعلاً ! 
كانت غجرية من يوغسلافيا . 

وانتي عارفة بقى عوايد الغجر ومعتقداتهم 

وكده يعني! 
تهز وردة رأسها وهي تبتسم وقد فهمت. تعتدل في جلستها وتلتفت 
لماما لتجده يفرغ كأسه الممتلىء عن آخره في جوفه دفعة واحدة» 
يحاول صب كأس جديد من الزجاجة فيجدها قد فرغتء فيرقدها 
بالعرض أمامه على الطاولة وينزل بقوة بجبهته عليها ليكسرها 
فتدمى جبهته» يرفع رأسه ويعتدل مبتسماً وقد سالت الدماء من 
رأسه. 


وردة 
ودي برضو من عوايد الغجر! 
يهز ماما راسه مؤكدا وهو يبتسم» تضحك وردة وهي تحاول مسح 
جبهته الدامية بمنديلها. 


يبدأ مغني السيرك في غناء آهات وليالَ تمهيداً لأغنية ما سوف 
يغنيها بهذه المناسبة. 


ماما 
إسمعوأ الأغنية دي ياعيال » أنا مألفهالكم مخصوص 
والمايسترو هو اللى ملحنها » اسمعوا اسمعوا! 
يحي محفوظ المايستروء الذي يستمر في قيادة الفرقة بينما يغني 
الكوبليهات» يفرغ فيصفق الجميع بحرارة ويصفرون وسط 


5. داخلي. سلالم عمارة ماما - ليل 
محفوظ ووردة يصعدان سلالم العمارة المضاءة بإضاءة غير 

مباشرة : جميلة» ووراءهما ماما (وقد ربط منديل وردة حول جبهته 
الدامية)» وأفراد الفرقة الموسيقية الذين يعزفون لحناً مناسباً للزفة؛ 
يتبعهم المهرجون وبقية أفراد السيرك» حتى يصلوا إلى مدخل شقة 
ا كي فيحمل محفوظ وردة بين ذراعيه فتصرخ وهي 
تضحك ويدخل بها شقتهماء يغلق ماما الباب وراءهما ويلتفت 
ليشير للمعازيم بالنزول والسعادة تملء وجهه ودموع الفرح تسقط 


6. داخلي. شقة محفوظ ووردة - ليل 


يُنزل محفوظ وردة على الأرضء ينظر لها بحب؛ يحتضنها بقوة» 
تنهي وردة الحضن بالنظر في عيني محفوظ. 


وردة 
1 محفوظ , أنا بحبك قوي! 
دي أول مرة في حياتي أتمنى حاجة وتتحقق! 
دي أجمل لحظة في حياتي . بتحبني زي مابحبك كده؟! 





محفوظ 
واكتر كمان ١‏ أكتر بكتييييير! 
وردة 
طب قولي بتحبني ليه؟! 
محفوظ 


عشان إنتي أحلى بنت في الدنيا دي كلها. 

وردة 
هوّ انت شفت كل بنات الدنيا عشان تحكم؟! 


محفوظ 
لأيا خبيبي 
بس قلبى بيقولى إنك أحلى بنت فى الدنيا دى ؛ وده المهم. 
:. ي ! في د و 


وردة 
إنت دايماً بتصدق قلبك كده؟! 


محفوظ 
ويقبلها قبلة رقيقة» ثم يحتضنان بعضهما. 


177 خارجي. أمام عمارة ماما - ليل 
ماما وحوله أفراد السيرك» يصيح فيهم فينظرون إليه. 


ماما 
يا جماعة . يا جماعة . 
عارفين إيه عوايد الغجر يوم الدخلة؟! 
إن المعازيم يفضلوا يهيصوا ويزيطوا لغاية الصبح ما يطلع 
عشان ما حدش يسمع العرسان بيعملوا إيه! 
يضحكون. 


ماما 
يللا انت وهو اديها! 
تصدح الفرقة الموسيقية بعزف لحن ما (وقد يغني مغني السيرك 

أغنية أخرى)» ويهيص المهرجون وينقلب المكان إلى مرح 
ورقص وأكروبات وبعض النمر المضحكة. 


8. داخلي. شقة ماما - نهار 

ماما في ركن المطبخ يعد بعض المأكولات ويضعها على صينية 
كبيرة وهو يدندن بأغنية ما (قد تكون إحدى أغاني فرح وردة 
ومحفوظ). 


9. داخلي. شقة محفوظ ووردة - نهار 
وردة ترقد في حضن محفوظ على المرتبة التي على الآأرض 
وكلاهما في قمة السعادة وراحة البال» تنظر وردة له بحب ثم 
تركز نظرتها على رقبته حيث هناك "علامة حب" كبيرة مازالت 
حمراء قانية» تحسس عليها وهي تبتسم في خجل. 

محفوظ 

إيه لسه باينة؟! 
وردة 
إمم! متأسفة يا حبيبي! معلش هاتروح قوام. 
محفوظ 
أنا نفسي الصراحة ما تروحش أبداً! 

ويقبلها قبلة رقيقة على شفتيها. طرق على باب الشقة» ينهض 
محفوظ وتعتدل وردة وتعدل ملابسها. 

محفوظ 
ده أكيد ماما. 
يفتح الباب ليجد ماما أمامه ممسكاً بالصينية الكبيرة» يدخلان. 


ماما 
صباحية مباركة يا عرسان ٠‏ صباحية مباركة يا عروسة . 
صباحية مباركة ياعرب ... 


يرى "علامة الحب" في رقبة محفوظ فيكتم ضحكته وهو يضع 
الصينية على الآرض بجوار المرتبة. 


ماما 
صباحية مباركة قوي يا عريس! 


وردة 
ماكانش ليه لازمة التعب ده بس يا ماما » 
إحنا لسه شبعانين من أكل امبارح! 


ماما 
شبعانين إيه يا مدام! 
الحب بيجوع يا ولاد » يللا بسم الله » 


سامو عليكو. 
محفوظ 
إستنى اقعد كل معانا لقمة! 
ماما 


يا راجل عيب يا راجل! 
عمكو ماما برضو راجل حسيس وكله ذوق ولطافة 

يللا سامو عليكو. 
يرجع محفوظ إلى وردة ويقرب الصينية منهما ويشرع في وضع 
الأكل في قمها وهي كذلك تأحذ فين .وضع الأكل في فم 


محفوظ 

عمري ما كنت اتصور إن الحياة بره الكلوب هاتبقى بالروعة 
دى! 
يي 


وردة » انا أسعد واحد في الدنيا! 


وردة 
وأنا أسعد واحدة في الدنيا » 


طول ماحنا مع بعض الحياة هاتبقى نعيم وسعادة علطول! 


محفوظ 
ربنا يديم علينا الحب نعمة! 


وردة 
يارب ديم علينا الحب نعمة. 


ويحتضنا بعضهما بالجنب ملصقين خديهما ببعض. 


"تلاشي بطيء جداً". 


0.. داخلي. مَشغل الملابس المزورة - نهار 

المشغل ضيق نسبياً من الداخل ويبدو كما لو أنه تحت "بير 
السلم". وردة جالسة خلف ماكينة خياطة منهمكة في العمل وسط 
مجموعة محدودة نسبياً من عاملات الخياطة ومن ضمنهن أمانى. 
ضراحية النشكل. #تحرك وبيظ العائللاتك ويجر ارما أحد الزيائن 


208 


المهمين وهي تشرح له طريقة العمل في المشغل وتريه كتالوجات 
لبيوت أزياء عالمية شهيرة. 


صاحبة المشغل 
يعني تنقي أي تصميم من أي ديزاينر في العالم 
واحنا هنا ننفذهولك كأنه الأصل بالظبط 
بس طبعاً بسعر المحلي! 


الزبون 
هايل » طب ولو عايز طلبية كبيرة؟! 





صاحبة المشغل 
طبعاً هانكرمك يا فندم! 
كل الكمية ما تزيد كل السعر ما يقل. 


الزبون 
هايل هايل! 
تستمر وردة التي لابد وأنها استمعت لكل الحوار السابق في العمل 
وكأنها لم تسمع شيئاً وبلا أي رد فعل. 


1. داخلي. المول التجاري - ليل 

محفوظ (بالزي المميز لأفراد حراسة المول) يمر في طرقات 
الول الشاغرة تماماً من الرواة وقد أغلقت المحلات رورن كانت 
تبدو البضائع من خلال الزجاج الشفاف). 


يمر عبر محل فاخر للمجوهرات»ء ويتأكد من إغلاق الباب جيداًء 
ثم يستأنف سيره في الطرقات جاراً قدميه بالكاد (ظهره يبدو محنياً 

من التعب واستمرار الوقوف).؛ ثم يتثاءب ويتمطع. 


2. داخلي. شقة محفوظ ووردة - ليل/شروق 

وردة جالسة في ركن الأنتريه (المكون من خدديات ومساند على 
الأرض) وهي تحيك صدرية من الصوف بالإبرة وأمامها ماما 
جالس ورأسه مغطى بشراب نايلون حريمي على طريقة أهل 
أوروبا الشرقية وهو يمسك في يده بنوتة وقلم يدون فيها بعض 
الأشياء» تقيس وردة عرض البلوفر على صدر ماما للتأكد من 


وردة 
إسبوع كمان ويكون خلص , قبل الشتا مايشد حيله إن شاعالله. 


ماما 
والله ماكان ليه لازمة التعب ده بس يا وردة والله! 


وردة 
عارف هاعملك إيه كمان؟ 
هاعملك شراب صوف طويل تلبسه بدل الشبشب. 





ماما 
أيواااا١١‏ » الله ينور الله ينور! 
آهو ده بقى اللى كان نفسي فيه من زمان! 
وردة 
عارفة عارفة 2 
أصلي سألت وعرفت إن بتوع يوغسلافيا غاويين الشرابات 

الصوف في الشتا. 
يبتسم ماما في ودء تستمر وردة في الحياكة» ينهمك ماما في الكتابة 
في النوتة وهو يتحدث. 
ماما 
وعايزين كمان يا ستي سكر عشان قرب يخلص من عندنا » 


وشاي . وفول مدمس ٠‏ ورز » ولسان عصفور » وزيت وسمنة . 
وإيه تاني يا باشا؟! 


وردة 
وبيرة! 


ماما 
(ويدون) أيوه صح » وبيرة. 
()- شروق. 
وردة مستلقية على المرتبة مفتوحة العينين ويبدو أنها مشغولة 
رجليه من التعب ويتجه إلى المرتبة وهو يخلع عنه ملابسه ويلقيها 
على الأرضء تنهض وردة مسرعة لتساعده» يصل للمرتبة فينهار 
محفوظ 
مساء الخير يا حبيبتي » 
برضو صاحية يا وردة! مش قولتلك تنامي انتي وماتستننيش! 
وردة 
ثواني هاحضرلك الأكل. 

ل إلى ركن المطبخ وتشرع في وضع بعض الأطباق على 
صينية؛ تسمع شخير محفوظ فتلتفت إليه لتجده راح في سبات 
عميق بقميصه وبنطلونه؛ تشعر بالأسف لما يعانيه من إجهاد: 
بينما تبدو علامات الألم على وجه محفوظ وهو نائم كأنه يحلم 
بكابوس ما ويأخذ في التنفس بصوت مسموع وكأنه ينهج. 


3. داخلي. مَشغل الملابس المزورة - 


باد عليهاء زميلاتها -ومن ضمنهن أمانين هن الأخريات ييدو 
عليهن الإرهاق» بينما صاحبة المشغل منحنية بجوار إحدى 
العاملات تشرح لها من كتالوج كيفية تشطيب جزء ما من الثوب. 


فجأة يقتحم المكان عدد كبير ومبالغ فيه من رجال الشرطة وسط 
فزع العاملات. 


الشايظ المسيؤوة 
مين صاحبة المشغل؟ إنتي؟! 
هاتوها , وهاتوا بقية البنات » يللا بسرعة! 


صاحبة المشغل 
فيه إيه حضرتك يا فندم؟! 


الضابط المسؤول 
غش تجاري يا مدام » إيه مش عارفة ولا إيه! يللا يللا! 
ويقتادها بنفسه وبقسوة إلى الخارج وسط اعتراضاتها. ويقتاد أفراد 
الشرطة بقية العاملات كذلك إلى الخارجء لايبدو الفزع إطلاقاً 
على وردة بل تبدو متماسكة على نحو تحسد عليه وكأنها معتادة 

على وقوع المصائب. 


4. خارجي. أمام عمارة مَشغل الملابس المزورة - نهار 
رجال الشرطة يصعدون صاحبة المشغل وبقية الفتيات في عربتي 
بوكس أمام العمارة. 


وردة جالسة في عربة البوكس وسط الفتيات تنظر أمامها في 
لامبالاة» بينما الفزع يسيطر على بقية الفتيات. 


5. داخلي. المول التجاري - ليل 

محفوظ يتجول بين أروقة المول حيث المحلات مغلق أبوابها 
ويتأكد من إغلاق أبواب المحلات جيداً وهو يتثاءب ويحاول فرد 
ظهره الذي تقوس كثيراً ويرفس من حين لآخر الهواء بقدميه 
لينشط جريان الدم فيهما. 


6. داخلي. صالة بأحد أقسام الشرطة - ليل 

وردة -التي يبدو عليها الإرهاق- جالسة أمام الضابط المسؤول 
الذي يحقق معها وأحد الصولات يكتب المحضرء بينما فتيات 
المشغل وصاحبة المشغل يجلسن في حجز الصالة. 


الضابط المسؤول 
طيب يا مدام إمضي على المحضر واتفضلي روحي . 
بس يكون في علمك النيابة هاتستدعيكي بعد كده 
عشان تشهدي في القضية» . 
شهادة بس مافيش حاجة عليكي انتي؛ اتفضلي. 

55 5 وردة وتوقع على ا . وتلتة 5 وثذ فتن : ع 
الهدوء وهي تنظر أمامها في أسى. 


7 . داخلي. أمام محل المجوهرات بالمول التجاري - ليل 
الباب. 


يقترب من خلفه لص بالملابس السوداء الضيقة على جسده وهو 
يغطي رأسه بقناع أسود أيضاً يُظهر عينيه فقطء وعلى كتفه حقيبة 
هاندباج سوداء صغيرة نسبياً ويمسك بعصا غليظة قصيرة» 
يضرب محفوظ بقوة على رأسه بالعصا فيسقط مغشياً عليه» يشرع 
الل :في فح قل باج كيل الموز فزاك بمنداع. يخريجه من جيه 

ثم يدخل اسريعاً لداخل المحل وينزل الحقيبة الهاندباج عن كتفه 
بسرعة. 


8. داخلي. حلبة السيرك - ليل 

الجمهور ثائر ويلقي بالزجاجات وأشياء أخرى صلبة على الحلبة: 
بينما مغني السيرك يغني أغنية ما وهو مضطرب (ربما من أغاني 
فرح وردة ومحفوظ) والمهرجون -ومن ضمنهم ماما- يتقافزون 
وياتون بحركات في الحلبة محاولين إلهاء الجمهور دون جدوى. 


9. داخلي. أمام محل المجوهرات بالمول التجاري - ليل 
محفوظ مازال ملقى على الآأرض أمام المحلء يفتح عينيه 
بصعوبة» يشاهد صوراً مزغللة لحركة اللص داخل المحل» 

يتحامل على نفسه ويقف ويتجه للمحل بهدوء شديد لثئلةا يصدر 
صوتاً ينبه اللص الذي يعطيه ظهره. يبدأ اللص في الهرش في 
شعره بقوة ثم يضطر لنزع قناعه ليهرش براحته» يرى محفوظ 
العصافير الموشومة على قفا اللص ويرى كميات كبيرة من القشرة 
تنزل من شعره؛ فيشهق. 
محفوظ 
يعني حاميها حراميها! 
هي بقت كده! 
يلتفت مدير الأمن فيرى محفوظهء فيبتسم بمنتهى البرود. 


مدير الأمن 
ما طول عمرها كده يا بني! 
محفوظ 
لااااا مش وانا حارسها! 
(ويجري ويكلبش في ذراع مدير الأمن) مسكتك يا حرا |اااامي! 
(ويزعق) حراااااامي » حراااااامي! 


مدير الأمن 
إعقل يا محفوظ مش كده! 


محفوظ 
حراا١|ااامي‏ » حرا اااااامي! 


مدير الأمن 
كده برضو ده جزائي! بعد ما شغلتك ولميتك من الشوارع! 

محفوظ 
إخرس يا حرا!!!|اااامي! 
حراااااااامي . حرا | ااااامي! 
يضغط محفوظ على جهاز إنذار بالمحل لتنطلق أصوات أجراس 
عالية جدأء ينظر مدير الأمن إلى وراء كتف محفوظ موهماً إياه 
بوقوف شخص آخر وراءه. 


مدير الأمن 
مش انايا حضرة الضابط ده هق الحرامي! 
لان متحقرط مايه زرا م اليعا جل وكير لاد بيصي لضا 


يتناول مدير الأمن الحقيبة ويُخرج منها قطعتي مجوهرات 
ويضعه في أحد جيوب محفوظ. 


مدير الأمن 
يا مغفل دانا بخدمك! 
هادخلك السجن وانت حاطط رجل على رجل » حد طايل! 
ويلتة : قيبته وب خلقها بسرعة ويضعها غلئ كتفه ويسارع 
بالهرب. 


0. حلبة السيرك - ليل 

الجمهور مازال ثائراً ويلقي بالزجاجات على الحلبة دون أن تفلح 
محاولات المهرجين في إلهائه» أخيراً يتجه ماما إلى المايسترو 
الفرقة الموسيقية في العزف بينما يتجه ماما إلى وسط الحلبة ويبدأ 

في الغناء وهو يأتي بحركات تبدو خليعة ورقيعة. 


ماما 
إيه الأستوك ده . اللى ماشي يتك ده 
إيه ورد الجناين ده » اللى يصحي النايم ده 
كلمني . فهمني .. 
يكف الجمهور -تدريجياً- عن إلقاء الزجاجات على الحلبة ويشرع 
في الغناء مع ماما وقد أخذ معظمه في الرقص. 


أثناء رقص ماما يلتفت ليجد في وجهه المشاغب السابق الذي 
يطعنه بقوة بمطواة في بطنه مرة. فأخرى. فثالثة» يقع ماما على 
الأرضء ويهرب المشاغب شاهراً المطواة في وجه من يقابله. 
يسود الصمت المكان» ويتحلق المهرجون حول ماما وعلى 
وجوههم الفزع الشديد. 


ماما 
هيّ الدنيا سكتت فجأة كده ليه؟! السكوت ده صوته عالي قوي! 


1 . داخلي. محل المجوهرات بالمول» وطرقات أخرى بالمول 
حل 

يبدأ محفوظ في الإفاقة بصعوبة وسط الأصوات العالية لأجراس 
الأنذار» يعتدل جالساً ويهز رأسه بقوة» يسمع يسمع وقع أقدام كثيرة 
فيخرج من المحل ليشاهد في آخر الطرقة أعداداً من رجال 
الشرطة تجري باتجاه المحل» يشعر بشيء غريب في جيبه 
دهف بح للك المحركر إن «يسكينا خين مصدق 
لوجودهما في جيبه» يكون بعض أفراد الشرطة قد رأوا محفوظ 
وفي يده المجوهرات. 

أحد أفراد الشرطة 


محفوظ 
إيه ياجماعة فيه إيه؟! مش انا على فكرة! 
مش انا والله العظيم » دانا لقيتهم في جيبي هنا! 
ويهم محفوظ بوضع يده في جيبهء فيعتقد أفراد الشرطة أنه 
سيخرج مسدساً من جيبه فيشرعون في إطلاق النار عليه» فيطلق 
ساقيه للريح» ووراءه الشرطة. 


(أ)- تستمر المطاردة في بعض طرقات المول. 


(ب)- ينزل محفوظ على أحد سلالم الدور الأرضي بالمول 
فيسارع بالجري ليختفي في كوريدور خلفي بالدور الأرضي دون 
أن يلمحوه. 


(ج)- يجري محفوظ في الكوريدور المظلم الذي ينتهي بباب. 
يصل إليه ويحاول فتحه فيجده مغلقاء يخرج من جيبه مفتاح ماستر 


لأبواب المول ويفتح به الباب ويخرج بسرعة إلى الشارع. 


2. خارجي. أمام المول» وشوارع - ليل 
فيصرخ في زملائه. 


الشرطى 
الحرامي آهو! 

ويسرعون بالجري وراءهء بعضهم على أقدامه والبعض الآخر في 


(آ)- تستمر المطاردة في أحد الشوارع الأخرى الرئيسية وقد حقق 
محفوظ تقدماً نسبياً عن مطارديه المترجلين. 


محفوظ 
ياسلاااام! آهي هي دي بقى فايدة الرياضة الصباحية 
بتاعة كل يوم! 


(ب)- يصل محفوظ إلى شارع آخر منحدر إلى حد كبير وذو 
اتجاهين»ء يستمر محفوظ في الجري وقد اختفى مطارديه 
المترجلين» مع استمرار سيارات الشرطة في ملاحقته» والتي 
تقار هته إلى كد ملق ينود محقوظ أن امار ده على ها الح 
ستؤدي إلى خسارته. 


يلمح صندوق قمامة على الجانب الآخر من الشارع وحوله تلال 
من القمامة» يعبر بسرعة الشارع ويتجه إلى الصندق وعندما 
يصل إليه يجده فارغاً تقريباًء يحاول أن يحركه وينجح في ذلك 
بجعله يتحرك عكس اتجاه سيارات الشرطة وفي نفس اتجاه 
انحدار الشارع؛ وقبل أن يأخذ الصندوق الحديدي سرعته» يقفز 
محفوظ بداخله» يستمر الصندوق في الإندفاع وتزداد سرعته في 
الشارع المنحدر عابراً من بين سيارات الشرطة. 


شرف سيازات الفرظة وترجل تمتها يدن الأفراك محازلين 
مطاردة الصندوق المندفع عكس اتجاه السيارات» ولكعن الصندوق 

بات معه من المؤكد فشل الشرطة في الإمساك بمحفوظ. 


3. داخلي. شقة محفوظ ووردة - ليل 
وردة تستكمل لف رباط من الشاش حول رأس محفوظ المصابة. 
محفوظ يبدو هادئاًء بينما القلق يبدو على وردة. 


وردة 
حبيبي . أنا مش عايزة اقف في طريق مستقبلك . 
إنت كان نفسك من زمان ترجع السجن تاني 
وآهي الفرصة جت لغاية عندك! 
روح سلم نفسك للشرطة ومالكش دعوة بيا. 


محفوظ 
لأياوردة! ده كان قبل ماعرفك ياحبيبتي! 
العيشة معاك يا حبيبي أجمل مليون مرة من نعيم الكلوب 
وحلاوته! 


وردة 
يعني مش هاتندم في يوم من الأيام 
وتكرهني علشان وقفت في طريق مستقبلك؟! 
محفوظ 
الظاهر ياحبيبي إنك لسه مش عارف أنا بحبك قد إيه! 
صحيح أول ماخرجت من الكلوب كان نفسي أرجعله تاني . 
علشان لقيت فيه المساواة والإنصاف وراحة البال » 
كنا في الكلوب كلنا زي بعض ماحدش أحسن من حد . 
وماكناش حاملين هم لا أكل ولا شرب 

ولا كنا حاملين هم شغل! 
والحرية زي مانتي هارشة: قاسية . 
قاسية قوي يا وردة! 
وبتبهدل الواحد شمال ويمين » 
بس الحرية القاسية دي 
بتتحول لسعادة لما الواحد بيقابل واحدة بنت حلال زيك 
يحبها ويعيشوا مع بعض سوا على الحلوة والمرة! 


وردة 
محفوظ 


(وهو يحتضنها) صحيح الإنصاف موجود في الكلوب » 
والحرية لوحدها مابتوكلش عيش » 
بس عندي أمل ياوردة إنه هايجي يوم من الايام 
والإنسان يقدر يعمل فيه نظام ما معين 
يجمع بين الإنصاف اللى في الكلوب , والحرية اللى بره الكلوب » 
إن شاءالله هايجيء لازم هايجي 
مادام فيه في الدينا ناس حلوة زيك وزيي وزي ماما. 


وردة 
ولغاية مايجي اليوم ده هاتفضل طول عمرك هربان من 
البوليس؟! 


وردة 
إيه ياحبيبي هوّ انا قلت نكتة؟! 

محفوظ (غارقا فى الضحك) 
أصلك بتقولي: هاتفضل هربان من البوليس! 
ها ها ها ها ها... 


وردة 
طب وإيه اللي يضحك في كده؟! 
هوّ البوليس مش بيدور عليك 
وتلاقيه قالب عليك الدنيا دلوقتي؟! 
يستمر محفوظ في الضحك بقوة. ْ 


4 . خارجي. أمام قسم شرطة ليل 

طابور طويل جداً ممن يشبهون محفوظ طبق الأصل (من 
الجنسين) من مختلف المهن (أطباء بمعاطفهم البيضاءء مهندسين» 
عمال بالخوذات والأوفرولات» فلاحينء أفندية» وهلم جرا) يقفون 
أمام قسم الشرطة. 


محفوظ ووردة مختفيان في أحد الأركان بالجهة المقابلة من 
الشارع يراقبان الطابور وهما يضحكان. 


وردة 
كل دول عايزين يتبلوا على نفسهم عشان يدخلوا الكلوب؟! 
محفوظ 
طبعا! فرصة ذهبية ماتتعوضش! 
جريمة. والمتهم الرئيسي فيها هربان! 


مش بقولك . وانتي تقوليلي هاتفضل هربان طول عمرك! 
ويغرقان في الضحك من جديد. 

صار هابا لل 

محفوظ ووردة يمشيان ممسكين بيدي بعضهما ويغنيان أغنية ما 
زيما فوينو من أغادي فرجهعا), بحتى بصلا إلى أمام عماز: تمافاء 
دشاهذا: مدي الشبيرت واقف: على باب الحمار ف ولتظر هما بويختو 
يدخن في قلق شديد» حالما يراهما يصرخ فيهما. 


مذيع السيرك 
كنتو فين يا جماعة انا مستنيكو من الصبح! 


محفوظ 
للهء خير فيه إيه؟! 


6 . داخلي. حلبة السيرك - ليل 
ماما مايزال راقداً على الأرض على ظهره ويبدو أنه في النزع 
الأخيرء بينما يلتف حوله أقراذ السيرك والمهرجون. 


يدخل محفوظ ووردة مسرعين ووراءهما مذيع السيرك. ينحني 
محفوظ ووردة بجوار ماما وهما يبكيان بهلع ويمسك كل منهما 
بإحدى يدي ماما. 
محفوظ 
شد حيلك ياماما » سليمة إن شاءالله! 
(ثم مخاطباً من حوله) فين الإسعاف ياجماعة؟! 


أحد المهرجين 
مافيش إسعاف النهاردة 

سواقين الإسعاف عاملين إضراب عشان العلاوة! 


محفوظ 
طب ننقله احنا المستشفى! 


مهرج-2 7 
لأ تحريكه أي حركة كده ولا كده خطر جداً عليه! 
إحنا كلمنا دكتور معرفة وزمانه جاي. 
يدخل طبيب بالمعطف الأبيض الحلبة بسرعة» ويتجه إلى ماما 
وينحني عليه فاحصاً مكان الإصابات» بينما ينهض محفوظ ويشير 
للمجموعة بالابتعاد. 


محفوظ 
لو سمحتوا يا جماعة بس شوية عشان النفس. 
ينظر الطبيب لمحفوظ وهو يهز رأسه بيأسء يبلم محفوظ وتنهمر 
دموعه في صمت بينما تجهش وردة ببكاء مسموع فاقدة القدرة 
على التحكم في أعصابها. يشير محفوظ لوردة أن تقترب منه. 
ويتهامسان وهما يبكيان. 


محفوظ 
عارفة الكنيسة اللى في آخر الشارع؟! 
الكنيسة اللى في آخر الشارع اللى قصاد بتاع الفول؟! 


وردة 
أيوه عارفاها. 


محفوظ 
إخطفي رجلك بسرعة وماترجعيش الا ومعاكي قسيس. 

وردة 
قسيس! قسيس ليه؟! 
هو ماما... 


محفوظ 
طقء يللا بقى ياوردة أمال خفي نفسك. الله! 
تجري وردة بأقصى عزمها مغادرة الحلبة والدموع تغرق وجهها. 


ماما 
(بجهد كبير) محفوظ . محفوظ! 
ينحني محفوظ بجواره ويمسك بيده. 


ماما 
تخلي بالك من وردة 
حطها جوه عنيك 
البت دي غلبانة ومنكسرة 
ملهاش حد غيرك دلوقتي 
فاهم يا بني! 
يهز محفوظ رأسه مؤكداً وهو يبكي. 
ماما 
شقتي باللي فيها بتاعتك إنت وهي! 
وحلال عليكو ياعم قزايز البيرة اللى في الشقة! 
يستمر بكاء محفوظ. 
افا 
بتعيط ليه ياعبيط! 
دانا أخيراً هاستريح » أخيراً هادوق طعم الراحة 

بطل عياط , ياله بطل عياط يا له! 
طب سمعت دي , بيقولك مرة واحد مؤذي 
قاعد يعيط على قبر واحد مايعرفهوش . 
أهل الميت قالوله: هوّ انت تعرف المرحوم؟ قالهم لأ! 
بس اعرف إن العياط على القبر بيعذب الميت » ههههها... 
ماما بقوة. 


تدخل وردة الآن وهي تمسك بيدها القسبيس وتجره جراً لعي 
يسرع. ينحني القسيس على ماما ويناوله الأسرار الأخيرة وهو 
يرسم الصليب. 


يفارق ماما الحياة. يقف القسيس وهو يصلب ويتلو بعض الآيات. 


ويغرق الجميع في البكاء» ويشرع المهرجون في البكاء مخرجين 


7. خارجي. شوارع - نهار 

جمهور غفير من المارة يتفرجون باستغراب على جنازة ماما؛ 
نعشه موضوع على إحدى عربات السيرك؛: وخلفها بعض 
العربات الأخرى الخاصة بالحيوانات المحبوسة في أقفاصها 
(وربما بعض الخيول والحمير الوحشية أو غيرها تسير في 
الموكب بكامل زينتها مع مدربيها)» جميع أفراد السيرك يسيرون 
في الجنازة بملابس العرض الخاصة بهم (الأقزام» المهرجون 
الباكون بسرسوب الماء المتدفق من العينين» القزم الجنرال» أقوى 
رجل في العالم» المرأة الملتحية, التوأم الملتصق» الرجل المطاطء 
مدربة الثعابين وعلى كتفها ثعبان ضخم ملفوف حول رقبتهاء 

لاكبي الأكروبات وهم يمارسون أكروباتهم ويتقافزون وبعضهم 
يمشي على الايدي أو يستعرض مهاراته في الجمبازء السائرون 
على خجلة واحدة»' السائرون. على العضتى» ‏ قانقي. الحلقات في 


الفرقة الموسيقة (التي تعزف موسيقى موت البحار من فيلم 
"المدرعة بوتمكن") وقد انضم لهم محفوظ عازف على الترومبيت 
وهو يبكي وبجواره وردة التي تبكي أيضا. 


محفوظ ويهمس له. 


مذيع السيرك 
المرحوم الله يرحمه كانت ليه وصية قبل مايموت 
أمني أمانة ولازم انفذها. 


محفوظ 
وصية إيه؟! 
مذيع السيرك 
المرحوم وصانا إنك تورث شغلانته في السيرك معانا. 
محفوظ 
مين » أنا؟! 
بلياتشو! 





مذيع السيرك 
دي وصية المرحوم الله يرحمه 

الله يرحمه كان حاسس إن السر الإلهي هايطلع 
فوصاني قبل مايبعتني أندهك انت ووردة. 
ووصاني كمان أقولك الجملة دي: إيه رأيك بقى 
مش التوريث طلع مفيد ولذيذ! 


يجهش محفوظ بالبكاء. 
محفوظ 
الله يرحمك ياماما! 


(ثم يهتف) ماما ء ماما ء ماما... 


يهتف معه بقية أفراد السيرك؛ مع استمرار عزف لحن موت 
البحار. 


"تلاشي بطيء جداً" 


2.158 خارجي. أمام عمارة ماما - نهار 
متو خام لحي العمارات المائلة. 


محفوظ يجلس في الهواء الطلق أمام عمارة ماما على مرجيحة 
بسيطة بدائية للغاية (قد يكون هو من صنعها) وهو منهمك في 
قراءة رواية صنع الله إبراهيم الأخيرة. 


9.. داخلي. شقة ماما - نهار 

الشقة كما هي؛ وإن. كان بها الآن يعض الإضافات. البسيطة من 
مقتنيات وردة ومحفوظ كما أن الصورة الوحيدة للثلاثي التي تم 
التقاطها في الفرح قد تم تكبيرها لحجم كبير جداً (لدرجة البكسلة) 
وتعليقها على الحائط. 

وردة (حامل وعلى وشك الوضع) في ركن المطبخ تحضر فنجاني 
قهوة على صينية؛ تحملها وتتجه للأنتريه الذي تجلس به صديقتها 
أماني» تضع وردة الصينية غلن الطاولة الحجرية وتقدم لأماني 
فنجانها وتأخذ الآخر وتجلس وتتحدثان وهما تحتسيان القهوة. 


أمانى 
شقتك حلوة قوي ياوردة 
وهواها يرد الروح! 


وردة 
دي شقة ماما الله يرحمه 


إحنا قاعدين فيها عشان من ريحة المرحوم. 


الله يرحمه . بس بعيدة قوي عن العمار! 
حيلي اتهد لغاية ماعرفت اوصل! 
وردة 
أحسن! 


قصدي يعني أحسن إنها بعيدة عن العمار 
مش أحسن إن حيلك اتهد. 
أيوه أيوه واخدة بالي ياحبيبتي. 





وردة 
وانتي عاملة إيه مع خطيبك؟! 

الحمدلله » خلاص هانكتب الكتاب الخميس اللى جاي 
أنا جيت مخصوص اعزمك انتي ومحفوظ , أوعو ماتجوش! 





وردة 
لأ ازاي بقى هانيجي طبعاً! 
ألف مبروك ياحبيبتي ربنا يتمملك بخير يا رب. 


0. خارجي. أمام عمارة ماما - نهار 
محفوظ مازال منهمكاً في قراءة الرواية التي بيده. 


٠. 5‏ من بعيد سيارة ٠. ٠.‏ نقل وهي 5 لله كلاكساتها لتند 
وهي تقترب من عمارة ماماء ينظر محفوظ لنافذة شقة ماما 
وينادي. 


محفوظ 


وردة » وردة! 


1. داخلي. شقة ماما - نهار 
تنهض وردة وأماني على استعجال. 


وردة 


معلش ياحبيبتي الجايات كتير 

عندي مشاوير كتيرة قوي ١‏ مانتي عارفة بقى » 
ولسه هادور على جزمة حلوة أاشتريها للعريس 





ها هاها! 
وردة 
أماني . هو انتي بتحبي عريسك وعايزة الجوازة دي تتم على 
خير؟! 
أمانى 


أيوه طبعاً » إيه السؤال ده؟! 


وردة 
طب مادام بتحبيه يبقى أوعي تشتريله جزمة! 
إوعي يا أماني! ماتبقيش مجنونة أمال! 
تنظر لها أماني مندهشة. 


2. خارجي. شوارع - نهار 
السيارة النصف نقل تقف في ازدحام مروري كبير. أماني تجلس 
بجوار النافذة بجوار محفوظ ا : لمنهمك في ١‏ ستكمال قراءة الرواية 
التي بيده. 
أمانى 
طب أنزل انا بقى هنا ء 
متشكرة قوي يا محفوظ على التوصيلة. 
محفوظ 
العفو يا أماني وألف ألف مبروك كمان مرة. 

الله يبارك فيك » 
مستنينكم بقى إنت وردة هه يللا باي! 





محفوظ 
ْ بايء مع السلامة يا أماني. 
تنزل أماني» بينما يحيها محفوظ بيده وهي ترد التحية. 


يلفت نظر محفوظ الإعلانات المعلقة في الشارع التي تعد بالسعادة 
والرفاهية فيتفحصها جيداً بعينيه كأنه يراها لأول مرة (عيش 
عالنت ب 280ج "موبينيل" - الدهب مضمون .. بس أوعى تنسى 
الكوبون "كابسي للدهانات" ‏ في مايوركا الميه مش هتفارق 
عينيك "قرية بورتو مايوركا" - انت واصل ".1171051" - سحر 
الماضي بابداع المستقبل "سرايات القطامية" - النهاردة .. اللي 
مايشتري .. يتفرج "المصرية للسيارات" - رفاهية القيادة 
"فورد"'). 
محفوظ 
بقولك يا هندسة . ما عندكش حاجة للست؟! 
السائق 
آه فيه فى التابلوه عندك. 
يفتح محفوظ التابلوه ويقلب في الشرائط ثم يختار أحدهم. 
محفوظ 
شغلنا ده والنبي يا اسطى باشا. 
يضع السائق الشريط في الكاسيت» تصدح أم كلثوم بارتجالاتها: 
(توعدني بسنين وايام » وتجيني بحجج وكلام). 

السيارة مازالت متوقفة (أو تسير على قشر بيض) في الزحام 
المروري الكبير وسط لافتات الإعلانات. 


3 . داخلي. صالة الزيارات بالسجن - نهار 

يدخل محفوظ لصالة الزيارات بالسجن, يقابله الصول شواربي 
عليهما ويحتضنهما بتحفظ ولكن بأدب وكياسة ويحيهما بيده 
وينصرف من أمامهما. يرى أبو شامة جالساً في صف المساجين 
أمام أهله فيهرع إليه ويحتضنه -من خلال الطاولة بينهما- وهما 
ينادي عليه فيستأذن من أبو شامة ويتجه إلى وديع ويحتضنه 


محفوظ 
إزيك يا وديع ٠‏ عامل إيه يا بني في الكلوب؟! 


وديع 
فل الفل الحمدلله فل الفل » عشرة عشرة! 
عشرين على عشرة! 
وابو شامة واخد باله مني 24 قيراط! 
محفوظ 
طب حافظ على النعمة دي بقى بايديك وسنانك! 
-_- 04 و 4 ع 
آه طبعاً إن شاءالله طبعاء أكيد! 
هه طمني وردة عاملة إيه دلوقتي؟! 

يتحدثان بينما يخرج وديع أشياء كثيرة من خيرات السجن من 
محفوظ 
الحمدلله بتسلم عليك . 
خلاص كلها أسبوع ولا اتنين وتبقى عم ياله! 





ربنا يقومها بالسلامة يا رب ٠‏ 


وهتسموا الولد إيه؟! 
محفوظ 
هنسميه ماما على اسم المرحوم. 


وديع 
(ممتعضا) ماما! بقى ده اسم عيل ده! 


محفوظ 
(محاولاً جبر خاطر وديع) لأ ماحنا في نفس الوقت برضو 
هانبقى واحنا بنندهله يعني هانقوله يا وديع وكده يعني! 


آه إذا كان كده معلش! 
هه وبتشوف أبوك وامك؟! 
محفوظ 
طق. 

وديع 
أحسن! 
أهو كل يوم والتاني ينطولي هنا ويسحبوا من خير الكلوب! 
على الله بس يطمر! 


محفوظ 
(بحكمة المتأمل) بص يا وديع 
في بعض الأحيان , الإنسان بيبقى مضطر 
إنه يحرق مراكبه القديمة 
علشان يتقدم إلى الأمام. 


وديم 
(معجباً بالعبارة) يا سلاااام! 
في بعض الأحيان , الإنسان بيبقى مضطر ». 
يهز محفوظ رأسه مؤكدا بأسى. 


164 . خارجي. أمام عمارة ماما غروب 


المائدة التي أمام العمارة مليئة بخيرات السجن» ووردة ومحفوظ 


جالسان إليها يتناولان طعامهما في هدوء وسكينة وهما ينظران 


لبعضهما بحب ويبتسمان في تحفظء هناك كرسي فارغ لماما 


وأمامه على الطاولة طبق به نصيبه من الطعام كأنه مايزال 


موجوداً معهماء يفتح محفوظ زجاجة بيرة ويضعها أمام وردة التي 


ترتشف منهاء ويفتح لنفسه أخرى ويأخذ منها رشفة» ثم يتناول 


زحاجة خمز قاكرة ويفتخها ويصبح يغطبا منها في كوب ويطيعه 


هو والزجاجة أمام مكان ماما ثم يشعل الخمر التي في الكوب 
بولاعة» يستأنف أكله وشربه هو ووردة وينظرا لبعضهما في 

حبء يمد يده ويمسك بيد وردة. 


تلاش بطيء جداً". 


5. داخلي. حلبة السيرك - ليل 


نمرته وحوله مجموعة المهرجينء والفرقة تعزف خلفه. 


محفوظ 
أم طرزان طلع في دماغها تعمل ورق عنب 
دخل عليها طرزان متعصب وقالها: 
يا ماما بطلي بقى تلعبي في بنطلوناتي! 
اللازمة الموسيقية وضحك عالٍ من الجمهورء بينما أحد 
المشاغبين لا تعجبه النكتة. ١‏ 


المشاغب الجديد 
محفوظ 
عارفين يا جماعة ليه أم 44 بتروح دايماً المدرسة متأخرة؟! 


علشان بتلبس شرابتها! 
اللازمة الموسيقية» ويضحك الجمهور. 


المشاغب الجديد 
أم 44 دي تبقى أمك يا بن الهبلة! 


محفوظ 
طب عارفين النمل ملموم على صرصار مقلوب ليه؟! 

عايزين يسرقوا منه الموبايل! 
اللازمة الموسيقية وسط ضحك الجمهور. 


المشاغب الجديد 
الصرصار ده يبقى جوز خالتك يا بن العبيطة! 


محفوظ 
شوفتوا الأحول والمسطول لما يقلوا بطاطس يعملو إيه؟! 
الأحول يرمي البطاطس بره الزيت 
والمسطول يقول: تششش! 
اللازمة الموسيقية وسط ضحك الجمهور. 


المشاغب الجديد 
ده أبوك اللى احول يا بن المسطولة! 


محفوظ 
(مشيراً إلى المشاغبء وبسرعة) الأستاذ ده لما يجوز واحد من 
ولاده يقوله يا بني العروسة دي ليك ولخواتك! 
الأستاذ ده لما يتجوز يطلع شهر العسل لوحده! 
يطلب إهداء أغنية (بابا فين) إلى كل أيتام العالم! 


يضحك الجمهور كثيراً أثناء إلقاء محفوظ لنكته بسرعة وهو يشير 
المشاعب الى لا فمة فرضية لارة ميا محفله يخلى. بالخضي: 
وأخيراً يهبط إلى الحلبة بسرعة ويخلع حذاءه ناوياً أن يضرب به 
محفوظء الذي يضع يده في جيبه ويخرج منها مطواة ويفتحها بكل 
هدوء مريا إياها للمشاغب الذي يتفاجئ فيتزحلق على أرضية 
الحلبة قبل أن يصل إلى محفوظ ويقع على الأرض. 

محفوظ 
الأستاذ ده أخوه اتحرق فدخلوه قسم العظام: عارفين ليه؟ 
لإنه طفى أخوه بالشاكوش! 
الأستاذ ده يشتري شامبو بالبيض 
يغسل شعره بشوية, ويعمل بالباقي عجة! 
الأستاذ ده كان بيلبس جزمة مقاس 46 

لما قصوا ضوافره بقى يلبس 36 ! 
ينهض المشاغب من على الأرض والغيظ يملؤه ويغادر الحلبة 
مختفياً عن الأنظار. 


محفوظ 
الأستاذ ده يشوف التين الشوكي يقول: يايء فاكهة متوحشة! 
الأستاذ ده مراته فتحت جواز سفره لقت مكتوب فيه (رجال 
أعمال) 
شطبت عليها وكتبت (رجل كلام وبس)! 
وسمعني لما انت قادر ع البعاد قربت ليه ياحبيبي! 
تعزف الفرقة اللحن ويردد الكورال مقطع الأغنية. 


الكورال 
لما انت قادر ع البعاد قربت ليه ياحبيبي , ليه ليه! 





محفوظ 
واحد بلدياتنا دخلوا عليه الحرامية 
قتلوا مراته قعد يضحك , قتلوا بنته قعد يضحك » 
قتلوا ابنه قعد يضحك , قالوله انت بتضحك ليه يا اهبل؟! 
قالهم: أصل انا عارف إنها الكاميرا الخفية! 
اللازمة الموسيقية وضحك خفيف من الجمهور. 

محفوظ 
3 بلدياتنا 2 منهم واقفين يحدفوا أسد بالطوب والتالت واقف 
يتفرج » الأسد هجم عليهم فهرب الاتنين وفضل التالت واقف 
مكانه , قالوله يابني إجري الأسد هياكلك! 
قالهم: وانا مالي أنا ماحدفتوش بالطوب! 
لاتعزف الفرقة ويصمت الجمهور بينما نسمع بعض همهمات 
الاستياء منهم. 


محفوظ 
(وقد بدأت عيناه تدمعان) واحد دبح عياله ولما سألوه ليه 
قالهم عصافير في الجنة أحسن من حمير في الدنيا! 
صمت من الجمهور والفرقة. 


محفوظ 
(والدموع تنزل من عينيه) وسمعني لما انت قادر ع البعاد 
قربت ليه ياحبيبي! 
تعزف الفرقة اللحن ويردد الكورال مقطع الأغنية. 
محفوظ 
(دامعاً) واحد راح يحجز تذكرة طيران الموظفة سألته 
احجزلك بنظام الذهاب والعودة؟ 
قالها: لأ إحجزيلي بنظام خروج المغلوب! 
محفوظ 
(دامعا) وسمعني لما انت قادر ع البعاد قربت ليه يا حبيبي! 
تعزف الفرقة اللحن ويردد الكورال مقطع الأغنية. 

محفوظ 
(دامعاً) واحد غاوي بلاي ستيشن 
امه ماتت كتب على قبرها جيم أوفر! 
جيم أوفر يا ماما! جيم أوفر! 
(وقد اشتدت دموعه) وسمعني لما انت قادر ع البعاد قربت ليه يا 
حبيبي! 


الكورال 
لما انت قادر ع البعاد قربت ليه يا حبيبي . 
من بعد شوقي بقلبي ما زاد بتسبني ليه يا حبيبي » ليه ليه! 
يبدأ محفوظ في الرقص (محاكياً رقصة توفيق الدقن في فيلم 
2 وهو يدمع ويلوح بالمطواة. والمهرجون يرقصون 
حوله. 





يتوقف وينظر للكاميرا في غضب وتحدٍ والمطواة في يده 
والمهرجون في تكوين خلفه» ويستمر في النظر للكاميرا بغضب 
وتحدٍء ويستمر»ء ويستمر. 

"تلاشى بطىء". 


- تترات النهاية - 

للمؤلف: 


رواية: القاهرة تولوز 
رواية: الخرتية 
سيناريو: بيرة في الكلوب 
كتاب: تأملات في سينما الكبار 


كتاب: السينما في عصر النيولبرالية 

